## Uredba o unutarnjem ustrojstvu Ministarstva poljoprivrede, šumarstva i vodnoga gospodarstva

### NN 51/2006 (8.5.2006.), Uredba o unutarnjem ustrojstvu Ministarstva poljoprivrede, šumarstva i vodnoga gospodarstva

# VLADA REPUBLIKE HRVATSKE

**1217**

Na temelju članka 60. stavaka 1. i 2. Zakona o sustavu državne uprave (Narodne
novine, br. 75/93, 92/96, 48/99, 15/2000, 59/2001, 190/2003 i 199/2003), Vlada
Republike Hrvatske je na sjednici održanoj 28. travnja 2006. godine donijela

## UREDBU

### O UNUTARNJEM USTROJSTVU MINISTARSTVA POLJOPRIVREDE, ŠUMARSTVA I VODNOGA GOSPODARSTVA

I. OPĆE ODREDBE

Članak 1.

Ovom Uredbom određuje se unutarnje ustrojstvo Ministarstva poljoprivrede,
šumarstva i vodnoga gospodarstva (u daljnjem tekstu: Ministarstvo), nazivi
upravnih organizacija i drugih unutarnjih ustrojstvenih jedinica u sastavu
Ministarstva, njihov djelokrug i način upravljanja, te okvirni broj državnih
službenika i namještenika potrebnih za obavljanje poslova iz djelokruga
Ministarstva, kao i druga pitanja od značenja za rad Ministarstva.

Članak 2.

Unutarnje ustrojstvo, upravljanje, kao i potreban broj službenika i
namještenika, uređuje se tako da Ministarstvo može obavljati upravne i druge
stručne poslove koji su mu Zakonom dani u nadležnost i djelokrug.

II. UNUTARNJE USTROJSTVO

Članak 3.

Za obavljanje poslova iz djelokruga Ministarstva, ustrojavaju se sljedeće
upravne organizacije i druge unutarnje ustrojstvene jedinice u sastavu
Ministarstva:
1. Kabinet ministra,
2. Samostalni odjel za unutarnju reviziju,
3. Tajništvo Ministarstva,
4. Samostalni odjel za informacijske sustave,
5. Uprava poljoprivrede,
6. Uprava za poljoprivredno zemljište,
7. Uprava za poljoprivrednu politiku, EU i međunarodnu suradnju,
8. Uprava za prehrambenu industriju,
9. Uprava za veterinarstvo,
10. Uprava za održivi razvitak seoskog prostora, Upravna direkcija SAPARD
programa,
11. Ravnateljstvo za tržišnu i strukturnu potporu u poljoprivredi,
12. Uprava ribarstva,
13. Uprava šumarstva,
14. Uprava za lovstvo,
15. Uprava vodne politike i međunarodnih projekata,
16. Uprava za gospodarenje vodama,
17. Uprava za drvnu industriju.

III. DJELOKRUG UNUTARNJIH USTROJSTVENIH JEDINICA I NAČIN UPRAVLJANJA

1. KABINET MINISTRA

Članak 4.

U Kabinetu ministra obavljaju se stručni i administrativni poslovi za ministra i
državne tajnike, poslovi praćenja rada i komuniciranja s Vladom Republike
Hrvatske, Hrvatskim saborom i njihovim radnim tijelima, te drugim
ministarstvima, protokolarni poslovi, poslovi koordiniranja međunarodne suradnje
i prevođenja, drugi poslovi u svezi s ostvarivanjem programa rada Ministarstva i
aktivnostima ministra i državnih tajnika, poslovi odnosa s javnošću, medijskog i
drugog prezentiranja rada Ministarstva, te poslovi publikacija i tiskovina
Ministarstva.

2. SAMOSTALNI ODJEL ZA UNUTARNJU REVIZIJU

Članak 5.

Samostalni odjel za unutarnju reviziju provodi unutarnju reviziju za cjelokupno
Ministarstvo, daje stručna mišljenja i ima savjetodavnu ulogu u cilju
poboljšanja poslovanja Ministarstva. Odjel procjenjuje sustave, procese i sustav
unutarnjih kontrola na temelju upravljanja rizicima; provodi unutarnje revizije
u skladu s najboljom strukovnom praksom i standardima unutarnje revizije i
kodeksom strukovne etike unutarnjih revizora; testira, analizira i ocjenjuje sve
poslovne funkcije iz nadležnosti Ministarstva; provodi pojedinačne unutarnje
revizije i daje preporuke ministru u svrhu postizanja veće učinkovitosti i
djelotvornosti sustava; izrađuje strateške i operativne planove revizije,
obavlja posebne revizije na zahtjev ministra ili prema potrebi; izrađuje
izvješća o obavljenoj unutarnjoj reviziji koja podnosi ministru; prati provedbu
preporuka navedenih u izvješćima iz prethodno obavljenih revizija; izrađuje
periodična i godišnja izvješća o radu Odjela i dostavlja ih nadležnim
institucijama i osobama u skladu s važećim propisima; surađuje s Upravom za
harmonizaciju unutarnje revizije i financijske kontrole, što uključuje i obvezu
dostave strateških i godišnjih planova te godišnjeg izvješća toj Upravi; prati i
predlaže stalnu edukaciju unutarnjih revizora u skladu s Međunarodnim
standardima unutarnje revizije; procjenjuje praćenje provedbe preporuka Državnog
ureda za reviziju.

3. TAJNIŠTVO MINISTARSTVA

Članak 6.

U Tajništvu Ministarstva obavljaju se poslovi usklađivanja rada upravnih
organizacija u sastavu Ministarstva i unutarnjih ustrojstvenih jedinica, daju
upute za rad u svezi s ostvarivanjem plana rada, koordiniraju poslovi na izradi
i ostvarivanju plana rada i na temelju nacrta planova rada predlažu planovi
stručnog usavršavanja i osposobljavanja državnih službenika, poduzimaju mjere za
osiguranje učinkovitosti u radu, izrađuju se izvješća o ostvarivanju plana rada,
te o drugim pitanjima u svezi s radom i ustrojstvom.
U Tajništvu se usklađuje rad na izradi nacrta zakona i drugih propisa iz
djelokruga Ministarstva i koordinira pravne poslove.
U Tajništvu se obavljaju kadrovski, opći, tehnički i pomoćni poslovi, poslovi
javnih nabava i ograničenih prikupljanja ponuda, izrade godišnjeg plana nabava i
evidencije godišnjih nabava, nadziru se i koordiniraju poslovi obrambenih mjera,
nadzire rad državnih službenika i namještenika, skrbi o urednom i pravilnom
korištenju imovine i sredstava za rad, kao i opremanju prostora Ministarstva, o
voznom parku i korištenju vozila, o načinu održavanja sredstava i opreme,
organizira prijevoz dužnosnika i službenika Ministarstva, obavljaju poslovi
pisarnice-pismohrane, prijepisa, umnožavanja, ekonomata, domara, održavanje
prostora, opreme i čistoće, te poslovi informatizacije.
U Tajništvu se obavljaju i poslovi u svezi s izradom financijskog plana u skladu
s napucima ministra, te prati ostvarivanje donesenog financijskog plana,
pribavljaju izvješća i vrši nadzor nad namjenskim trošenjem sredstava, vodi
knjigovodstvena evidencija, obavljaju računovodstveni i drugi poslovi sukladno
posebnim propisima.
U Tajništvu se ustrojavaju sljedeće službe:
3.1. Pravna služba
3.2. Služba za razvoj i upravljanje kadrovima
3.3. Služba za financijsko-planske i računovodstvene poslove.

3.1. PRAVNA SLUŽBA

Članak 7.

Pravna služba sudjeluje u planiranju izrade propisa, uključujući usklađivanje
zakonodavstva iz djelokruga Ministarstva s propisima EU, te u izradi nacrta
zakona i drugih propisa iz djelokruga Ministarstva; sudjeluje u praćenju
realizacije planiranih zakonodavnih aktivnosti; daje mišljenja, primjedbe i
prijedloge na nacrte zakona i drugih propisa iz djelokruga rada drugih
središnjih tijela državne uprave; izrađuje prijedloge akata koje donosi Vlada
Republike Hrvatske, odnosno Hrvatski sabor; sudjeluje u izradi različitih
dokumenata koji se odnose na zakonodavstvo EU i međunarodne odnose, u suradnji s
drugim ustrojstvenim jedinicama Ministarstva; surađuje s državnim tijelima
nadležnim za vanjske poslove i EU u pitanjima iz djelokruga Službe; pruža
stručnu pomoć na području međunarodnih projekata i suradnje; koordinira postupak
sklapanja međunarodnih ugovora i drugih akata iz djelokruga Ministarstva te
sudjeluje u pregovorima; izrađuje prijedloge akata u postupku pristupanja
međunarodnim tijelima i organizacijama; pruža stručnu pomoć drugim ustrojstvenim
jedinicama Ministarstva iz područja izrade propisa, zakonodavstva EU i
međunarodnog prava; izrađuje objašnjenja i pravna mišljenja o pitanjima iz
djelokruga Ministarstva u suradnji s drugim ustrojstvenim jedinicama; pruža
stručnu pomoć u izradi očitovanja u upravnim sporovima te u izvršavanju sudskih
odluka; ostvaruje suradnju s drugim tijelima državne uprave, tijelima jedinica
lokalne i područne (regionalne) samouprave i ustanovama s javnim ovlastima u
pitanjima iz djelokruga Ministarstva; sudjeluje u radu stručnih i drugih
povjerenstava i radnih tijela Ministarstva; koordinira upravni postupak i
provodi upravni nadzor u upravnim stvarima iz djelokruga Ministarstva, ako ti
poslovi zakonom, drugim propisom ili ovom Uredbom nisu stavljeni u djelokrug
druge unutarnje ustrojstvene jedinice Ministarstva; pruža stručnu pomoć u
upravnim postupcima i obavljanju inspekcijskog nadzora; surađuje s poslovnim
bankama i priprema odgovore i očitovanja te predlaže poduzimanje odgovarajućih
mjera na zahtjev Državnog odvjetništva Republike Hrvatske u građanskim i
kaznenim postupcima i postupcima ovrhe i stečaja; obavlja i druge poslove u
skladu s posebnim propisima; obavlja stručne poslove vezane za provedbu zakona
kojima se uređuju imovinsko-pravni odnosi vezani za uređenje služnosti na
poljoprivrednom i šumskom zemljištu u vlasništvu Republike Hrvatske, i to:
provjera nacrta prijedloga odluka za Povjerenstvo Vlade Republike Hrvatske za
upravljanje državnom imovinom, kompletiranje predmeta i izrada nacrta ugovora o
služnosti na zemljištu u vlasništvu Republike Hrvatske; obavljanje poslova
izrade nacrta ugovora o služnostima za sadnju višegodišnjih nasada na opožarenom
šumskom zemljištu u vlasništvu Republike Hrvatske; ostvarivanje suradnje s
drugim tijelima državne uprave, tijelima jedinica lokalne i područne
(regionalne) samouprave i Državnim odvjetništvom u postupku izrade i provedbe
navedenih ugovora i izrada drugih ugovora građanskog prava iz djelokruga
Ministarstva.
Za obavljanje poslova iz djelokruga Službe ustrojavaju se sljedeći odjeli:
3.1.1. Odjel za izradu propisa, zakonodavstvo EU i međunarodnu suradnju,
3.1.2. Odjel za koordinaciju upravnih i sudskih postupaka,
3.1.3. Odjel za opće pravne poslove i posebne imovinsko-pravne postupke.

**3.1.1. Odjel za izradu propisa, zakonodavstvo EU i međunarodnu suradnju**

Članak 8.

Odjel za izradu propisa, zakonodavstvo EU i međunarodnu suradnju sudjeluje u
planiranju izrade propisa, uključujući usklađivanje zakonodavstva iz djelokruga
Ministarstva s propisima EU, te u izradi nacrta zakona i drugih propisa iz
djelokruga Ministarstva i praćenju realizacije planiranih zakonodavnih
aktivnosti; daje mišljenja, primjedbe i prijedloge na nacrte zakona i drugih
propisa iz djelokruga rada drugih središnjih državnih tijela; izrađuje
prijedloge akata koje donosi Vlada Republike Hrvatske, odnosno Hrvatski sabor;
sudjeluje u izradi različitih dokumenata koji se odnose na zakonodavstvo EU i
međunarodne odnose, u suradnji s drugim ustrojstvenim jedinicama Ministarstva;
surađuje s državnim tijelima nadležnim za vanjske poslove i EU u pitanjima iz
djelokruga Službe; pruža stručnu pomoć na području međunarodnih projekata i
suradnje; koordinira postupke sklapanja međunarodnih ugovora i drugih akata iz
djelokruga Ministarstva te sudjeluje u pregovorima; izrađuje prijedloge akata u
postupku pristupanja međunarodnim tijelima i organizacijama; pruža stručnu pomoć
drugim ustrojstvenim jedinicama Ministarstva iz područja izrade propisa,
zakonodavstva EU i međunarodnog prava, izrađuje objašnjenja i pravna mišljenja o
pitanjima iz djelokruga Odjela u suradnji s drugim ustrojstvenim jedinicama
Ministarstva; ostvaruje suradnju s drugim tijelima državne uprave, tijelima
jedinica lokalne i područne (regionalne) samouprave i ustanovama s javnim
ovlastima u pitanjima iz djelokruga Odjela; sudjeluje u radu stručnih i drugih
povjerenstava i radnih tijela Ministarstva.
Za obavljanje poslova iz djelokruga Odjela ustrojavaju se sljedeći odsjeci:
3.1.1.1. Odsjek za izradu propisa,
3.1.1.2. Odsjek za zakonodavstvo EU i međunarodnu suradnju.

*3.1.1.1. Odsjek za izradu propisa*

Članak 9.

Odsjek za izradu propisa sudjeluje u planiranju izrade propisa te u izradi
nacrta zakona i drugih propisa iz djelokruga Ministarstva i praćenju realizacije
planiranih zakonodavnih aktivnosti; daje mišljenja, primjedbe i prijedloge na
nacrte zakona i drugih propisa iz djelokruga rada drugih središnjih državnih
tijela u suradnji s drugim ustrojstvenim jedinicama Ministarstva; izrađuje
prijedloge akata koje donosi Vlada Republike Hrvatske, odnosno Hrvatski sabor;
pruža stručnu pomoć drugim ustrojstvenim jedinicama Ministarstva iz područja
izrade propisa; izrađuje objašnjenja i pravna mišljenja o pitanjima iz
djelokruga Odsjeka u suradnji s drugim ustrojstvenim jedinicama Ministarstva;
ostvaruje suradnju s drugim tijelima državne uprave, tijelima jedinica lokalne i
područne (regionalne) samouprave i ustanovama s javnim ovlastima u pitanjima iz
djelokruga Odsjeka; sudjeluje u radu stručnih i drugih povjerenstava i radnih
tijela Ministarstva.

*3.1.1.2. Odsjek za zakonodavstvo EU i međunarodnu suradnju*

Članak 10.

Odsjek za zakonodavstvo EU i međunarodnu suradnju sudjeluje u planiranju izrade
propisa u području usklađivanja zakonodavstva iz djelokruga Ministarstva s
propisima EU; sudjeluje u izradi različitih dokumenata koji se odnose na
zakonodavstvo EU i međunarodne odnose, u suradnji s drugim ustrojstvenim
jedinicama Ministarstva; surađuje s državnim tijelima nadležnim za vanjske
poslove i EU u pitanjima iz djelokruga Odsjeka; pruža stručnu pomoć na području
međunarodnih projekata i suradnje; koordinira postupke sklapanja međunarodnih
ugovora i drugih akata iz djelokruga Ministarstva te sudjeluje u pregovorima;
izrađuje prijedloge akata u postupku pristupanja međunarodnim tijelima i
organizacijama; pruža stručnu pomoć drugim ustrojstvenim jedinicama Ministarstva
iz područja zakonodavstva EU i međunarodnog prava; ostvaruje suradnju s drugim
tijelima državne uprave, tijelima jedinica lokalne i područne (regionalne)
samouprave i ustanovama s javnim ovlastima u pitanjima iz djelokruga Odsjeka;
sudjeluje u radu stručnih i drugih povjerenstava i radnih tijela Ministarstva.

**3.1.2. Odjel za koordinaciju upravnih i sudskih postupaka**

Članak 11.

Odjel za koordinaciju upravnih i sudskih postupaka koordinira upravne postupke i
provodi upravni nadzor u upravnim stvarima iz djelokruga Ministarstva, ako ti
poslovi zakonom, drugim propisom ili ovom Uredbom nisu stavljeni u djelokrug
druge unutarnje ustrojstvene jedinice Ministarstva; pruža stručnu pomoć u
davanju očitovanja u upravnim sporovima te u izvršavanju sudskih odluka; pruža
stručnu pomoć u obavljanju inspekcijskog nadzora te u uredskom poslovanju
Ministarstva; prati i osigurava primjenu zakona i drugih propisa; ostvaruje
suradnju s tijelima jedinica lokalne i područne (regionalne) samouprave glede
primjene zakona i drugih propisa iz djelokruga Ministarstva; surađuje s
poslovnim bankama i priprema odgovore i očitovanja te predlaže poduzimanje
odgovarajućih mjera na zahtjev Državnog odvjetništva Republike Hrvatske u
građanskim i kaznenim postupcima i postupcima ovrhe i stečaja; obavlja i druge
poslova u skladu s posebnim propisima.
Za obavljanje poslova iz djelokruga Odjela ustrojavaju se sljedeći odsjeci:
3.1.2.1. Odsjek za upravne postupke,
3.1.2.2. Odsjek za sudske postupke.

*3.1.2.1. Odsjek za upravne postupke*

Članak 12.

Odsjek za upravne postupke koordinira upravne postupke i provodi upravni nadzor
u upravnim stvarima iz djelokruga Ministarstva, ako ti poslovi zakonom, drugim
propisom ili ovom Uredbom nisu stavljeni u djelokrug druge unutarnje
ustrojstvene jedinice Ministarstva; pruža stručnu pomoć drugim ustrojstvenim
jedinicama Ministarstva u vođenju upravnog postupka, u obavljanju inspekcijskog
nadzora te u uredskom poslovanju; prati i osigurava primjenu zakona i drugih
propisa; ostvaruje suradnju s tijelima jedinica lokalne i područne (regionalne)
samouprave glede primjene zakona i drugih propisa iz djelokruga Ministarstva.

*3.1.2.2. Odsjek za sudske postupke*

Članak 13.

Odsjek za sudske postupke surađuje s poslovnim bankama i priprema odgovore i
očitovanja te predlaže poduzimanje odgovarajućih mjera na zahtjev Državnog
odvjetništva Republike Hrvatske u građanskim i kaznenim postupcima i postupcima
ovrhe i stečaja; pruža stručnu pomoć u davanju očitovanja u upravnim sporovima
te u izvršavanju sudskih odluka; obavlja i druge opće poslove iz djelokruga
Službe.

**3.1.3. Odjel za opće pravne poslove i posebne imovinsko--pravne postupke**

Članak 14.

Odjel za opće pravne poslove i posebne imovinsko-pravne postupke obavlja stručne
poslove vezane za provedbu zakona kojima se uređuju imovinsko-pravni odnosi
vezani za uređenje služnosti na poljoprivrednom i šumskom zemljištu u vlasništvu
Republike Hrvatske, i to: provjera nacrta prijedloga odluka za Povjerenstvo
Vlade Republike Hrvatske za upravljanje državnom imovinom, kompletiranje
predmeta i sklapanje ugovora o služnosti na zemljištu u vlasništvu Republike
Hrvatske; obavljanje poslova izrade nacrta ugovora o služnostima za sadnju
višegodišnjih nasada na opožarenom šumskom zemljištu u vlasništvu Republike
Hrvatske i drugih ugovora građanskog prava iz djelokruga Ministarstva;
ostvarivanje suradnje s drugim tijelima državne uprave, tijelima jedinica
lokalne i područne (regionalne) samouprave i Državnim odvjetništvom u postupku
izrade i provedbe navedenih ugovora; pruža stručnu pomoć u izradi, odnosno
izrađuje nacrte općih akata iz djelokruga Ministarstva; sudjeluje u radu
stručnih i drugih povjerenstava i radnih tijela Ministarstva te obavlja druge
opće poslove iz djelokruga Službe.
Za obavljanje poslova iz djelokruga Odjela ustrojavaju se sljedeći odsjeci:
3.1.3.1. Odsjek za posebne imovinsko-pravne postupke,
3.1.3.2. Odsjek za opće pravne poslove.

*3.1.3.1. Odsjek za posebne imovinsko-pravne postupke*

Članak 15.

Odsjek za posebne imovinsko-pravne postupke obavlja stručne poslove vezane za
provedbu zakona kojima se uređuju imovinsko-pravni odnosi vezani za uređenje
služnosti na poljoprivrednom i šumskom zemljištu u vlasništvu Republike
Hrvatske, i to: kontroliranje nacrta prijedloga odluka za Povjerenstvo Vlade
Republike Hrvatske za upravljanje državnom imovinom, kompletiranje predmeta i
sklapanje ugovora o služnosti na zemljištu u vlasništvu Republike Hrvatske;
obavljanje poslova izrade nacrta ugovora o služnostima za sadnju višegodišnjih
nasada na opožarenom šumskom zemljištu u vlasništvu Republike Hrvatske te
ostvarivanje suradnje s drugim tijelima državne uprave, tijelima jedinica
lokalne i područne (regionalne) samouprave i Državnim odvjetništvom u postupku
izrade i provedbe navedenih ugovora.

*3.1.3.2. Odsjek za opće pravne poslove*

Članak 16.

Odsjek za opće pravne poslove izrađuje nacrte ugovora građanskog prava iz
djelokruga Ministarstva; ostvaruje suradnju s drugim tijelima državne uprave,
tijelima jedinica lokalne i područne (regionalne) samouprave i Državnim
odvjetništvom u postupku izrade i provedbe navedenih ugovora; pruža stručnu
pomoć u izradi, odnosno izrađuje nacrte općih akata iz djelokruga Ministarstva;
sudjeluje u radu stručnih i drugih povjerenstava i radnih tijela Ministarstva te
obavlja druge opće poslove iz djelokruga Službe.

3.2. SLUŽBA ZA RAZVOJ I UPRAVLJANJE KADROVIMA

Članak 17.

Služba za razvoj i upravljanje kadrovima brine o upravljanju kadrovima i
njihovom razvoju, daje mišljenja o pitanjima koja se odnose na državnu službu,
priprema prijedloge planova prijema u državnu službu usklađujući raspored
državnih službenika s planovima Središnjeg državnog ureda za upravu, sudjeluje u
izradi strategija, programa i kadrova izobrazbe Ministarstva, vodi osobne
očevidnike službenika i namještenika i dostavlja nove podatke u Središnji popis
državnih službenika i provodi postupak prijama u državnu službu u suradnji sa
Središnjim državnim uredom za upravu.
Služba prati i osigurava primjenu zakona i drugih propisa iz područja
radnopravnih odnosa, priprema prijedloge rješenja o prijemu i rasporedu
službenika i namještenika i ostalih rješenja iz područja radnopravnih odnosa,
sudjeluje u izradi, donošenju i provedbi programa obrazovanja osposobljavanja i
stručnog usavršavanja, prati statusna stanja dužnosnika, državnih službenika i
namještenika i promicanje u službi.
Služba obavlja stručne i tehničke poslove koji se odnose na pisarnicu,
pismohranu, dostavu, ekonomat, fotokopiranje, organizaciju rada internog caffea
Ministarstva, korištenje prometnih sredstava za potrebe Ministarstva, obavlja
poslove obrane, zaštite na radu, stručne i tehničke poslove nabave roba, radova
i usluga u svrhu opremanja prostorija Ministarstva sredstvima rada u svrhu
osiguravanja funkcionalnih uvjeta za rad službenika i namještenika Ministarstva.
Za obavljanje poslova iz djelokruga Službe ustrojavaju se sljedeći odjeli:
3.2.1. Odjel za službeničke odnose i stručno usavršavanje,
3.2.2. Odjel za nabave, sigurnosne i pomoćne poslove.

**3.2.1. Odjel za službeničke odnose i stručno usavršavanje**

Članak 18.

Odjel za službeničke odnose i stručno usavršavanje brine o upravljanju kadrovima
i njihovom razvoju, obavlja kadrovske poslove za potrebe Ministarstva vezane za
pripremu plana prijema u državnu službu, prijam, raspoređivanje, premještaj i
prestanak državne službe te u svezi s drugim pravima, obvezama i odgovornostima
državnih službenika i namještenika vodi dosjee državnih službenika i
namještenika i druge kadrovske evidencije, izrađuje i sudjeluje u izradi nacrta
prijedloga Uredbe o unutarnjem ustroju Ministarstva i Pravilnika o unutarnjem
redu Ministarstva, koordinira obavljanje kadrovskih poslova za cjelokupno
Ministarstvo i obavlja druge poslove.
Za obavljanje poslova iz djelokruga Odjela ustrojavaju se sljedeći odsjeci:
3.2.1.1. Odsjek za službeničke odnose,
3.2.1.2. Odsjek za stručno usavršavanje.

*3.2.1.1. Odsjek za službeničke odnose*

Članak 19.

Odsjek za službeničke odnose daje mišljenja o pitanjima koja se odnose na
državnu službu, priprema prijedloge planova prijema u državnu službu usklađujući
raspored državnih službenika s planovima Središnjeg državnog ureda za upravu,
sudjeluje u izradi strategija, programa i kadrova izobrazbe Ministarstva, vodi
osobne očevidnike službenika i namještenika i dostavlja nove podatke u Središnji
popis državnih službenika i provodi postupak prijma u državnu službu u suradnji
sa Središnjim državnim uredom za upravu, izrađuje rješenja vezana uz državnu
službu.
Za obavljanje poslova iz djelokruga Odsjeka ustrojavaju se sljedeći pododsjeci:
3.2.1.1.1. Pododsjek za vođenje kadrovske evidencije,
3.2.1.1.2. Pododsjek za opće poslove.
3.2.1.1.1. Pododsjek za vođenje kadrovske evidencije

Članak 20.

Pododsjek za vođenje kadrovske evidencije vodi kadrovske evidencije, vodi dosjee
državnih službenika i namještenika i druge evidencije, sudjeluje u izradi nacrta
prijedloga pravilnika o unutarnjem redu Ministarstva, sudjeluje u koordinaciji
kadrovskih poslova za cjelokupno Ministarstvo i obavlja druge poslove.
Za obavljanje poslova iz djelokruga Pododsjeka ustrojavaju se sljedeći odjeljci:
3.2.1.1.1.1. Odjeljak za izradu rješenja državnih službenika,
3.2.1.1.1.2. Odjeljak pisarnice i arhive.

*3.2.1.1.1.1. Odjeljak za izradu rješenja državnih službenika*

Članak 21.

Odjeljak za izradu rješenja državnih službenika prati i provodi mjere kadrovske
politike Ministarstva, obavlja administrativne poslove oko izbora kandidata za
prijam u radni odnos i raspored službenika i namještenika, sudjeluje u izradi,
donošenju i realizaciji programa stručnog usavršavanja, prati statusna prava
državnih službenika i namještenika, njihov rad i promicanje u službi.

*3.2.1.1.1.2. Odjeljak pisarnice i arhive*

Članak 22.

Odjeljak pisarnice i arhive obavlja administrativne poslove vezane za primitak i
dostavu pošte, raspoređivanje akata, arhiviranje i čuvanje registrirane građe
koja nastaje radom Ministarstva; stručne i tehničke poslove, koji se odnose na
pisarnicu, pismohranu i otpremu pošte.

3.2.1.1.2. Pododsjek za opće poslove

Članak 23.

Pododsjek za opće poslove rješava pitanja koja se odnose na državnu službu,
priprema prijedloge planova prijema u državnu službu, sudjeluje u izradi
strategija, programa i kadrova, vodi osobne očevidnike službenika i namještenika
i dostavlja nove podatke u Središnji popis državnih službenika i provodi
postupak prijma u državnu službu u suradnji sa Središnjim uredom državne uprave,
obavlja poslove pisarnice i arhiviranja.

*3.2.1.2. Odsjek za stručno usavršavanje*

Članak 24.

Odsjek za stručno usavršavanje obavlja poslove vezane za provedbu i uspješnost
procesa stručnog usavršavanja službenika Ministarstva, izrađuje nove obrazovne
metode, utvrđuju strategije obrazovanja, praćenja i kontroling obrazovanja,
potiču se znanstveni radovi i sudjelovanje u EU obrazovnim programima, obavlja
poslove finalizacije obrazovnog plana i obrazovanje trenera, utvrđuje
individualne potrebe za školovanjem, obavlja koordinaciju edukacije po područnim
uredima Ministarstva, obavlja poslove sudjelovanja u organizaciji temeljnog
obrazovanja i vođenje projekata za školovanje.

**3.2.2. Odjel za nabave, sigurnosne i pomoćne poslove**

Članak 25.

Odjel za nabave, sigurnosne i pomoćne poslove organizira i koordinira poslove
nabave roba, radova i usluga za potrebe Ministarstva po postupku propisanom
Zakonom o javnoj nabavi, pruža stručnu pomoć povjerenstvima za nabavu, prati
odvijanje postupka nabave sukladno Planu nabave i sredstvima osiguranim Planom
proračuna u pogledu zadanih okvira visine i namjene sredstava. Priprema i
izrađuje ugovore o nabavi te prati izvršavanje istih, vodi evidencije o
postupcima nabave i evidencije zaključenih ugovora, sudjeluje u pripremi i
izradi ugovora o zakupu uredskih prostora i vodi evidenciju istih, obavlja
poslove obrane, sigurnosne, pomoćne i tehničke poslove.
Za obavljanje poslova iz djelokruga Odjela ustrojavaju se sljedeći odsjeci:
3.2.2.1. Odsjek za nabavu,
3.2.2.2. Odsjek za sigurnosne i pomoćne poslove.

*3.2.2.1. Odsjek za nabavu*

Članak 26.

Odsjek za nabavu obavlja poslove nabave roba, radova i usluga za potrebe
Ministarstva, prati odvijanje postupka nabave sukladno Planu nabave i sredstvima
osiguranim Planom proračuna. Priprema i izrađuje ugovore o nabavi te prati
izvršavanje istih, sudjeluje u pripremi i izradi ugovora o zakupu uredskih
prostora i vodi evidenciju istih.
Za obavljanje poslova iz djelokruga Odsjeka ustrojavaju se sljedeći pododsjeci:
3.2.2.1.1. Pododsjek za nabave,
3.2.2.1.2. Pododsjek za upravljanje uredskim prostorima.

3.2.2.1.1. Pododsjek za nabave

Članak 27.

Pododsjek za nabave obavlja poslove nabave roba, radova i usluga za potrebe
Ministarstva, prati odvijanje postupka javne nabave sukladno Planu nabave i
sredstvima osiguranim Planom proračuna. Priprema i izrađuje ugovore o nabavi te
prati izvršavanje istih, obavlja poslove nabave po javnim natječajima, male
nabave, koordinira poslovima vezanim za uredske prostore u područnim jedinicama
u kojima se nalaze službenici Ministarstva, smještaj i opremanje uredskih
prostora u Područnim jedinicama, sudjeluje u pripremi i izradi ugovora o zakupu
uredskih prostora i vodi evidenciju istih.
Za obavljanje poslova iz djelokruga Pododsjeka ustrojavaju se sljedeći odjeljci:
3.2.2.1.1.1. Odjeljak za javne nabave,
3.2.2.1.1.2. Odjeljak za male nabave.

*3.2.2.1.1.1. Odjeljak za javne nabave*

Članak 28.

Odjeljak za javne nabave obavlja poslove praćenja odvijanja postupaka javne
nabave sukladno Planu nabave i sredstvima osiguranim Planom proračuna.

*3.2.2.1.1.2. Odjeljak za male nabave*

Članak 29.

Odjeljak za male nabave koordinira poslovima nabave robe, radova i usluga za
potrebe Ministarstva, obavlja poslove nabave po natječajima, male nabave,
priprema i izrađuje ugovore o nabavi, te prati izvršavanje istih.

3.2.2.1.2. Pododsjek za upravljanje uredskim prostorima

Članak 30.

Pododsjek za upravljanje uredskim prostorima koordinira poslovima vezanim za
uredske prostore u područnim jedinicama u kojima se nalaze službenici
Ministarstva, smještaj i opremanje uredskih prostora u Područnim jedinicama,
sudjeluje u pripremi i izradi ugovora o zakupu uredskih prostora i vodi
evidenciju istih.

**3.2.2. Odsjek za sigurnosne i pomoćne poslove**

Članak 31.

Odsjek za sigurnosne i pomoćne poslove obavlja poslove obrane, sigurnosti i
zaštite, izrađuje planove obrane i evakuacije, obavlja poslove u svezi sa
zaštitom na radu i protupožarnom zaštitom i obavlja poslove u svezi s provedbom
zakona i podzakonskih akata iz područja obrane, sigurnosti i zaštite, obavlja
poslove ekonomata i umnožavanja materijala i organizira rad internog caffea te
obavlja poslove održavanja voznog parka.
Za obavljanje poslova iz djelokruga Odsjeka ustrojavaju se sljedeći pododsjeci:
3.2.2.1. Pododsjek za sigurnost i pomoćne poslove,
3.2.2.2. Pododsjek za tehničke poslove i upravljanje voznim parkom.

*3.2.2.1. Pododsjek za sigurnost i pomoćne poslove*

Članak 32.

Pododsjek za sigurnost i pomoćne poslove obavlja poslove obrane, sigurnosti i
zaštite, izrađuje planove obrane i evakuacije, obavlja poslove u svezi sa
zaštitom na radu i protupožarnom zaštitom, obavlja poslove u svezi s provedbom
zakona i podzakonskih akata iz područja obrane, sigurnosti i zaštite, brine o
servisu i usluzi prilikom održavanja stručnih i radnih skupova u prostorijama
Ministarstva, o pravilnom korištenju reprezentacije te organizira rad internog
caffea.
Za obavljanje poslova iz djelokruga Pododsjeka ustrojavaju se sljedeći odjeljci:
3.2.2.1.1. Odjeljak za obranu, sigurnost i civilnu zaštitu,
3.2.2.1.2. Odjeljak za pomoćne poslove.

3.2.2.1.1. Odjeljak za obranu, sigurnost i civilnu zaštitu

Članak 33.

Odjeljak za obranu, sigurnost i civilnu zaštitu brine se o pravilnom korištenju
imovine, sredstava rada i opreme Ministarstva, obavlja poslove opremanja i
održavanja prostorija Ministarstva i provodi poslove obrambenih priprema
Ministarstva.

*3.2.2.1.2. Odjeljak za pomoćne poslove*

Članak 34.

Odjeljak za pomoćne poslove brine o servisu i usluzi prilikom održavanja
stručnih i radnih skupova u prostorijama Ministarstva, o pravilnom korištenju
reprezentacije te organizira rad internog caffea.

3.2.2.2. Pododsjek za tehničke poslove i upravljanje voznim parkom

Članak 35.

Pododsjek za tehničke poslove i upravljanje voznim parkom organizira poslove
koji se odnose na održavanje čistoće prostorija te obavlja poslove održavanja
voznog parka i servis službenih automobila.

3.3. SLUŽBA ZA FINANCIJSKO-PLANSKE I RAČUNOVODSTVENE POSLOVE

Članak 36.

Služba za financijsko-planske i računovodstvene poslove organizira, kontrolira i
prati izvršenje svih financijskih i računovodstvenih poslova sukladno zakonu i
brine o zakonitoj primjeni važećih materijalno-financijskih propisa, izrađuje
planove potrebnih financijskih sredstava za rad svih uprava, priprema zahtjeve i
obavlja plaćanje tekućih i kapitalnih izdataka i transfera putem sustava Državne
riznice, izrađuje preglede i izvješća izvršenih izdataka u odnosu na plan,
obavlja obračun plaća, naknade zaposlenima i vodi blagajničko poslovanje,
kontira, knjiži i knjigovodstveno prati izvršenje svih primitaka i izdataka po
pozicijama državnog proračuna, priprema i izrađuje periodične obračune i završni
račun i konsolidira financijska izvješća na razini Razdjela, organizira godišnji
popis imovine, obveza i potraživanja, vodi knjigovodstvo osnovnih sredstava,
sitnog inventara i kancelarijskog materijala, te obavlja druge poslove iz
djelokruga Sektora.
Za obavljanje poslova iz djelokruga Službe ustrojavaju se sljedeći odjeli:
3.3.1. Odjel za pripremu i izvršavanje proračuna,
3.3.2. Odjel za računovodstvene poslove.

**3.3.1 Odjel za pripremu i izvršavanje proračuna**

Članak 37.

Odjel za pripremu i izvršavanje proračuna obavlja upravne i stručne poslove
vezane za planiranje i pripremu, te izvršavanje proračuna, organizira i
koordinira rad na izradi planova potrebnih financijskih sredstava za rad svih
uprava, sukladno zakonskim propisima služeći se metodom racionalnog i namjenskog
korištenja proračunskih sredstava, vrši kontrolu ispravnosti dokumentacije za
unos u sustav Državne riznice, kontrolira, evidentira i knjiži ovjerenu
računovodstvenu dokumentaciju, vrši usklađivanje stanja na knjigovodstvenim
karticama, prati i primjenjuje promjene u području proračunskog računovodstva i
računskom planu proračuna, vrši usklađivanja obveza i potraživanja s poslovnim
partnerima, vrši rezervaciju sredstava u propisanim i ugovorenim rokovima i
iznosima usklađenim s dodijeljenim sredstvima i dospjelim obvezama. Ispostavlja
zahtjeve za plaćanje unosom podataka iz naloga za plaćanje i dostavljene
dokumentacije u sustav Državne riznice, surađuje s Ministarstvom financija u
vezi s radom sustava riznice i Financijskom agencijom u vezi s otvaranjem
dobavljača u sustavu, modela plaćanja kroz sustav riznice, te obavlja i druge
poslove.
Za obavljanje poslova iz djelokruga Odjela ustrojavaju se sljedeći odsjeci:
3.3.1.1. Odsjek za pripremu proračuna,
3.3.1.2. Odsjek za izvršavanje proračuna.

*3.3.1.1. Odsjek za pripremu proračuna*

Članak 38.

Odsjek za pripremu proračuna obavlja upravne i stručne poslove vezane za
planiranje i pripremu proračuna, organizira i koordinira rad na izradi planova
potrebnih financijskih sredstava za rad svih uprava, izrađuje mjesečne
financijske planove i unosi ih u sustav Državne riznice, sukladno zakonskim
propisima služeći se metodom racionalnog i namjenskog korištenja proračunskih
sredstava. Prati i primjenjuje promjene u području proračunskog računovodstva i
računskom planu proračuna.

*3.3.1.2. Odsjek za izvršavanje proračuna*

Članak 39.

Odsjek za izvršavanje proračuna obavlja upravne i stručne poslove vezane za
izvršavanje proračuna, vrši kontrolu ispravnosti dokumentacije za unos u sustav
Državne riznice, kontrolira, evidentira i usklađuje obveze s poslovnim
partnerima, vrši rezervaciju sredstava u propisanim i ugovorenim rokovima i
iznosima usklađenim s dodijeljenim sredstvima i dospjelim obvezama. Ispostavlja
zahtjeve za plaćanje unosom podataka iz naloga za plaćanje i dostavljene
dokumentacije u sustav Državne riznice, surađuje s Ministarstvom financija u
vezi s radom sustava riznice i Financijskom agencijom u vezi s otvaranjem
dobavljača u sustavu, modela plaćanja kroz sustav riznice, te obavlja i druge
poslove.

**3.3.2. Odjel za računovodstvene poslove**

Članak 40.

Odjel za računovodstvene poslove u okviru svoje nadležnosti obavlja upravne i
stručne poslove vezane za ustrojavanje i vođenje zakonom propisanih poslovnih
knjiga, vrši kontrolu knjigovodstvene dokumentacije, obavlja kontiranje i
knjiženje poslovnih događaja, izradu godišnjih, polugodišnjih, tromjesečnih,
mjesečnih i statističkih izvješća, obračun plaća i ostalih primanja dužnosnika,
državnih službenika i namještenika, obračun i isplatu dohotka od intelektualnih
i ostalih usluga, izrađuje i dostavlja nadležnim institucijama propisana
izvješća o isplatama svih vrsta dohotka te obveznih doprinosa, poreza i prireza,
obavlja i brine o rokovima plaćanja svih obveza, vodi sve potrebne
knjigovodstvene evidencije i statistike iz financijskog i materijalnog
poslovanja, sudjeluje u ustroju godišnjeg popisa imovine, izrađuje preglede po
vrstama rashoda sukladno zakonskim propisima, obavlja poslove vezane za uplatu i
isplatu preko blagajne, devizno poslovanje i sl. Vrši računovodstvenu analizu i
kontrolu namjenske i svrhovite upotrebe proračunskih sredstava po upravama,
programima i aktivnostima, te po proračunskim korisnicima (Zavodima). Izrađuje
analize i izvještaje o korištenju proračunskih sredstava, te iskazuje odstupanja
ostvarenih i planiranih prihoda i primitaka te rashoda i izdataka za potrebe
ministra, državnih tajnika i pomoćnika ministra, te obavlja i druge poslove.
Za obavljanje poslova iz djelokruga Odjela ustrojavaju se sljedeći odsjeci:
3.3.2.1. Odsjek za računovodstvene poslove,
3.3.2.2. Odsjek za računovodstvene analize i kontrolu.

*3.3.2.1 Odsjek za računovodstvene poslove*

Članak 41.

Odsjek za računovodstvene poslove u okviru svoje nadležnosti obavlja upravne i
stručne poslove vezane za ustrojavanje i vođenje zakonom propisanih poslovnih
knjiga, vrši formalnu i računsku kontrolu knjigovodstvene dokumentacije, obavlja
kontiranje i knjiženje poslovnih događaja u analitičkim evidencijama i glavnoj
knjizi, te izrađuje godišnje, polugodišnje, tromjesečne i mjesečne statističke
izvještaje. Vrši obračun plaća i ostalih primanja dužnosnika, državnih
službenika i namještenika, obračun i isplatu dohotka od intelektualnih i ostalih
usluga, izrađuje i dostavlja nadležnim institucijama propisana izvješća o
isplatama svih vrsta dohotka te obveznih doprinosa, poreza i prireza. Obavlja i
brine o rokovima plaćanja svih obveza, vodi sve potrebne knjigovodstvene
evidencije i statistike iz financijskog i materijalnog poslovanja, sudjeluje u
ustroju godišnjeg popisa imovine, izrađuje preglede po vrstama rashoda sukladno
zakonskim propisima, obavlja devizno poslovanje, obavlja poslove vezane za
uplatu i isplatu preko kunske i devizne blagajne, te obavlja druge poslove.
Za obavljanje poslova iz djelokruga Odsjeka ustrojavaju se sljedeći pododsjeci:
3.3.2.1.1.Pododsjek za knjigovodstvene poslove,
3.3.2.1.2.Pododsjek za platni promet.

3.3.2.1.1. Pododsjek za knjigovodstvene poslove

Članak 42.

Pododsjek za knjigovodstvene poslove u okviru svoje nadležnosti obavlja upravne
i stručne poslove vezane za ustrojavanje i vođenje zakonom propisanih poslovnih
knjiga, vrši formalnu i računsku kontrolu knjigovodstvene dokumentacije, obavlja
kontiranje i knjiženje poslovnih događaja u analitičkim evidencijama i glavnoj
knjizi, te izrađuje godišnje, polugodišnje, tromjesečne i mjesečne statističke
izvještaje. Vrši obračun plaća i ostalih primanja dužnosnika, državnih
službenika i namještenika, obračun i isplatu dohotka od intelektualnih i ostalih
usluga, izrađuje i dostavlja nadležnim institucijama propisana izvješća o
isplatama svih vrsta dohotka te obveznih doprinosa, poreza i prireza. Vodi sve
potrebne knjigovodstvene evidencije i statistike iz financijskog i materijalnog
poslovanja, sudjeluje u ustroju godišnjeg popisa imovine, izrađuje preglede po
vrstama rashoda sukladno zakonskim propisima, te obavlja druge poslove.
Za obavljanje poslova iz djelokruga Pododsjeka ustrojavaju se sljedeći odjeljci:
3.3.2.1.1.1. Odjeljak financijskog knjigovodstva,
3.3.2.1.1.2. Odjeljak analitičkih evidencija.

*3.3.2.1.1.1. Odjeljak financijskog knjigovodstva*

Članak 43.

Odjeljak financijskog knjigovodstva u okviru svoje nadležnosti obavlja upravne i
stručne poslove vezane za ustrojavanje i vođenje zakonom propisanih poslovnih
knjiga, vrši kontrolu knjigovodstvene dokumentacije, obavlja kontiranje i
knjiženje poslovnih događaja u glavnoj knjizi, te usklađuje stanje analitičkih
evidencija s kontima glavne knjige, izrađuje godišnje, polugodišnje i
tromjesečne financijske izvještaje i mjesečne statističke izvještaje, te obavlja
druge poslove.

*3.3.2.1.1.2. Odjeljak analitičkih evidencija*

Članak 44.

Odjeljak analitičkih evidencija u okviru svoje nadležnosti obavlja upravne i
stručne poslove vezane za ustrojavanje i vođenje zakonom propisane analitičke
evidencije. Ustrojavaju se i vode analitičke evidencije potraživanja za
ostvarenje prihoda po posebnim propisima vezano uz zdravstvenu zaštitu
životinja, lovozakup i koncesije, te pregled bilja prilikom prijelaza preko
granice. Vodi se zakonom propisana analitička evidencija dobavljača po
proračunskim glavama. Ustrojava se i vodi analitička evidencija osnovnih
sredstava po vrstama i korisnicima, te sudjeluje u ustroju godišnjeg popisa
imovine i sitnog inventara. Obavlja obračun plaća i ostalih primanja dužnosnika,
državnih službenika i namještenika te obračun i isplatu dohotka od
intelektualnih i ostalih usluga.

3.3.2.1.2. Pododsjek za platni promet

Članak 45.

Pododsjek za platni promet u okviru svoje nadležnosti obavlja upravne i stručne
poslove vezane za formalnu i računsku kontrolu dokumentacije na temelju koje se
vrše kunski i devizni platni promet Ministarstva. Obavlja kompletiranje ulazne
računovodstvene dokumentacije i evidentira istu u poslovnim knjigama
Ministarstva. Brine o ovjeri računovodstvene dokumentacije sukladno internim
procedurama, te dostavlja istu na plaćanje putem sustava Državne riznice, ili
putem blagajne. Obavlja cjelokupno bezgotovinsko devizno poslovanje vezano za
naplatu prihoda, odnosno za plaćanje rashoda i izdataka. Obavlja cjelokupno
blagajničko poslovanje kunsko i devizno. Brine o rokovima plaćanja svih obveza,
izrađuje i dostavlja nadležnim institucijama propisana izvješća o isplatama svih
vrsta dohotka, te obveznih doprinosa, poreza i prireza, te obavlja druge
poslove.
Za obavljanje poslova iz djelokruga Pododsjeka ustrojavaju se sljedeći odjeljci:
3.3.2.1.2.1. Odjeljak bezgotovinskog plaćanja,
3.3.2.1.2.2. Odjeljak gotovinskog plaćanja.

*3.3.2.1.2.1. Odjeljak bezgotovinskog plaćanja*

Članak 46.

Odjeljak bezgotovinskog plaćanja u okviru svoje nadležnosti obavlja upravne i
stručne poslove vezane za formalnu i računsku kontrolu dokumentacije na temelju
koje se vrše kunski i devizni bezgotovinski platni promet Ministarstva. Obavlja
kompletiranje ulazne računovodstvene dokumentacije i evidentira istu u poslovnim
knjigama Ministarstva.
Brine o ovjeri računovodstvene dokumentacije sukladno internim procedurama, te
dostavlja istu na plaćanje putem sustava Državne riznice, te obavlja cjelokupno
bezgotovinsko devizno poslovanje vezano za naplatu prihoda, odnosno za plaćanje
rashoda i izdataka. Brine o rokovima plaćanja svih obveza, izrađuje i dostavlja
nadležnim institucijama propisana izvješća o isplatama svih vrsta dohotka,
obveznih doprinosa, poreza i prireza te obavlja druge poslove.

*3.3.2.1.2.2. Odjeljak gotovinskog plaćanja*

Članak 47.

Odjeljak gotovinskog plaćanja u okviru svoje nadležnosti obavlja upravne i
stručne poslove vezane za formalnu i računsku kontrolu dokumentacije na temelju
koje se vrše kunski i devizni gotovinski platni promet Ministarstva. Brine o
ovjeri računovodstvene dokumentacije sukladno internim procedurama, te dostavlja
istu na plaćanje putem blagajne. Obavlja cjelokupno blagajničko poslovanje
kunsko i devizno vezano uz poslove glavne i pomoćnih blagajni, te obavlja i
druge poslove.

*3.3.2.2. Odsjek za računovodstvene analize i kontrolu*

Članak 48.

Odsjek za računovodstvene analize i kontrolu vrši računovodstvenu analizu i
kontrolu namjenske i svrhovite upotrebe proračunskih sredstava po upravama,
programima i aktivnostima, te po proračunskim korisnicima (Zavodima). Izrađuje
analize i izvještaje o korištenju proračunskih sredstava, te iskazuje odstupanja
ostvarenih i planiranih prihoda i primitaka, rashoda i izdataka za potrebe
ministra, državnih tajnika i pomoćnika ministra, te obavlja i druge poslove.

4. SAMOSTALNI ODJEL ZA INFORMACIJSKE SUSTAVE

Članak 49.

Samostalni odjel za informacijske sustave obavlja poslove upravljanja
informacijskim projektima/zadacima u razvoju informacijskih sustava, upravljanja
informacijskom i komunikacijskom tehnologijom; upravlja informatičkim kadrom; te
poslove izvješćivanja, izrada planova upravljanja informacijskom i
komunikacijskom tehnologijom, planova nabave, obuke korisnika i informatičkog
kadra, sudjelovanja u provedbi nabave informacijskih resursa; interne i eksterne
prezentacije i promocije informatičkih proizvoda i usluga; primjene normi u
informatičkoj djelatnosti i implementaciji standarda kvalitete u informatici;
osiguranje i kontrola kvalitete informatičkih proizvoda i usluga, testiranje,
praćenje rada, ocjena sigurnosti informacijskih sustava, poslove upravljanja
problemima tehničke naravi, poslove osiguranja ispravnosti računalne opreme,
poslove trajne potpore, obuke i pružanja pomoći (tehničke i savjetodavne) svim
korisnicima u primjeni programa, aplikacija ili tehnologija. Samostalni odjel za
informacijske sustave obavlja i nadzor nad upravljanjem informacijskim sustavima
u ustanovama koje su u nadležnosti Ministarstva.

5. UPRAVA POLJOPRIVREDE

Članak 50.

Uprava poljoprivrede izvršava zakone i propise u području poljoprivrede; izravno
je nadležna za provođenje Zakona o sjemenu i sadnom materijalu i priznavanju
sorti poljoprivrednog bilja, Zakona o zaštiti sorti poljoprivrednog bilja,
Zakona o stočarstvu, Zakona o zaštiti bilja, Zakona o gnojivima i poboljšivačima
tla, Zakona o obrani od tuče, obavlja poslove po prenesenoj nadležnosti iz
drugih zakona; rješava u upravnim i inspekcijskim stvarima u području
poljoprivrede; priprema nacrte i donošenje zakona i podzakonskih akata iz
područja poljoprivrede i njihovo usklađenje sa smjernicama Europske unije;
sudjeluje u izradi proračuna i sustava potpore u poljoprivredi; obavlja
inspekcijski nadzor nad provođenjem zakona i općih akata kojima je uređeno
područje poljoprivrede, zaštite bilja, korištenje potpora u poljoprivredi i
ribarstvu i gospodarenja poljoprivrednim zemljištem; obavlja zdravstveni nadzor
bilja u proizvodnji i u prometu pošiljaka bilja preko državne granice u skladu s
propisima o zaštiti bilja; daje inicijativu za rješavanje pojedinih pitanja i
odgovorna je za stanje u svom djelokrugu; provodi upravni nadzor u skladu s
propisima u nadležnosti i ostale upravne poslove iz područja poljoprivrede,
prati i koordinira rad ustanova koje izvršavaju prenesene poslove iz zakona koji
su u nadležnosti uprave; obavlja poslove međunarodne suradnje, prati i provodi
međunarodne projekte iz područja nadležnosti.
Za obavljanje poslova iz djelokruga Uprave ustrojavaju se sljedeći sektori:
5.1. Sektor poljoprivrede,
5.2. Fitosanitarni sektor,
5.3. Sektor inspekcijskih poslova.

5.1. SEKTOR POLJOPRIVREDE

Članak 51.

Sektor poljoprivrede uređuje poslove iz područja poljoprivredne proizvodnje,
provodi i nadzire izvršavanje zakona, propisa i dugih općih akata iz područja
poljoprivrede, koji se nalaze u nadležnosti dviju ustrojstvenih jedinica;
koordinira i objedinjava rad Odjela biljne proizvodnje i Odjela stočarske
proizvodnje; izrađuje zakonske i podzakonske propise i provodi postupak
usklađenja hrvatskog zakonodavstva sa zakonodavstvom Europske unije; prati
stanje u području poljoprivrede, te usmjerava i daje inicijativu za rješavanje
pojedinih pitanja; sudjeluje u izradi proračuna, provodi upravni nadzor tijela
državne uprave u županijama i Gradu Zagrebu; obavlja i koordinira poslove
međunarodne suradnje na razini Sektora, surađuje sa stručnim i znanstvenim
ustanovama iz područja poljoprivrede te prati i koordinira u okviru ovlasti
Ministarstva rad stručnih službi i zavoda, provodi i ostale poslove koji mu se
stave u nadležnost.
Za obavljanje poslova iz djelokruga Sektora ustrojavaju se sljedeći odjeli:
5.1.1. Odjel biljne proizvodnje,
5.1.2. Odjel stočarske proizvodnje.

5.1.1. Odjel biljne proizvodnje

Članak 52.

Odjel biljne proizvodnje izvršava zakone i propise i druge opće akte u okviru
područja biljne proizvodnje; prati stanje u području biljne proizvodnje koja
podrazumijeva ratarsku proizvodnu, proizvodnju u vrtlarstvu (povrćarstvo,
cvjećarstvo, ljekovito bilje), proizvodnju u vinogradarstvu, proizvodnju u
voćarstvu, te reprodukciju kroz proizvodnju poljoprivrednog sjemena i sadnog
materijala; izravno je nadležan nad provođenjem Zakona o sjemenu i sadnom
materijalu i priznavanju sorti poljoprivrednog bilja, Zakona o gnojivima i
poboljšivačima tla, Zakona o obrani od tuče, te obavlja poslove po prenesenoj
nadležnosti po Zakonu o zaštiti prirode, Zakonu o drogama, i Zakonu o zaštiti od
elementarnih nepogoda; daje inicijativu za rješavanje pojedinih pitanja u
granicama svoje nadležnosti; nadležan je za provođenje tržnih redova za žita,
sjeme, voće i povrće, konoplju i lan za vlakno, hmelj, cvijeće i ukrasno bilje i
druge vezane proizvode; sudjeluje u pripremanju propisa i drugih općih akata i
postupku usklađenja hrvatskog zakonodavstva s europskim; sudjeluje u izradi
prijedloga proračuna iz područja biljne proizvodnje, rješava u upravnim
stvarima, provodi upravni nadzor nad provođenjem Zakona o sjemenu i sadnom
materijalu, Zakona o gnojivima i poboljšivačima tla, i Zakona o obrani od tuče,
te obavlja i druge upravne i stručne poslove iz područja nadležnosti; prati i
koordinira rad Zavoda za vinarstvo i vinogradarstvo, Zavoda za voćarstvo, i
Zavoda za sjemenarstvo i rasadničarstvo koji obavljaju upravne i stručne poslove
temeljem Zakona iz nadležnosti Ministarstva.

**5.1.2. Odjel stočarske proizvodnje**

Članak 53.

Odjel stočarske proizvodnje izvršava zakone, propise i druge opće akte u okviru
nadležnosti; prati stanje u području stočarske proizvodnje: govedarstvo,
svinjogojstvo, peradarstvo, ovčarstvo, kozarstvo, konjogojstvo, pčelarstvo,
kunićarstvo, proizvodnju krznaša, prati provođenje uzgojno selekcijskih mjera i
genetske izgradnje u stočarstvu, daje inicijativu za rješavanje pojedinih
pitanja u granicama svoga djelokruga; sudjeluje u pripremanju propisa i drugih
općih akata i postupku usklađenja hrvatskog zakonodavstva s europskim; izravno
je nadležan za provođenje Zakona o stočarstvu, nadležan je za provođenje tržnih
redova za goveđe meso, mlijeko, svinjsko meso, peradsko meso, jaja i druge
vezane proizvode; sudjeluje u izradi prijedloga proračuna iz djelokruga
stočarske proizvodnje, rješava u upravnim stvarima, provodi upravni nadzor u
okviru provođenja Zakona o stočarstvu i druge upravne i stručne poslove iz
područja nadležnosti; prati i koordinira rad državnih institucija koje obavljaju
upravne i stručne poslove temeljem Zakona iz nadležnosti Ministarstva, te prati
i koordinira rad Hrvatskog stočarskog centra i Državne ergele lipicanaca.

5.2. FITOSANITARNI SEKTOR

Članak 54.

Fitosanitarni sektor uređuje poslove zdravstvene zaštite bilja i biljnih
proizvoda od štetnih organizama bilja u proizvodnji i prometu, promet i nadzor
sredstava za zaštitu bilja; predlaže strategiju i ciljeve, priprema planove za
provedbu ciljeva iz svog djelokruga rada; kreira i predlaže odgovarajuće mjere s
ciljem unaprjeđenja struke i njenog razvoja; priprema nacrte Zakona i ostalih
propisa i provedbenih akata i usklađuje ih s međunarodnim standardima i
propisima Europske unije, vodi bilateralnu i multilateralnu suradnju iz svog
djelokruga rada; sudjeluje u izradi proračuna iz djelokruga Sektora; prati
stanje u fitosanitarnom području; određuje ustroj, rad i prati funkcioniranje
fitosanitarne inspekcije u skladu sa propisima o biljnom zdravstvu; daje
inicijativu za rješavanje pojedinih pitanja; vodi upravne postupke i izdaje
rješenja u okviru svog djelokruga; vodi upisnike, evidencije i izrađuje izvješća
u okviru djelokruga rada Sektora; planira i koordinira uspostavu informacijskog
sustava za fitosanitarno područje, koordinira aktivnosti državnih institucija
koje obavljaju poslove iz fitosanitarnog područja temeljem Zakona i provedbenih
propisa iz nadležnosti Ministarstva; provodi i ostale poslove koji mu se stave u
nadležnost.
Za obavljanje poslova iz djelokruga Sektora ustrojavaju se sljedeći odjeli:
5.2.1. Odjel zdravstvene zaštite bilja,
5.2.2. Odjel sredstava za zaštitu bilja,
5.2.3. Odjel fitosanitarne inspekcije.

**5.2.1. Odjel zdravstvene zaštite bilja**

Članak 55.

Odjel zdravstvene zaštite bilja obavlja upravne poslove iz područja biljnog
zdravstva vezane uz zdravstvenu zaštitu bilja i biljnih proizvoda od štetnih
organizama bilja; surađuje u pripremi strategije, ciljeva i planova iz svog
djelokruga rada; priprema nacrte Zakona i ostalih propisa iz područja biljnog
zdravstva i usklađuje ih sa zakonodavstvom Europske unije i ostalim međunarodnim
standardima i normativima; izrađuje stručne naputke i mišljenja, daje odgovore;
donosi rješenja, dozvole i dopuštenja iz svog djelokruga rada; koordinira
pripremu i predlaže programe nadzora i istraživanja štetnih organizama bilja;
prati stanje u područjima koja su zaražena karantenski štetnim organizmima bilja
i drugim propisima o štetnim organizmima bilja i donosi prijedloge za
poboljšanje stanja; provodi analizu i ocjenu zdravstvenog stanja bilja i biljnih
proizvoda; prati i analizira rad izvještajno prognozne službe; sudjeluje u
pripremi i provedbi projekata EU iz svog djelokruga; vodi bilateralnu i
multilateralnu suradnju na području zdravstvene zaštite bilja, surađuje i
razmjenjuje informacije sa službama biljnog zdravstva drugih država, Europskom
komisijom i s međunarodnim institucijama nadležnim za biljno zdravstvo;
koordinira rad i razmjenjuje informacije sa Zavodom za zaštitu bilja i ostalim
stručnim institucijama i znanstvenim ustanovama uključenim u poslove zdravstvene
zaštite bilja, surađuje s ostalim upravnim tijelima; uspostavlja i vodi
upisnike, izrađuje izvješća, popise i evidencije iz svog djelokruga rada,
planira i koordinira uspostavu informacijskog sustava za potrebe zdravstvene
zaštite bilja; dostavlja i razmjenjuje izvješća s nadležnim međunarodnim
institucijama; obavlja i druge poslove propisane zakonom.

**5.2.2. Odjel sredstava za zaštitu bilja**

Članak 56.

Odjel sredstava za zaštitu bilja obavlja upravne poslove iz područja sredstava
za zaštitu bilja i njihovih ostataka u okviru nadležnosti Fitosanitarnog
sektora; surađuje u pripremi strategije, ciljeva i planova iz svog djelokruga
rada; priprema nacrte zakona i ostalih propisa iz područja sredstava za zaštitu
bilja i njihovih ostataka i usklađuje ih sa zakonodavstvom Europske unije i
ostalim međunarodnim standardima i normativima; izrađuje stručne naputke i
mišljenja te daje odgovore; donosi rješenja o registraciji sredstava za zaštitu
bilja i druga dopuštenja iz svog djelokruga rada; uspostavlja i vodi upisnike,
popise i evidencije, priprema izvješća o prometu sredstava za zaštitu bilja,
planira i koordinira uspostavu informacijskog sustava za potrebe sredstava za
zaštitu bilja i njihove ostatke; dostavlja izvješća nadležnim međunarodnim
institucijama; koordinira rad i razmjenjuje informacije sa Zavodom za zaštitu
bilja i ostalim stručnim institucijama uključenim u poslove vezane na sredstva
za zaštitu bilja i njihove ostatke, surađuje s ostalim upravnim tijelima
nadležnim za poslove vezane na sredstva za zaštitu bilja, surađuje sa
znanstvenim ustanovama, planira, koordinira i priprema godišnji program
post-registracijske kontrole registriranih sredstava za zaštitu bilja; sudjeluje
u pripremi i provedbi projekata EU iz svog djelokruga; planira, surađuje i
koordinira rad s Ministarstvom zdravstva i socijalne skrbi i ostalim nadležnim
institucijama u pripremi i provedbi godišnjih programa nadzora ostataka
sredstava za zaštitu bilja u hrani; surađuje i razmjenjuje informacije sa
nadležnim službama drugih država, Europskom komisijom i s međunarodnim
organizacijama i udruženjima nadležnim za sredstva za zaštitu bilja i njihove
ostatke; obavlja i druge poslove propisane zakonom.

**5.2.3. Odjel fitosanitarne inspekcije**

Članak 57.

Odjel fitosanitarne inspekcije obavlja zdravstveni nadzor bilja i biljnih
proizvoda u prometu preko državne granice, zdravstveni nadzor bilja i biljnih
proizvoda u unutrašnjosti zemlje (na mjestu proizvodnje, prerade, skladištenja i
sl.) u skladu s propisima o biljnom zdravstvu; obavlja kontrolu sredstava za
zaštitu bilja u okviru svoje nadležnosti; obavlja kontrolu sortnosti pri uvozu
poljoprivrednog reprodukcijskog materijala; zdravstveni nadzor šumskog bilja pri
uvozu; rješava u upravnim stvarima iz svog djelokruga; obavlja naplatu naknade
za obavljene preglede; prikuplja podatke i izrađuje izvješća o radu inspekcije;
daje stručna mišljenja u vezi s primjenom propisa iz svoga djelokruga; sudjeluje
u pripremanju propisa iz djelokruga rada Fitosanitarnog sektora; sudjeluje u
izradi i provedbi projekata iz svog djelokruga; sudjeluje u pripremi i provedbi
programa nadzora i istraživanja štetnih organizama bilja; prati i nadzire stanje
u područjima koja su zaražena karantenskim i drugim propisima o štetnim
organizmima bilja i naređuje poduzimanje mjera utvrđenih propisima; surađuje s
upravnim tijelima, stručnim ustanovama i znanstvenim institucijama uključenim u
poslove biljnog zdravstva i sredstava za zaštitu bilja, surađuje s međunarodnim
organizacijama i nadležnim tijelima za zaštitu bilja drugih zemalja.
Za obavljanje poslova Odjela fitosanitarne inspekcije, ustrojavaju se područne
jedinice fitosanitarne inspekcije sa sjedištem u Zagrebu, Varaždinu, Osijeku,
Rijeci i Splitu, čiji su izvršitelji nadležni na području cijele područne
jedinice, i to:
**5.2.3.1. Područna jedinica fitosanitarne inspekcije Zagreb, koja obuhvaća
područje:**1. Grada Zagreba,
2. Zagrebačke županije,
3. Krapinsko-zagorske županije,
4. Sisačko-moslavačke županije,
5. u Karlovačkoj županiji:
– gradove: Dugu Resu, Karlovac, Ozalj i Slunj,
– općine: Barilović, Bosiljevo, Cetingrad, Draganić, Generalski Stol, Josipdol,
Kamanje, Krnjak, Lasinja, Netretić, Plaški, Rakovica, Ribnik, Saborsko, Tounj,
Vojnić i Žakanje,
6. u Bjelovarsko-bilogorskoj županiji:
– gradove: Čazmu, Daruvar i Garešnicu,
– općine: Berek, Dežanovac, Đulovac, Hercegovac, Ivanska, Končanica, Sirač,
Štefanje i Velika Trnovitica,
7. u Požeško-slavonskoj županiji:
– gradove: Lipik, Pakrac, Pleternicu i Požegu,
– općine: Brestovac, Jakšić, Kaptol i Velika,
8. u Brodsko-posavskoj županiji:
– grad Novu Gradišku,
– općine: Cernik, Davor, Dragalić, Gornji Bogićevci, Nova Kapela, Okučani,
Oriovac, Rešetari, Stara Gradiška, Staro Petrovo Selo i Vrbje,
9. u Ličko-senjskoj županiji:
– općinu Plitvička jezera,
**5.2.3.2. Područna jedinica fitosanitarne inspekcije Varaždin, koja obuhvaća
područje:**1. Varaždinske županije,
2. Koprivničko-križevačke županije,
3. Međimurske županije,
4. u Bjelovarsko-bilogorskoj županiji:
– gradove: Bjelovar i Grubišno Polje,
– općine: Kapela, Nova Rača, Rovišće, Severin, Šandrovac, Velika Pisanica,
Veliki Grđevac, Veliko Trojstvo i Zrinski Topolovac,
5. u Virovitičko-podravskoj županiji:
– grad Viroviticu,
– općine: Lukač, Pitomača i Špišić Bukovica,
**5.2.3.3. Područna jedinica fitosanitarne inspekcije Osijek, koja obuhvaća
područje:**1. Osječko-baranjske županije,
2. Vukovarsko-srijemske županije,
3. u Virovitičko-podravskoj županiji:
– gradove: Orahovicu i Slatinu,
– općine: Crnac, Čačinci, Čađavica, Gradina, Mikleuš, Nova Bukovica, Sopje,
Suhopolje, Voćin i Zdenci,
4. u Požeško-slavonskoj županiji:
– općine: Čaglin i Kutjevo,
5. u Brodsko-posavskoj županiji:
– grad Slavonski Brod,
– općine: Bebrina, Brodski Stupnik, Bukovlje, Donji Andrijevci, Garčin, Gornja
Vrba, Gundinci, Klakar, Oprisavci, Podcrkavlje, Sibinj, Sikirevci, Slavonski
Šamac, Velika Kopanica i Vrpolje,
**5.2.3.4. Područna jedinica fitosanitarne inspekcije Rijeka, koja obuhvaća
područje:**1. Primorsko-goranske županije,
2. Istarske županije,
3. u Karlovačkoj županiji:
– grad Ogulin,
4. u Ličko-senjskoj županiji:
– gradove: Otočac i Senj,
– općine: Brinje i Vrhovine,
**5.2.3.5. Područna jedinica fitosanitarne inspekcije Split, koja obuhvaća
područje:**1. Splitsko-dalmatinske županije,
2. Zadarske županije,
3. Šibensko-kninske županije,
4. Dubrovačko-neretvanske županije,
5. u Ličko-senjskoj županiji:
– gradove: Gospić i Novalju,
– općine: Donji Lapac, Karlobag, Lovinac, Perušić i Udbina.

5.3. SEKTOR INSPEKCIJSKIH POSLOVA

Članak 58.

Sektor inspekcijskih poslova obavlja inspekcijski nadzor nad provođenjem Zakona
o poljoprivredi, Zakona o poljoprivrednom zemljištu, Zakona o državnoj potpori u
poljoprivredi, ribarstvu i šumarstvu, Zakona o gnojivima i poboljšivačima tla,
Zakona o duhanu, Zakona o ekološkoj proizvodnji poljoprivrednih i prehrambenih
proizvoda, Zakona o sjemenu, sadnom materijalu i priznavanju sorti
poljoprivrednog bilja, Zakona o zaštiti bilja, Zakona o stočarstvu, Zakona o
dobrobiti životinja i Zakona o vinu; obavlja izravni uvid u ispunjavanje uvjeta
i obavljanje djelatnosti nadziranih pravnih i fizičkih osoba te poduzima mjere
određene zakonima i propisima donesenim na temelju njih; rješava u upravnim
stvarima iz područja nadležnosti poljoprivredne inspekcije, stočarske inspekcije
i vinarske inspekcije; rješava o upravnom stvarima iz područja svoje nadležnosti
u prvom i drugom stupnju; obavlja poslove u svezi s izvršenjem inspekcijskih
rješenja, prati i nadzire provedbu mjera za unapređenje zakonitosti iz
djelokruga Ministarstva; sudjeluje u pripremi i izradi prijedloga državnog
proračuna iz svojeg djelokruga; daje stručna mišljenja, objašnjenja i upute u
svezi s primjenom propisa u području inspekcijskog nadzora; priprema i izrađuje
godišnje planove rada i godišnja izvješća o radu; daje prijedloge i sudjeluje u
pripremanju zakona i podzakonskih propisa iz područja svoga djelokruga;
sudjeluje u pripremi i provedbi međunarodnih projekata; surađuje s upravnim
tijelima, stručnim ustanovama i znanstvenim institucijama, te obavlja i druge
poslove propisane zakonom.
Za obavljanje poslova iz djelokruga Sektora ustrojavaju se sljedeći odjeli:
5.3.1. Odjel poljoprivredne inspekcije,
5.3.2. Odjel stočarske inspekcije,
5.3.3. Odjel vinarske inspekcije,
5.3.4. Odjel za ovršni postupak i unapređenje rada.

**5.3.1. Odjel poljoprivredne inspekcije**

Članak 59.

Odjel poljoprivredne inspekcije obavlja inspekcijski nadzor nad provođenjem
zakona, drugih propisa i općih akata kojima je uređeno gospodarenje
poljoprivrednim zemljištem, korištenje državne potpore u poljoprivredi,
ribarstvu i šumarstvu, kakvoća i promet gnojivima i poboljšivača tla, te
proizvodnja organskih gnojiva i poboljšivača tla, proizvodnja, otkup, obrada i
promet duhanskog sjemena i presadnica te duhana, ekološka proizvodnja
poljoprivrednih i prehrambenih proizvoda, te prerada u ekološkoj proizvodnji,
proizvodnja i trgovina poljoprivrednog sjemena i poljoprivrednog sadnog
materijala, kakvoća, promet i primjena sredstava za zaštitu bilja te zaštita
bilja (do preuzimanja poslova biljnog zdravstva od strane fitosanitarne
inspekcije); obavlja izravan uvid u ispunjavanje uvjeta i obavljanje djelatnosti
nadziranih pravnih i fizičkih osoba, te poduzima mjere određene zakonima i
propisima donesenim na temelju njih; rješava o upravnim stvarima iz svoga
djelokruga; sudjeluje u pripremi i izradi prijedloga Državnog proračuna iz svog
djelokruga; daje stručna mišljenja, objašnjenja i upute u svezi s primjenom
propisa u području inspekcijskog nadzora; priprema i izrađuje godišnje planove
rada i godišnja izvješća o radu; daje prijedloge i sudjeluje u pripremanju
zakona i podzakonskih propisa iz svoga djelokruga; surađuje s upravnim tijelima,
stručnim ustanovama i znanstvenim institucijama, te obavlja i druge poslove
propisane zakonom.
Za obavljanje inspekcijskog nadzora u prvom stupnju i obavljanje drugih
inspekcijskih poslova iz stavka 1. ovoga članka, ustrojava se pet (5) odsjeka
poljoprivredne inspekcije – područnih jedinica sa sjedištem u Zagrebu,
Varaždinu, Osijeku, Rijeci i Splitu u čijim će ispostavama biti samostalni
izvršitelji a koji su mjesno nadležni na području cijelog Odsjeka i to:
**5.3.1.1. Odsjek – Područna jedinica Zagreb, za područje Grada Zagreba**,
Zagrebačke, Bjelovarsko-bilogorske, Sisačko-moslavačke i Karlovačke županije, sa
sjedištem u Zagrebu
Ispostava Ivanić Grad
Ispostava Vrbovec
Ispostava Velika Gorica
Ispostava Jastrebarsko
Ispostava Bjelovar
Ispostava Čazma
Ispostava Garešnica
Ispostava Grubišno Polje
Ispostava Sisak
Ispostava Petrinja
Ispostava Kutina
Ispostava Novska
Ispostava Karlovac
Ispostava Duga Resa
Ispostava Ogulin
**5.3.1.2. Odsjek – Područna jedinica Varaždin**, za područje Varaždinske,
Međimurske, Koprivničko-križevačke i Krapinsko-zagorske županije, sa sjedištem u
Varaždinu
Ispostava Ludbreg
Ispostava Ivanec
Ispostava Čakovec
Ispostava Koprivnica
Ispostava Križevci
Ispostava Đurđevac
Ispostava Krapina
Ispostava Zlatar
**5.3.1.3. Odsjek – Područna jedinica Osijek**, za područje Osječko-baranjske,
Vukovarsko-srijemske, Brodsko-posavske, Požeško-slavonske i
Virovitičko-podravske županije, sa sjedištem u Osijeku
Ispostava Našice
Ispostava Donji Miholjac
Ispostava Valpovo
Ispostava Beli Manastir
Ispostava Đakovo
Ispostava Vinkovci
Ispostava Županja
Ispostava Slavonski Brod
Ispostava Nova Gradiška
Ispostava Požega
Ispostava Pakrac
Ispostava Virovitica
Ispostava Slatina
Ispostava Orahovica
**5.3.1.4. Odsjek – Područna jedinica Rijeka,** za područje Primorsko-goranske,
Istarske i Ličko-senjske županije, sa sjedištem u Rijeci
Ispostava Delnice
Ispostava Pazin
Ispostava Pula
Ispostava Poreč
Ispostava Umag
Ispostava Gospić
**5.3.1.5. Odsjek – Područna jedinica Split,** za područje Splitsko-dalmatinske,
Šibensko-kninske, Zadarske i Dubrovačko-neretvanske županije, sa sjedištem u
Splitu
Ispostava Sinj
Ispostava Imotski
Ispostava Šibenik
Ispostava Zadar
Ispostava Metković
Ispostava Ploče.

**5.3.2. Odjel stočarske inspekcije**

Članak 60.

Odjel stočarske inspekcije obavlja inspekcijski nadzor nad provođenjem zakona,
drugih propisa i općih akata kojima je uređena proizvodnja, odabiranje i
trgovina uzgojno valjanih životinja, držanje i iskorištavanje domaćih životinja,
dobrobit životinja, rad udruga koje se bave uzgojem uzgojno valjanih životinja,
proizvodnja i trgovina stočne hrane i proizvoda životinjskog podrijetla; obavlja
izravan uvid u ispunjavanje uvjeta i obavljanje djelatnosti nadziranih pravnih i
fizičkih osoba, te poduzima mjere određene zakonima i propisima donesenim na
temelju njih; rješava u upravnim stvarima iz svoga djelokruga; sudjeluje u
pripremi i izradi prijedloga državnog proračuna iz svoga djelokruga; daje
stručna mišljenja, objašnjenja i upute u svezi s primjenom propisa u području
inspekcijskog nadzora; priprema i izrađuje godišnje planove rada i godišnja
izvješća o radu; daje prijedloge i sudjeluje u pripremanju zakona i podzakonskih
propisa iz svoga djelokruga; surađuje s upravnim tijelima, stručnim ustanovama i
znanstvenim institucijama, te obavlja i druge poslove propisane zakonom.
Poslove iz stavka 1. ovoga članka, obavljaju stočarski inspektori kao samostalni
izvršitelji s mjestom rada u Zagrebu, Daruvaru, Varaždinu, Koprivnici, Našicama,
Đakovu, Rijeci i Šibeniku.

**5.3.3. Odjel vinarske inspekcije**

Članak 61.

Odjel vinarske inspekcije obavlja inspekcijski nadzor nad provođenjem zakona,
drugih propisa i općih akata kojima je uređena proizvodnja i prerada grožđa za
vino, proizvodnja vina i drugih proizvoda od grožđa i vina, proizvodnja voćnih
vina i drugih proizvoda na bazi voćnih vina, označavanje i zaštita zemljopisnog
podrijetla navedenih proizvoda; obavlja izravan uvid u ispunjavanje uvjeta i
obavljanje djelatnosti nadziranih pravnih i fizičkih osoba, te poduzima mjere
određene zakonima i propisima donesenim na temelju njih; rješava u upravnim
stvarima iz svoga djelokruga; sudjeluje u pripremi i izradi prijedloga državnog
proračuna iz svoga djelokruga; daje stručna mišljenja, objašnjenja i upute u
svezi s primjenom propisa u području inspekcijskog nadzora; priprema i izrađuje
godišnje planove rada i godišnja izvješća o radu; daje prijedloge i sudjeluje u
pripremanju zakona i podzakonskih propisa iz svoga djelokruga; surađuje s
upravnim tijelima, stručnim ustanovama i znanstvenim institucijama, te obavlja i
druge poslove propisane zakonom.
Poslove iz stavka 1. ovoga članka, obavljaju vinarski inspektori kao samostalni
izvršitelji s mjestom rada u Zagrebu, Varaždinu, Čakovcu, Vukovaru, Požegi,
Rijeci, Splitu i Dubrovniku.

**5.3.4. Odjel za ovršni postupak i unapređenje rada**

Članak 62.

Odjel za ovršni postupak i unapređenje rada obavlja poslove organizacije i
osiguranja uvjeta za izvršavanje inspekcijskih rješenja; priprema odgovore i
očitovanja na zahtjev Državnog odvjetništva Republike Hrvatske u postupcima
ovrhe i parničnim postupcima; sudjeluje u pripremi i izradi prijedloga državnog
proračuna iz djelokruga Sektora; daje mišljenja i objašnjenja u svezi s
primjenom zakona; sudjeluje u izradi nacrta zakona, podzakonskih propisa i općih
akata iz djelokruga Sektora; sudjeluje u pripremi i provedbi međunarodnih
projekata; brine o edukaciji inspektora i organizira radionice za pojedina
stručna i upravna područja; brine o materijalnim i tehničkim uvjetima za
obavljanje inspekcijskih poslova; planira i koordinira uspostavu informacijskog
sustava inspekcijskog postupanja; sudjeluje u pripremi informatizacije
ustrojstvenih jedinica Sektora; osigurava korištenje odgovarajućih baza
podataka; vodi evidencije i druge podatke za računalne baze podataka koji se
odnose na obavljanje inspekcijskog nadzora; priprema i izrađuje podloge za
programe i izvješća o radu ustrojstvenih jedinica Sektora te objedinjuje
godišnja izvješća o radu; obavlja stručno-tehničke poslove koji se odnose na
uredsko poslovanje u ustrojstvenim jedinicama Sektora.

6. UPRAVA ZA POLJOPRIVREDNO ZEMLJIŠTE

Članak 63.

Uprava za poljoprivredno zemljište daje inicijativu za rješavanje pojedinih
pitanja i odgovorna je za stanje u granicama svojeg djelokruga; rješava u
upravnim stvarima; provodi upravni nadzor; daje stručne podloge za izradu nacrta
propisa i provedbenih akata, te međunarodnih ugovora; radi na zakonodavnoj
prilagodbi propisa iz svog djelokruga sa propisima EU; sudjeluje u izradi
proračuna iz djelokruga Uprave; obavlja i prati stanje u okviru nadležnosti, te
daje inicijativu za rješavanje pojedinih pitanja i odgovorna je za stanje u svom
djelokrugu, surađuje s drugim tijelima u izradi prijedloga zemljišne politike,
obavlja stručne poslove u svezi s postupkom natječaja, odnosno prikupljanja
ponuda, te pripremanja odluke o koncesiji, izrađuje nacrte ugovora o koncesiji
za korištenje poljoprivrednog zemljišta u vlasništvu države, pokreće postupak za
otkaz ugovora o koncesiji prije isteka vremena koncesije, priprema suglasnost na
odluku o raspisivanju javnog natječaja za prodaju i zakup poljoprivrednog
zemljišta u vlasništvu države, te suglasnost na odluku o izboru najpovoljnije
ponude koju donosi općinsko, odnosno gradsko vijeće, odnosno Skupština Grada
Zagreba na čijem se području zemljište nalazi, priprema odluku o zamjeni
poljoprivrednog zemljišta u vlasništvu države, daje suglasnost na program
raspolaganja poljoprivrednim zemljištem u vlasništvu države koji donosi jedinica
lokalne i područne (regionalne) samouprave, obavlja i stručne poslove u
predmetima drugih oblika raspolaganja poljoprivrednim zemljištem u vlasništvu
države, izrađuje mišljenja o predmetima imovinsko-pravne naravi radi uređenja
imovinsko-pravnih odnosa, te obavlja druge poslove u svezi s raspolaganjem
poljoprivrednim zemljištem u vlasništvu države; radi poslove uspostave
informacijskog sustava za raspolaganje poljoprivrednim zemljištem u vlasništvu
države; radi na uspostavi i primjeni GIS tehnologije u gospodarenju
poljoprivrednim zemljištem; surađuje s drugim nadležnim tijelima radi
određivanja prioriteta nove geodetske izmjere i usklađenja stanja površina
između stvarnog stanja u naravi i katastarske i zemljišnoknjižne evidencije;
brine o zaštiti poljoprivrednog zemljišta od onečišćenja štetnim tvarima, radi
na promjeni namjene poljoprivrednog zemljišta; obavlja stručne poslove u svezi s
programom i mjerama osposobljavanja neplodnoga zemljišta i povećanja proizvodne
sposobnosti ostalog poljoprivrednog zemljišta, obavlja stručne poslove u svezi s
programom i mjerama osposobljavanja neplodnoga zemljišta i povećanja proizvodne
sposobnosti ostalog poljoprivrednog zemljišta; izrađuje drugostupanjska rješenja
u upravnom postupku kod utvrđivanja naknade za promjenu namjene poljoprivrednog
zemljišta; obavlja poslove ruralnog uređenja i okrupnjavanja poljoprivrednog
zemljišta u privatnom i državnom vlasništvu; provodi upravni nadzor po posebnim
propisima, te provodi nadzor u skladu s posebnim zakonom i ostale poslove koji
joj se stave u nadležnost.
Za obavljanje poslova iz djelokruga Uprave ustrojavaju se sljedeći odjeli:
6.1. Odjel za raspolaganje poljoprivrednim zemljištem,
6.2. Odjel za geodetske poslove i primjenu GIS-a u raspolaganju poljoprivrednim
zemljištem,
6.3. Odjel za zaštitu i promjenu namjene poljoprivrednog zemljišta.

6.1. ODJEL ZA RASPOLAGANJE POLJOPRIVREDNIM ZEMLJIŠTEM

Članak 64.

Odjel za raspolaganje poljoprivrednim zemljištem izvršava zakone, propise i
druge akte koji se odnose na poljoprivredno zemljište u vlasništvu države i
surađuje s drugim tijelima državne uprave u izradi prijedloga zemljišne
politike, izrađuje nacrte prijedloga zakona, te podzakonske akte, predlaže
koncepte raspolaganja poljoprivrednim zemljištem u vlasništvu države, surađuje s
drugim nadležnim tijelima u izradi prijedloga zemljišne politike s posebnim
osvrtom na oblike raspolaganja poljoprivrednim zemljištem u vlasništvu države,
izrađuje odgovarajuće stručne podloge, izvješća, analize o raspolaganju
poljoprivrednim zemljištem u vlasništvu države, obavlja poslove u svezi s
postupkom natječaja za koncesiju zemljišta u vlasništvu države, priprema odluke
o raspisivanju natječaja za koncesiju, priprema odluke o izboru najpovoljnijeg
ponuditelja za koncesiju, izrađuje nacrte ugovora o dodjeli koncesije i pokreće
postupak za otkaz ugovora o koncesiji, priprema suglasnost na odluku o
raspisivanju javnog natječaja za prodaju i zakup poljoprivrednog zemljišta u
vlasništvu države, te suglasnost na odluku o izboru najpovoljnije ponude koju
donosi općinsko, odnosno gradsko vijeće, odnosno skupština Grada Zagreba na
čijem se području zemljište nalazi, priprema odluku o zamjeni poljoprivrednog
zemljišta u vlasništvu države, daje suglasnost na program raspolaganja
poljoprivrednim zemljištem u vlasništvu države, koji donosi jedinica lokalne
samouprave, daje mišljenje u svezi s raspolaganjem poljoprivrednim zemljištem u
vlasništvu države, provodi upravni nadzor po posebnim propisima, te provodi
nadzor u skladu s posebnim zakonom.
Za obavljanje poslova iz djelokruga Odjela ustrojavaju se sljedeći odsjeci:
6.1.1. Odsjek za provedbu raspolaganja poljoprivrednim zemljištem,
6.1.2. Odsjek za plan, analizu i nadzor raspolaganja poljoprivrednim zemljištem,
6.1.3. Odsjek za administrativne poslove.

**6.1.1. Odsjek za provedbu raspolaganja poljoprivrednim zemljištem**

Članak 65.

Odsjek za provedbu raspolaganja poljoprivrednim zemljištem izvršava zakone,
propise i druge akte koji se odnose na poljoprivredno zemljište u vlasništvu
države, izrađuje nacrte prijedloga zakona, te podzakonske akte; uređuje pravne
odnose na poljoprivrednom zemljištu, obavlja poslove u svezi s postupkom
natječaja za koncesiju zemljišta u vlasništvu države, priprema odluke o
raspisivanju natječaja za koncesiju, priprema odluke o izboru najpovoljnijeg
ponuditelja za koncesiju, izrađuje nacrte ugovora o dodjeli koncesije i pokreće
postupak za otkaz ugovora o koncesiji, priprema suglasnost na odluku o
raspisivanju javnog natječaja za prodaju i zakup poljoprivrednog zemljišta u
vlasništvu države, te suglasnost na odluku o izboru najpovoljnije ponude koju
donosi općinsko, odnosno gradsko vijeće, odnosno skupština Grada Zagreba na
čijem se području zemljište nalazi, priprema odluku o zamjeni poljoprivrednog
zemljišta u vlasništvu države, daje suglasnost na program raspolaganja
poljoprivrednim zemljištem u vlasništvu države, koji donosi jedinica lokalne
samouprave, provodi očevide u postupcima raspolaganja, te provodi nadzor u
skladu s posebnim zakonom.

**6.1.2. Odsjek za plan, analizu i nadzor raspolaganja poljoprivrednim zemljištem**

Članak 66.

Odsjek za plan, analizu i nadzor raspolaganja poljoprivrednim zemljištem
izvršava zakone, propise i druge akte koji se odnose na poljoprivredno zemljište
u vlasništvu države daje mišljenje u svezi s raspolaganjem poljoprivrednim
zemljištem u vlasništvu države, predlaže koncepte raspolaganja poljoprivrednim
zemljištem u vlasništvu države, surađuje s drugim nadležnim tijelima u izradi
prijedloga zemljišne politike s posebnim osvrtom na oblike raspolaganja
poljoprivrednim zemljištem u vlasništvu države, prikuplja podatke i izrađuje
odgovarajuće stručne podloge, izvješća, analize o raspolaganju o poljoprivrednom
zemljištu u vlasništvu države, provodi upravni nadzor po posebnim propisima, te
provodi nadzor u skladu s posebnim zakonom.

**6.1.3. Odsjek za administrativne poslove**

Članak 67.

Odsjek za administrativne poslove obavlja poslove izrade odgovarajuće
evidencije, izrade podloga i izvješća o raspolaganju poljoprivrednim zemljištem
u vlasništvu države, administrativne i pomoćne poslove u svezi raspolaganja
poljoprivrednim zemljištem i ostale poslove koji mu se stave u nadležnost.

6.2. ODJEL ZA GEODETSKE POSLOVE I PRIMJENU GIS-A U RASPOLAGANJU POLJOPRIVREDNIM
ZEMLJIŠTEM

Članak 68.

Odjel za geodetske poslove i primjenu GIS-a u raspolaganju poljoprivrednim
zemljištem izvršava zakone, propise i druge akte koji se odnose na
poljoprivredno zemljište i surađuje s drugim tijelima državne uprave u izradi
prijedloga zemljišne politike, izrađuje nacrte prijedloga zakona, te podzakonske
akte, izrađuje odgovarajuće stručne podloge (izvješća, elaborate analize,
evidencije), te na drugi način prikuplja saznanja o radu u svom djelokrugu; radi
poslove uspostave informacijskog sustava za raspolaganje poljoprivrednim
zemljištem u vlasništvu države; radi na uspostavi i primjeni GIS tehnologije u
gospodarenju poljoprivrednim zemljištem; surađuje s drugim nadležnim tijelima
radi određivanja prioriteta nove geodetske izmjere i usklađenja stanja površina
između stvarnog stanja u naravi i katastarske i zemljišnoknjižne evidencije;
rješava pravno-geodetske poslove; daje mišljenja na promjenu stanja u
katastarskom operatu; pokreće i vodi poslove okrupnjavanja poljoprivrednog
zemljišta, osim imovinskopravnih poslova; provodi upravni nadzor po posebnim
propisima, te provodi nadzor u skladu s posebnim zakonom; usklađuje rad,
utvrđuje smjernice, daje stručna mišljenja i objašnjenja i poduzima druge mjere
za unaprjeđenje organizacije i rada u tijelima državne uprave u županijama i
Gradu Zagrebu, u svezi s pitanjima iz nadležnosti ovog Odjela.
Za obavljanje poslova iz djelokruga Odjela ustrojavaju se sljedeći odsjeci:
6.2.1. Odsjek za geodetske poslove,
6.2.2. Odsjek za primjenu GIS-a u raspolaganju poljoprivrednim zemljištem.

**6.2.1. Odsjek za geodetske poslove**

Članak 69.

Odsjek za geodetske poslove izvršava zakone, propise i druge akte koji se odnose
na poljoprivredno zemljište, izrađuje odgovarajuće stručne podloge (izvješća,
elaborate analize), surađuje s drugim nadležnim tijelima radi određivanja
prioriteta nove geodetske izmjere i usklađenja stanja površina između stvarnog
stanja u naravi i katastarske i zemljišnoknjižne evidencije; rješava
pravno-geodetske poslove; daje mišljenja na promjenu stanja u katastarskom
operatu; pokreće i vodi poslove okrupnjavanja poljoprivrednog zemljišta, osim
imovinskopravnih poslova; provodi upravni nadzor po posebnim propisima, te
provodi nadzor u skladu s posebnim zakonom; daje stručna mišljenja i
objašnjenja.

**6.2.2. Odsjek za primjenu GIS-a u raspolaganju poljoprivrednim zemljištem**

Članak 70.

Odsjek za primjenu GIS-a u raspolaganju poljoprivrednim zemljištem izvršava
zakone, propise i druge akte koji se odnose na poljoprivredno zemljište i
surađuje s drugim tijelima državne uprave u izradi prijedloga zemljišne
politike, izrađuje nacrte prijedloga zakona, te podzakonske akte, izrađuje
odgovarajuće stručne podloge (izvješća, elaborate analize, evidencije), te na
drugi način prikuplja saznanja o radu u svom djelokrugu; radi poslove uspostave
informacijskog sustava za raspolaganje poljoprivrednim zemljištem u vlasništvu
države; radi na uspostavi i primjeni GIS tehnologije u gospodarenju
poljoprivrednim zemljištem.

6.3. ODJEL ZA ZAŠTITU I PROMJENU NAMJENE POLJOPRIVREDNOG ZEMLJIŠTA

Članak 71.

Odjel za zaštitu i promjenu namjene poljoprivrednog zemljišta izvršava zakone,
propise i druge akte koji se odnose na poljoprivredno zemljište i surađuje s
drugim tijelima državne uprave u izradi prijedloga zemljišne politike, izrađuje
nacrte prijedloga zakona, te podzakonske akte, izrađuje odgovarajuće stručne
podloge (izvješća, elaborate analize, evidencije), te na drugi način prikuplja
saznanja o radu u svom djelokrugu; obavlja zaštitu poljoprivrednog zemljišta od
onečišćenja štetnim tvarima, radi na promjeni namjene poljoprivrednog zemljišta
i evidenciji o poljoprivrednom zemljištu; daje mišljenja na prostorne planove,
posebne uvjete za zahvate u prostoru izvan građevinskog područja; daje
suglasnosti u svezi s izgradnjom objekata; obavlja stručne poslove u svezi s
programom i mjerama osposobljavanja neplodnoga zemljišta i povećanja proizvodne
sposobnosti ostaloga poljoprivrednog zemljišta; izrađuje drugostupanjska
rješenja u upravnom postupku kod utvrđivanja naknade za promjenu namjene
poljoprivrednog zemljišta; provodi upravni nadzor po posebnim propisima, te
provodi nadzor u skladu s posebnim zakonom; usklađuje rad, utvrđuje smjernice,
daje stručna mišljenja i objašnjenja i poduzima druge mjere za unaprjeđenje
organizacije i rada u tijelima državne uprave u županijama i Gradu Zagrebu, u
svezi s pitanjima iz nadležnosti ovog Odjela.
Za obavljanje poslova iz djelokruga Odjela ustrojavaju se sljedeći odsjeci:
6.3.1. Odsjek za zaštitu poljoprivrednog zemljišta,
6.3.2. Odsjek za promjenu namjene poljoprivrednog zemljišta.

**6.3.1. Odsjek za zaštitu poljoprivrednog zemljišta**

Članak 72.

Odsjek za zaštitu poljoprivrednog zemljišta izvršava zakone, propise i druge
akte koji se odnose na poljoprivredno zemljište i surađuje s drugim tijelima
državne uprave u izradi prijedloga zemljišne politike, izrađuje nacrte
prijedloga zakona, te podzakonske akte, izrađuje odgovarajuće stručne podloge
(izvješća, elaborate analize, evidencije), te na drugi način prikuplja saznanja
o radu u svom djelokrugu; obavlja zaštitu poljoprivrednog zemljišta od
onečišćenja štetnim tvarima, obavlja stručne poslove u svezi s programom i
mjerama osposobljavanja neplodnoga zemljišta i povećanja proizvodne sposobnosti
ostaloga poljoprivrednog zemljišta; provodi upravni nadzor po posebnim
propisima, te provodi nadzor u skladu s posebnim zakonom; usklađuje rad,
utvrđuje smjernice i daje stručna mišljenja.

**6.3.2. Odsjek za promjenu namjene poljoprivrednog zemljišta**

Članak 73.

Odsjek za promjenu namjene poljoprivrednog zemljišta izvršava zakone, propise i
druge akte koji se odnose na poljoprivredno zemljište i surađuje s drugim
tijelima državne uprave u izradi prijedloga zemljišne politike; radi na promjeni
namjene poljoprivrednog zemljišta i evidenciji o poljoprivrednom zemljištu; daje
mišljenja na prostorne planove, posebne uvjete za zahvate u prostoru izvan
građevinskog područja; daje suglasnosti u svezi s izgradnjom objekata; izrađuje
drugostupanjska rješenja u upravnom postupku kod utvrđivanja naknade za promjenu
namjene poljoprivrednog zemljišta; provodi upravni nadzor po posebnim propisima,
te provodi nadzor u skladu s posebnim zakonom; usklađuje rad, utvrđuje
smjernice, daje stručna mišljenja i objašnjenja i poduzima druge mjere za
unaprjeđenje organizacije i rada u tijelima državne uprave u županijama i Gradu
Zagrebu, u svezi s pitanjima iz nadležnosti ovog Odsjeka.

7. UPRAVA ZA POLJOPRIVREDNU POLITIKU, EU I MEĐUNARODNU SURADNJU

Članak 74.

Uprava za poljoprivrednu politiku, EU i međunarodnu suradnju obavlja poslove u
svezi s rješavanjem pitanja na području tekuće gospodarske politike i
gospodarskog sustava koji utječu na proizvodnju, preradu, cijene i promet
poljoprivrednih proizvoda; sudjeluje u oblikovanju mjera poljoprivredne
tržišno-cjenovne i strukturne poljoprivredne politike, kao i politike ruralnog
razvitka, te analizira utjecaj promjena poljoprivredne politike na
poljoprivrednike, prerađivače i potrošače poljoprivrednih proizvoda; prati
financiranje i kreditiranje poljoprivrede, ribarstva i prerade poljoprivrednih
proizvoda proračunskim sredstvima; analizira ekonomiku upravljanja obiteljskim
poljoprivrednim gospodarstvima; promiče i provodi politiku primijenjenih
istraživanja u poljoprivredi, čime se potiče proces prijenosa znanja sa
znanstvenih institucija na poljoprivredna gospodarstva; sudjeluje u izradi
proizvodno-potrošnih bilanci poljoprivredno-prehrambenih proizvoda; obavlja
poslove oko usklađivanja domaće poljoprivredne politike prema zahtjevima
međunarodnih gospodarskih organizacija i sudjeluju u provedbi obveza koje
proizlaze iz sklopljenih trgovinskih ugovora; sudjeluje i vodi dvostrane i
višestrane trgovinske pregovore u području poljoprivrede, u okviru Svjetske
trgovinske organizacije, te drugih europskih i svjetskih gospodarskih
integracija; priprema i održava baze podataka za analizu poljoprivredne
politike; surađuje s ostalim ustanovama s ciljem unaprjeđivanja poljoprivredne
statistike; koordinira izradu izvješća o stanju u poljoprivredi, te provedaba i
učinaka mjera poljoprivredne politike; priprema i koordinira provedbu projekata
iz donacija i tehničke pomoći; provodi učlanjivanje Republike Hrvatske u
međunarodne i regionalne organizacije, te koordinira i izravno sudjeluje u radu
s njima; priprema međunarodne sporazume i protokole o suradnji na području
poljoprivrede; potiče i organizira nastup na specijaliziranim međunarodnim
sajmovima i posebnim prezentacijama, svjetskim izložbama i kongresima.
Za obavljanje poslova iz djelokruga Uprave ustrojavaju se sljedeći odjeli:
7.1. Odjel poljoprivredne politike,
7.2. Odjel za Europsku uniju i trgovinske integracije,
7.3. Odjel međunarodne suradnje.

7.1. ODJEL POLJOPRIVREDNE POLITIKE

Članak 75.

Odjel poljoprivredne politike analizira i prati utjecaj makroekonomske politike
i gospodarskih kretanja u zemlji i inozemstvu na poljoprivredu i ruralni
razvitak; analizira učinke trgovinske, cjenovne, porezne i socijalne politike na
poljoprivredu i ruralni prostor; sudjeluje u oblikovanju i prilagodbi mjera
tržišno-cjenovne i strukturne poljoprivredne politike u skladu s međunarodno
preuzetim obvezama; sudjeluje u planiranju proračunskih sredstava koja se odnose
na državne potpore u poljoprivredi; sudjeluje u prilagodbi domaće legislative
pravnoj stečevini Europske unije u svezi s tržišno-cjenovnom i strukturnom
politikom; sudjeluje u izradi propisa i razvojnih dokumenata koji se odnose na
poljoprivredu i ruralni razvitak; prati ekonomiku proizvodnje i strukturu
poljoprivrednih gospodarstava; prati mogućnosti i uvjete financiranja
poljoprivrede i ruralnog razvitka iz domaćih i međunarodnih izvora; promiče i
provodi politiku primijenjenih istraživanja u poljoprivredi čime se potiče
proces prijenosa znanja sa znanstvenih institucija na poljoprivredna
gospodarstva; surađuje s međunarodnim institucijama u provedbi projekata
unaprjeđenja poljoprivrede i ruralnog prostora; objedinjuje i obrađuje podatke
nužne za analizu poljoprivredne politike; sudjeluje u izradi
proizvodno-potrošnih bilanci poljoprivredno-prehrambenih proizvoda; osigurava
razmjenu statističkih podataka unutar i izvan Ministarstva, te surađuje s
ostalim ustanovama s ciljem unaprjeđivanja poljoprivredne statistike; sudjeluje
u harmonizaciji domaće statistike s međunarodnim standardima; prikuplja
informacije o cijenama i temeljnim obilježjima ponude i potražnje na lokalnim
hrvatskim i međunarodnim tržištima; sudjeluje u izradi izvješća vezanih uz
poljoprivredu i ruralni razvitak.
Za obavljanje poslova iz djelokruga Odjela ustrojavaju se sljedeći odsjeci:
7.1.1. Odsjek poljoprivredne politike,
7.1.2. Odsjek za poljoprivredne informacije i dokumentaciju,
7.1.3. Odsjek za Tržišni informacijski sustav u poljoprivredi.

**7.1.1. Odsjek poljoprivredne politike**

Članak 76.

Odsjek poljoprivredne politike analizira i prati utjecaj makroekonomske politike
i gospodarskih kretanja u zemlji i inozemstvu na poljoprivredu i ruralni
razvitak; analizira učinke trgovinske, cjenovne, porezne i socijalne politike na
poljoprivredu i ruralni prostor; sudjeluje u oblikovanju i prilagodbi mjera
tržišno-cjenovne i strukturne poljoprivredne politike u skladu s međunarodno
preuzetim obvezama; sudjeluje u planiranju proračunskih sredstava koja se odnose
na državne potpore u poljoprivredi; sudjeluje u prilagodbi domaće legislative
pravnoj stečevini Europske unije u svezi s tržišno-cjenovnom i strukturnom
politikom; sudjeluje u izradi propisa i razvojnih dokumenata koji se odnose na
poljoprivredu i ruralni razvitak; prati mogućnosti i uvjete financiranja
poljoprivrede i ruralnog razvitka iz međunarodnih izvora; promiče i provodi
politiku primijenjenih istraživanja u poljoprivredi čime se potiče proces
prijenosa znanja sa znanstvenih institucija na poljoprivredna gospodarstva;
surađuje s međunarodnim institucijama u provedbi projekata unaprjeđenja
poljoprivrede i ruralnog prostora; sudjeluje u izradi izvješća vezanih uz
poljoprivredu i ruralni razvitak.

**7.1.2. Odsjek za poljoprivredne informacije i dokumentaciju**

Članak 77.

Odsjek za poljoprivredne informacije i dokumentaciju sustavno prikuplja,
obrađuje i pohranjuje podatke i informacije za potrebe Ministarstva, koji se
odnose na poljoprivrednu legislativu, rezultate studija i projekata, izvješća i
statističke baze podataka; prikuplja, obrađuje i publicira podatke o
poljoprivredi i ruralnom prostoru za potrebe poljoprivrednih gospodarstava,
domaćih i stranih institucija, te ostalih zainteresiranih subjekata; surađuje s
domaćim i međunarodnim institucijama u području informacija u poljoprivredi;
prati ekonomiku proizvodnje i strukturu poljoprivrednih gospodarstava na temelju
statističkih podataka, podataka iz Upisnika poljoprivrednih gospodarstava i
drugih izvora; sudjeluje u harmonizaciji domaće statistike s međunarodnim
standardima, a posebice FAO (Svjetska organizacija za prehranu i poljoprivredu),
OECD (Organizacija za gospodarsku suradnju i razvitak) i EUROSTAT standardima;
sudjeluje u izradi izvješća vezanih uz poljoprivredu i ruralni razvitak.

**7.1.3. Odsjek za Tržišni informacijski sustav u poljoprivredi**

Članak 78.

Odsjek za Tržišni informacijski sustav u poljoprivredi prikuplja informacije o
cijenama poljoprivredno-prehrambenih proizvoda i inputa u poljoprivredi i
temeljnim obilježjima ponude i potražnje na lokalnim hrvatskim i međunarodnim
tržištima; osigurava razmjenu podataka o cijenama unutar i izvan Ministarstva te
surađuje s ostalim ustanovama; priprema podloge za oblikovanje mjera
tržišno-cjenovne politike; prikuplja podatke i priprema izvješća o cijenama
poljoprivredno-prehrambenih proizvoda i inputa u poljoprivredi za potrebe
Europske komisije i drugih međunarodnih institucija; surađuje s međunarodnim
institucijama u provedbi projekata unaprjeđenja tržišnog informacijskog sustava
u poljoprivredi.

7.2. ODJEL ZA EUROPSKU UNIJU I TRGOVINSKE INTEGRACIJE

Članak 79.

Odjel za Europsku uniju i trgovinske integracije koordinira aktivnosti u
području poljoprivrede i ruralnog razvitka, vezane za Europsku uniju unutar
Ministarstva; provodi vanjsku koordinaciju aktivnosti s ustanovama na državnoj i
lokalnoj razini; potiče i koordinira suradnju s Upravom za poljoprivredu (DG
Agri) pri Europskim zajednicama; potiče prilagodbu hrvatske poljoprivredne
politike u skladu s načelima Zajedničke poljoprivredne politike; sudjeluje u
dvostranim i višestranim trgovinskim pregovorima u području poljoprivrede, u
okviru Svjetske trgovinske organizacije i trgovinskim sporazumima; obavlja
aktivnosti vezane za članstvo u CEFTA-i u području poljoprivrede; sudjeluje u
provedbi Sporazuma o stabilizaciji i pridruživanju u području poljoprivrede, te
sudjeluje u radu Vijeća za stabilizaciju i pridruživanje; priprema i koordinira
provedbu projekata iz sredstava CARDS; nadzire i prati ispunjavanje preuzetih
obveza i provedbu programa uz potporu Europske unije; izrađuje izvješća o
provedbi projekata iz sredstava CARDS-a.
Za obavljanje poslova iz djelokruga Odjela ustrojavaju se sljedeći odsjeci:
7.2.1. Odsjek za Europsku uniju,
7.2.2. Odsjek za pretpristupne fondove EU.

**7.2.1. Odsjek za Europsku uniju**

Članak 80.

Odsjek za Europsku uniju koordinira aktivnosti u području šire poljoprivredne
politike i politike ruralnog razvitka, vezane za Europsku uniju unutar
Ministarstva; provodi vanjsku koordinaciju aktivnosti koje se odnose na
poljoprivredu i ruralna područja s drugim relevantnim ministarstvima i ostalim
ustanovama na držanoj i lokalnoj razini; potiče i koordinira suradnju s Upravom
za poljoprivredu (DG Agri) pri Europskim zajednicama; surađuje s odgovarajućim
ustanovama pri Europskim zajednicama; surađuje s odgovarajućim ustanovama
zemalja koje su u postupku pristupanja EU, te koordinira i prati provedbu
projekata u području poljoprivrede; nadzire i prati ispunjavanje preuzetih
obveza; prati događanja u području poljoprivredne politike u EU i zemljama
kandidatima za članstvo u EU; potiče prilagodbu hrvatske poljoprivredne politike
u skladu s načelima Zajedničke poljoprivredne politike; sudjeluje u dvostranim i
višestranim trgovinskim pregovorima u području poljoprivrede u okviru Svjetske
trgovinske organizacije; obavlja aktivnosti vezane za članstvo u CEFTA-i i
području poljoprivrede; sudjeluje u oblikovanju pregovaračkih načela, radi
sklapanja dvostranih i višestranih trgovinskih ugovora koji utječu na
poljoprivredni sektor; sudjeluje u provedbi Sporazuma o stabilizaciji i
pridruživanju u području poljoprivrede, te sudjeluje u radu Vijeća za
stabilizaciju i pridruživanje; prati učinke liberalizacije trgovine
poljoprivrednim proizvodima.

**7.2.2. Odsjek za pretpristupne fondove EU**

Članak 81.

Odsjek za pretpristupne fondove EU priprema i koordinira provedbu projekata iz
sredstava pretpristupnih fondova EU; priprema i planira godišnje i višegodišnje
zahtjeve za projekte; izrađuje hodogram aktivnosti projekata; priprema podloge
za financiranje, koordinira aktivnosti s drugim relevantnim ustanovama; surađuje
s Delegacijom Europske komisije u Republici Hrvatskoj, središnjom jedinicom za
obavljanje poslova u svezi s financijskim i administrativnim upravljanjem
programa pretpristupnih fondova EU pri Ministarstvu financija, nadzire i prati
ispunjavanje preuzetih obveza i provedbu programa uz potporu Europske unije;
izrađuje izvješća o provedbi projekata iz sredstava pretpristupnih fondova EU.

7.3. ODJEL MEĐUNARODNE SURADNJE

Članak 82.

Odjel međunarodne suradnje potiče, priprema i koordinira provedbu projekata u
području poljoprivrede, s međunarodnim financijskim institucijama (Svjetska
banka-WB, Europska banka za obnovu i razvoj-EBRD), priprema i koordinira
provedbu projekata iz donacija i tehničke pomoći; provodi učlanjivanje Republike
Hrvatske u međunarodne organizacije, koordinira i izravno sudjeluje u radu s
njima (Svjetska organizacija za prehranu i poljoprivredu-FAO, Međunarodni fond
za poljoprivredni razvoj-IFAD, Europska zootehnička federacija-EAAP, Međunarodni
institut za biljne genetske izvore-IPGRI i dr.); koordinira i izravno sudjeluje
u aktivnostima regionalnih organizacija (Srednjoeuropska inicijativa-CEI, Radna
zajednica Alpe Jadran-RZAJ, INTERREG, Hrvatsko-bavarska stalna komisija); potiče
dvostranu suradnju s ministarstvima i institucijama drugih zemalja; priprema
međunarodne sporazume i protokole o suradnji na području poljoprivrede;
sudjeluje u radu mješovitih međudržavnih gospodarskih odbora u području
poljoprivrede; sudjeluje u promotivnim djelatnostima Ministarstva; potiče i
organizira nastup na specijaliziranim međunarodnim sajmovima i posebnim
prezentacijama, svjetskim izložbama i kongresima; u suradnji s Hrvatskom
turističkom zajednicom, Hrvatskom gospodarskom komorom i drugim institucijama
organizira uređenje izložbenog prostora; sudjeluje u postupku dodjele
pokroviteljstva Ministarstva i potpore organizatorima sajmova i promotivnih
prezentacija; sudjeluje u izradi protokola vezanog za sponzorirane manifestacije
i sajmove u inozemstvu.

8. UPRAVA ZA PREHRAMBENU INDUSTRIJU

Članak 83.

Uprava za prehrambenu industriju radi na harmonizaciji propisa o kakvoći hrane
uključujući vina i pića s propisima Europske unije; radi na izradi i provedbi
nacionalnih propisa o kakvoći prehrambenih proizvoda za koje Europska unija nije
donijela posebne propise; izrađuje propise o oznakama zemljopisnog podrijetla
hrane, izvornosti hrane i tradicionalnog ugleda hrane; izrađuje propise o
deklariranju ili označavanju hrane; izrađuje propise o metodama uzorkovanja i
laboratorijskim analitičkim metodama za kontrolu kakvoće hrane, ovlašćuje
ispitne i referentne laboratorije za potrebe službene kontrole kakvoće hrane i
pića; provodi program sufinanciranja referentnih laboratorija za službenu
kontrolu kakvoće hrane i pića; vodi postupak registracije prehrambenih proizvoda
te registre (upisnike) prehrambenih proizvoda koji nose oznaku zemljopisnog
podrijetla, oznaku izvornosti, oznaku tradicionalni ugled; sudjeluje u izradi
propisa vezanih za zdravstvenu ispravnost i higijenu hrane; sudjeluje u izradi
propisa o novoj hrani, posebice propisa o hrani i hrani za životinje koja sadrži
genetski modificirane organizme; zajedno s Agencijom za hranu sudjeluje u izradi
vodiča dobre proizvođačke prakse i dobre laboratorijske prakse te vodiča za
primjenu HACCP sustava; surađuje s Agencijom za hranu u području uspostave
sustava brzog uzbunjivanja u svezi s opasnostima u hrani; sudjeluje u
obavještavanju o rizicima u vezi s opasnostima u hrani; prati i sudjeluje u radu
međunarodnih organizacija (Codex Alimentarius, Svjetska organizacija za prehranu
i poljoprivredu-FAO, Svjetska zdravstvena organizacija-WHO, Međunarodna
organizacija za vinovu lozu i vino-OIV i dr.); prati stanje u tvrtkama
poljoprivredno-prehrambenog kompleksa u većinskom državnom vlasništvu, te u
suradnji s drugim nadležnim tijelima predlaže mjere restrukturiranja i
konsolidacije poslovanja u cilju privatizacije; prati stanje u proizvodnji
hrane, vina i ostalih pića te duhanskih proizvoda; analizira gospodarski položaj
pojedinih grana prehrambene i prerađivačke industrije i predlaže mjere razvitka;
surađuje sa znanstvenim i stručnim institucijama u cilju modernizacije i
uvođenja novih tehnologija kao i uvođenja sustava za upravljanje kvalitetom u
prehrambeno-prerađivačkom sektoru; provodi program horizontalnih potpora
prehrambenoj industriji; vodi upravni postupak izdavanja rješenja i vođenja
upisnika obrađivača duhana, proizvođača duhanskih proizvoda, uvoznika i
izvoznika duhanskih proizvoda, te marki duhanskih proizvoda koji su stavljeni u
promet na tržište Republike Hrvatske; prati stanje na području zbrinjavanja i
iskorištavanja otpada prehrambene industrije, predlaže mjere unaprjeđenja
zaštite od onečišćenja i zbrinjavanja otpada prehrambene industrije; sudjeluje u
izradi nacrta prijedloga propisa iz područja za postupanje s otpadom iz
nadležnosti; sudjeluje u aktivnostima na području zaštite okoliša u svezi s
otpadom prehrambene industrije; sudjeluje u aktivnostima i projektima u svezi s
proizvodnjom biogoriva i iskorištavanjem biomase.
Za obavljanje poslova iz djelokruga Uprave ustrojavaju se sljedeće ustrojstvene
jedinice:
8.1. Sektor za kakvoću i sigurnost hrane,
8.2. Odjel za prehrambeno-prerađivačku industriju.

8.1. SEKTOR ZA KAKVOĆU I SIGURNOST HRANE

Članak 84.

Sektor za kakvoću i sigurnost hrane radi na harmonizaciji propisa o kakvoći
hrane uključujući vina i pića s propisima Europske unije; radi na izradi i
provedbi nacionalnih propisa o kakvoći prehrambenih proizvoda i pića za koje
Europska unija nije donijela posebne propise; izrađuje propise o deklariranju
ili označavanju hrane; izrađuje propise o metodama uzorkovanja i laboratorijskim
analitičkim metodama za kontrolu kakvoće hrane i pića, ovlašćuje ispitne i
referentne laboratorije za potrebe službene kontrole kakvoće hrane i pića;
provodi program sufinanciranja referentnih laboratorija za službenu kontrolu
kakvoće hrane i pića; izrađuje propise o oznakama zemljopisnog podrijetla hrane,
izvornosti hrane i tradicionalnog ugleda hrane; vodi postupak registracije
prehrambenih proizvoda te registre (upisnike) prehrambenih proizvoda koji nose
oznaku zemljopisnog podrijetla, oznaku izvornosti, oznaku tradicionalni ugled;
sudjeluje u izradi propisa vezanih za zdravstvenu ispravnost i higijenu hrane;
surađuje s drugim ustrojstvenim jedinicama Ministarstva i drugim tijelima
državne uprave u izradi propisa o novoj hrani, posebice hrani i hrani za
životinje koja sadrži genetski modificirane organizme; zajedno s Agencijom za
hranu sudjeluje u izradi vodiča dobre proizvođačke prakse i dobre laboratorijske
prakse te vodiča za primjenu HACCP sustava; surađuje s Agencijom za hranu u
području uspostave sustava brzog uzbunjivanja u svezi s opasnostima u hrani;
sudjeluje u obavještavanju o rizicima u svezi s opasnostima s hranom; prati i
sudjeluju u radu međunarodnih organizacija (Codex Alimentarius, FAO, WHO) i
projekata iz nadležnosti Uprave.
Za obavljanje poslova iz djelokruga Sektora, ustrojavaju se sljedeći odjeli:
8.1.1. Odjel za hranu,
8.1.2. Odjel za vinarstvo i alkoholna pića.

**8.1.1. Odjel za hranu**

Članak 85.

Odjel za hranu radi na harmonizaciji propisa o kakvoći hrane s vertikalnim
propisima Europske unije za sljedeće grupe prehrambenih proizvoda: čokolada i
proizvodi od čokolade, šećeri, med, voćni sokovi i slični proizvodi, prirodne
mineralne, izvorske i stolne vode, eruka kiseline u uljima i mastima, trajno
mlijeko, ekstrakti kave i cikorije, voćni džemovi, želei i marmelade, kazein i
kazeinati, maslinovo ulje i drugi prehrambeni proizvodi za koje je EU donijela
posebne propise; radi na izradi i provedbi nacionalnih propisa o kakvoći
prehrambenih proizvoda za koje Europska unija nije donijela posebne propise;
izrađuje i daje stručna tumačenja propisa o općem deklariranju, odnosno
označavanju hrane te propisa o navođenju hranjivih (nutritivnih) vrijednosti
hrane kao i ostalih propisa iz nadležnosti; vodi upravni postupak za priznavanje
prirodnih mineralnih i izvorskih voda; vodi evidencije o priznatim mineralnim i
izvorskim vodama te evidencije o stolnim vodama; sudjeluje u izradi propisa
vezanih za zdravstvenu ispravnost i higijenu hrane; sudjeluje u izradi propisa o
novoj hrani, posebice hrani i hrani za životinje koja sadrži genetski
modificirane organizme; zajedno s Agencijom za hranu sudjeluje u izradi vodiča
dobre proizvođačke prakse i dobre laboratorijske prakse te vodiča za primjenu
HACCP (Analiza rizika kontrolom kritičnih točaka) sustava; surađuje s Agencijom
za hranu u području uspostave sustava brzog uzbunjivanja u svezi s opasnostima u
hrani; sudjeluje u obavještavanju o rizicima u vezi s opasnostima s hranom;
izrađuje propise o metodama uzorkovanja i laboratorijskim analitičkim metodama
za kontrolu kakvoće prehrambenih proizvoda; izrađuje propise o uvjetima koje
moraju ispunjavati ispitni laboratoriji te propisuje postupak ocjenjivanja i
ovlašćivanja ispitnih laboratorije za potrebe službene kontrole kakvoće hrane;
ovlašćuje ispitne i referentne laboratorije za potrebe službene kontrole kakvoće
hrane; vodi evidencije o ovlaštenim ispitnim i referentnim laboratorijima te o
metodama za koje su ovlašteni; radi na izradi programa za izdvajanje
proračunskih sredstava kojima će se podupirati akreditacija laboratorija prema
međunarodno prihvaćenim standardima; surađuje s nadležnim inspekcijskim službama
za kakvoću hrane; sudjeluje u programima edukacije nadležnih inspektora; radi na
harmonizaciji propisa o zemljopisnom podrijetlu hrane, izvornosti hrane i hrane
posebnih karakteristika (tradicionalni ugled hrane); vodi upravni postupak za
priznavanje poljoprivredno-prehrambenih proizvoda koji mogu nositi oznaku
zemljopisnog podrijetla, oznaku izvornosti i oznaku tradicionalnog ugleda hrane;
vodi registre (upisnike) prehrambenih proizvoda koji nose oznaku zemljopisnog
podrijetla, oznaku izvornosti, oznaku tradicionalni ugled; prati stanje u
području proizvodnje i trženja proizvoda s oznakom iz nadležnosti; radi na
propisima o standardizaciji proizvodnje prehrambenih proizvoda posebne kakvoće;
propisuje postupak kontrole i potvrđivanja sukladnosti proizvoda iz nadležnosti
i uvjete kojima moraju udovoljavati ovlaštene pravne osobe za potvrđivanje
sukladnosti (certificiranje) proizvoda s oznakom tradicionalnog ugleda, oznakom
izvornosti i zemljopisnog podrijetla hrane; obavlja upravni nadzor ovlaštenih
pravnih osoba iz nadležnosti; prati i sudjeluju u radu međunarodnih organizacija
(Codex Alimentarius, FAO, WHO, i dr.); sudjeluje u projektima iz nadležnosti
Sektora.

**8.1.2. Odjel za vinarstvo i alkoholna pića**

Članak 86.

Odjel za vinarstvo i alkoholna pića radi na harmonizaciji propisa o vinu i
propisa o kakvoći jakih alkoholnih i alkoholnih pića s propisima Europske unije;
izrađuje propise o metodama uzorkovanja i laboratorijskim analitičkim metodama
za kontrolu kakvoće vina, jakih alkoholnih i alkoholnih pića, ovlašćuje ispitne
i referentne laboratorije za potrebe službene kontrole kakvoće vina i pića iz
nadležnosti; vodi upravni postupak (izdaje rješenja) i vodi registar (upisnik) o
dopuštenom označavanju vina oznakom kontroliranog zemljopisnog podrijetla
uključujući tradicionalne i homonimne oznake; propisuje minimalno-tehničke
uvjete za proizvodnju vina te donosi rješenja o udovoljavanju istima; odobrava i
vodi registar odobrenih objekata za proizvodnju vina; prati i sudjeluju u radu
međunarodnih organizacija i projekata iz nadležnosti Sektora.

8.2. ODJEL ZA PREHRAMBENO-PRERAĐIVAČKU INDUSTRIJU

Članak 87.

Odjel za prehrambeno-prerađivačku industriju prati stanje u tvrtkama
poljoprivredno-prehrambenog kompleksa u većinskom državnom vlasništvu, te u
suradnji s drugim nadležnim tijelima predlaže mjere restrukturiranja i
konsolidacije poslovanja u cilju privatizacije; prati stanje u proizvodnji
hrane, pića te duhanskih proizvoda; analizira gospodarski položaj pojedinih
grana prehrambene i prerađivačke industrije i predlaže mjere razvitka; surađuje
sa znanstvenim i stručnim institucijama u cilju modernizacije i uvođenja novih
tehnologija kao i uvođenja sustava za upravljanje kvalitetom u prehrambeno –
prerađivačkom sektoru; provodi program horizontalnih potpora prehrambenoj
industriji; sudjeluje u izradi propisa za područje industrije hrane, pića i
duhanskih proizvoda; vodi upravni postupak izdavanja rješenja i vođenja upisnika
obrađivača duhana, proizvođača duhanskih proizvoda, uvoznika i izvoznika
duhanskih proizvoda, te marki duhanskih proizvoda koji su stavljeni u promet na
tržište Republike Hrvatske; sudjeluje i daje administrativnu podršku radu
Povjerenstva za provjeru utemeljenosti zahtjeva za razvrstavanje cigareta; prati
stanje na području zbrinjavanja i iskorištavanja otpada prehrambene industrije,
predlaže mjere unaprjeđenja zaštite od onečišćenja i zbrinjavanja otpada
prehrambene industrije; sudjeluje u izradi nacrta prijedloga propisa iz područja
za postupanje s otpadom iz nadležnosti; sudjeluje u aktivnostima na području
zaštite okoliša u svezi s otpadom prehrambene industrije; sudjeluje u
aktivnostima i projektima u svezi s proizvodnjom biogoriva i iskorištavanjem
biomase, surađuje s gospodarskim i interesnim udruženjima iz nadležnosti;
sudjeluje u provedbi projekata iz nadležnosti Uprave.

9. UPRAVA ZA VETERINARSTVO

Članak 88.

Uprava za veterinarstvo obavlja poslove zaštite zdravlja životinja i
osiguravanja zdravstveno ispravnih i neškodljivih proizvoda životinjskog
podrijetla, provodi i koordinira aktivnosti upravljanja rizikom u području
sigurnosti hrane, provodi druge mjere veterinarskog javnog zdravstva,
unaprjeđenja reprodukcije životinja, određuje ustroj i prati funkcioniranje
veterinarske službe i veterinarske inspekcije, određuje i provodi mjere
veterinarske zaštite okoliša, nadzire proizvodnju, promet i uporabu
veterinarskih lijekova i veterinarsko-medicinskih proizvoda, brine o dobrobiti
životinja time što određuje i kontrolira način držanja, smještaja, hranidbe,
zaštite i odnosa prema životinjama, te kontrolu unutarnjeg i međunarodnog
prometa životinja i proizvoda podrijetlom od životinja.
Za obavljanje poslova iz djelokruga Uprave ustrojavaju se sljedeće ustrojstvene
jedinice:
9.1. Odjel za međunarodnu suradnju i pristup EU,
9.2. Odjel za koordinaciju u području sigurnosti hrane,
9.3. Sektor za zaštitu zdravlja životinja,
9.4. Sektor veterinarskog javnog zdravstva,
9.5. Sektor veterinarske inspekcije,
9.6. Sektor granične veterinarske inspekcije i međunarodnog prometa.

9.1. ODJEL ZA MEĐUNARODNU SURADNJU I PRISTUP EU

Članak 89.

Odjel za međunarodnu suradnju i pristup EU prati i usklađuje legislativu na
području veterinarstva i koordinira radom sektora unutar Uprave za veterinarstvo
na području usklađivanja i primjene veterinarske legislative s pravnom
stečevinom EU; potiče i koordinira suradnju s Misijom Republike Hrvatske pri EU
na području veterinarstva; potiče i koordinira suradnju s nadležnim tijelima
drugih zemalja za područje veterinarstva; prati događanja u području
veterinarstva u zemljama EU i zemljama kandidatima za članstvo u EU; sudjeluje u
poslovima izrade nacrta prijedloga propisa iz područja veterinarstva;
objedinjuje primjedbe, prijedloge i mišljenja na nacrte prijedloga propisa; daje
mišljenje i pojašnjenja u svezi s provedbom propisa; sudjeluje u izradi nacrta
prijedloga međunarodnih ugovora iz područja veterinarstva; koordinira postupak
sklapanja i izvršavanja međunarodnih ugovora iz područja veterinarstva;
koordinira aktivnosti i provođenje projekata za unaprjeđenje i jačanje
veterinarske službe u suradnji s relevantnim međunarodnim organizacijama ili
agencijama; priprema i predlaže dio Nacionalnog programa za pridruživanje
Europskoj uniji koji se odnosi na Upravu za veterinarstvo; prati provedbu
Nacionalnog programa za pridruživanje Europskoj uniji koji se odnosi na Upravu
za veterinarstvo; izrađuje prijedlog nacrta Pred pristupnog ekonomskog programa
(PEP) u dijelu koji se odnosi na Upravu za veterinarstvo; bavi se održavanjem
postojeće mreže i računalne opreme Uprave za veterinarstvo, održavanjem
ažurnosti web-stranice veterinarstva, te održavanjem postojećih informacijskih
sustava (bjesnoća, aplikacija za mjesečna izvješća županijskih i gradskih
veterinarskih inspektora, aplikacija za izvješća ovlaštenih veterinarskih
organizacija, monitoring rezidua, epidemiološki softver, granični softver);
sudjeluje u izradi novih projekata informatizacije za potrebe Uprave za
veterinarstvo; brine o sustavnoj edukaciji djelatnika Uprave za veterinarstvo,
sudjeluje u pripremi programa edukacije i vodi evidenciju o edukaciji djelatnika
Uprave za veterinarstvo, i ovlaštenih veterinara ovlaštenih veterinarskih
organizacija.

9.2. ODJEL ZA KOORDINACIJU U PODRUČJU SIGURNOSTI HRANE

Članak 90.

Odjel za koordinaciju u području sigurnosti hrane u svrhu jedinstvenog pristupa
osiguranja sigurne hrane za potrošače na području Republike Hrvatske koordinira
aktivnostima nadležnih tijela, kao i ostalih institucija uključenih u sustav
osiguranja sigurne hrane (animalnog i neanimalnog podrijetla): Ministarstva
poljoprivrede, šumarstva i vodnoga gospodarstva, Ministarstva zdravstva i
socijalne skrbi, Hrvatske agencije za hranu, Hrvatskog veterinarskog instituta,
Hrvatskog zavoda za javno zdravstvo i ostalih uključenih u sustav; osigurava
suradnju nadležnih tijela koja provode službene kontrole; utemeljuje suradnju s
nadležnim tijelima za sigurnost hrane u zemljama EU i EFSA-om, prati proces
harmonizacije legislative iz područja sigurnosti hrane, daje prijedloge i
mišljenja za iste; sudjeluje u izradi godišnjih planova aktivnosti vezanih uz
provođenje službenih kontrola, a temeljenih na analizi rizika s navedenim
rokovima i podjelom odgovornosti; sudjeluje u izradi vodiča, procedura,
kontrolnih lista, pravila izvještavanja za inspektore koji provode službenu
kontrolu hrane; koordinira upravljanjem u kriznim situacijama; podržava sustav
brzog uzbunjivanja za hranu i hranu za životinje; provodi EU projekte u području
sigurnosti hrane; sudjeluje u organizaciji treninga za inspektore koji provode
službenu kontrolu hrane; predstavlja nacionalnu kontakt točku za suradnju s
Europskom komisijom u području sigurnosti hrane.

9.3. SEKTOR ZA ZAŠTITU ZDRAVLJA ŽIVOTINJA

Članak 91.

Sektor za zaštitu zdravlja životinja obavlja poslove zaštite zdravlja životinja
radi osiguranja proizvodnje zdravih životinja, higijenski i zdravstveno
ispravnih životinjskih proizvoda; zaštite ljudi od zoonoza; osiguranja dobrobiti
životinja; određivanja i praćenja provođenja mjera veterinarske zaštite okoliša;
određivanja i praćenja ustroja i funkcioniranja veterinarske prakse; planiranja,
provedbe i kontrole financiranja mjera u području veterinarstva; označavanja i
registracije životinja; i propisivanja veterinarsko-zdravstvenih i
zoohigijenskih uvjeta za držanje životinja.
Sektor priprema i provodi epidemiološka istraživanja u slučaju izbijanja
zaraznih i nametničkih bolesti životinja; prikuplja i analizira podatke o pojavi
i čimbenicima koji su utjecali na pojavu bolesti životinja; vodi baze podataka o
pojavnosti bolesti i stjecanja zdravstvenog statusa životinja; provodi poslove
zaštite zdravlja životinja radi osiguranja proizvodnje zdravih životinja,
higijenski i zdravstveno ispravnih životinjskih proizvoda, zaštite ljudi od
zoonoza; izrađuje godišnje programe kontrole i praćenja bolesti životinja;
priprema programe mjera za otkrivanje i sprječavanje pojave zaraznih i
nametničkih bolesti životinja i zoonoza u skladu s epizootiološkim stanjem;
prati i analizira pojavu i kretanje zaraznih i nametničkih bolesti u Republici
Hrvatskoj i svijetu; priprema i izrađuje izvješća o pojavnosti i kretanju
zaraznih i nametničkih bolesti, te o tome izvješćuje međunarodne institucije (OIE
i druge); priprema programe otkrivanja, suzbijanja i iskorjenjivanja zaraznih i
nametničkih bolesti životinja i zoonoza; priprema Krizne planove; u slučaju
pojave osobito opasnih zaraznih bolesti predlaže i organizira rad ekipa koje
provode mjere suzbijanja i iskorjenjivanja bolesti; planira i predlaže zalihe
lijekova i drugih sredstava za zaštitu zdravlja životinja; predlaže financiranje
provedbe mjera kontrole zaraznih i nametničkih bolesti; procjenjuje ekonomske
učinke programa mjera i kontrole zaštite zdravlja životinja; provodi stručni
nadzor u području zaštite zdravlja životinja; obavlja usklađivanje propisa i
općih akata iz područja zaštite zdravlja životinja sa pravnom stečevinom
Europske unije; obavlja druge poslove određene zakonom koji se odnose na zaštitu
zdravlja životinja i zoonoze.
Sektor priprema izradu sustava označavanja životinja, prati njegovu provedbu, te
priprema sustav kontrole prometa životinja; priprema propise kojima se
reguliraju veterinarsko-zdravstveni i zoohigijenski uvjeti objekata za uzgoj i
držanje kopitara, papkara, peradi, kunića, valionica, farmi za uzgoj divljači i
krznaša, uzgajališta puževa, pčela, ribnjaka, drugih objekata akvakulture,
zooloških vrtova, te vodi upisnik navedenih odobrenih objekata; utvrđuje uvjete
i vodi registar pravnih i fizičkih osoba za obavljanje poslova dezinfekcije,
dezinsekcije i deratizacije; priprema propise za uvjete kojima moraju
udovoljavati pravne i fizičke osobe u sustavu provedbe veterinarske djelatnosti;
utvrđuje uvjete, te vodi upisnik pravnih i fizičkih osoba u sustavu provedbe
veterinarske djelatnosti; provodi postupak dodjele javnih ovlasti veterinarskim
organizacijama; sudjeluje u izradi prijedloga jedinstvene nomenklature
veterinarskih usluga, te izradi propisanih obrazaca obveznih očevidnika
dokumentacije i izvješća o obavljanju veterinarske djelatnosti.
Sektor obavlja izradu propisa i općih akata iz područja zaštite zdravlja
životinja, dobrobiti životinja, veterinarske prakse, označavanja i registracije
životinja, zoohigijenskih uvjeta za uzgoj i držanje životinja, i usklađivanje
istih s pravnom stečevinom Europske unije, obavlja edukaciju za primjenu propisa
iz navedenih područja, te obavlja druge poslove određene zakonom koji se odnose
na zaštitu zdravlja i dobrobiti životinja, organizaciju veterinarske službe,
označavanje i registraciju životinja i farmskog uzgoja životinja.
Za obavljanje poslova iz djelokruga Sektora ustrojavaju se sljedeći odjeli:
9.3.1. Odjel za veterinarsku epidemiologiju,
9.3.2. Odjel za organizaciju veterinarske službe i označavanje životinja,
9.3.3. Odjel za dobrobit životinja.

**9.3.1. Odjel za veterinarsku epidemiologiju**

Članak 92.

Odjel za veterinarsku epidemiologiju priprema i provodi epidemiološka
istraživanja u slučaju izbijanja zaraznih i nametničkih bolesti životinja;
prikuplja i analizira podatke o pojavi i čimbenicima koji su utjecali na pojavu
bolesti životinja; vodi baze podataka o pojavnosti bolesti i stjecanja
zdravstvenog statusa životinja; provodi poslove zaštite zdravlja životinja radi
osiguranja proizvodnje zdravih životinja, higijenski i zdravstveno ispravnih
životinjskih proizvoda, zaštite ljudi od zoonoza; izrađuje godišnje programe
kontrole i praćenja bolesti životinja; priprema programe mjera za otkrivanje i
sprječavanje pojave zaraznih i nametničkih bolesti životinja i zoonoza u skladu
s epizootiološkim stanjem; prati i analizira pojavu i kretanje zaraznih i
nametničkih bolesti u Republici Hrvatskoj i svijetu; priprema i izrađuje
izvješća o pojavnosti i kretanju zaraznih i nametničkih bolesti, te o tome
izvješćuje međunarodne institucije (OIE i druge); priprema programe otkrivanja,
suzbijanja i iskorjenjivanja zaraznih i nametničkih bolesti životinja i zoonoza;
priprema Krizne planove; u slučaju pojave osobito opasnih zaraznih bolesti
predlaže i organizira rad ekipa koje provode mjere suzbijanja i iskorjenjivanja
bolesti; planira i predlaže zalihe lijekova i drugih sredstava za zaštitu
zdravlja životinja; predlaže financiranje provedbe mjera kontrole zaraznih i
nametničkih bolesti; procjenjuje ekonomske učinke programa mjera i kontrole
zaštite zdravlja životinja; provodi stručni nadzor u području zaštite zdravlja
životinja; izrađuje stručne informacije, izvješća, objašnjava propise, daje
stručna mišljenja i odgovara na upite te obavlja poslove edukacije za primjenu
propisa iz područja kontrole zdravlja životinja; obavlja usklađivanje propisa i
općih akata iz područja zaštite zdravlja životinja sa pravnom stečevinom
Europske unije; obavlja druge poslove određene zakonom koji se odnose na zaštitu
zdravlja životinja i zoonoza.

**9.3.2. Odjel za organizaciju veterinarske službe i označavanje životinja**

Članak 93.

Odjel za organizaciju veterinarske službe i označavanje životinja određuje i
prati ustroj i funkcioniranje veterinarske prakse; priprema propise za uvjete
kojima moraju udovoljavati pravne i fizičke osobe u sustavu provedbe
veterinarske djelatnosti; utvrđuje uvjete te vodi upisnik pravnih i fizičkih
osoba u sustavu provedbe veterinarske djelatnosti; provodi postupak dodjele i
oduzimanja ovlasti veterinarskim organizacijama; provodi postupke imenovanja i
razrješenja ovlaštenih veterinara te vodi registar ovlaštenih veterinara;
sudjeluje u izradi prijedloga jedinstvene nomenklature veterinarskih usluga te
izradi propisanih obrazaca obvezne dokumentacije i izvješća o obavljanju
veterinarske djelatnosti; izrađuje stručne informacije, izvješća, tumači
propise, daje stručna mišljenja i odgovara na upite te obavlja poslove edukacije
za primjenu propisa iz područja organizacije veterinarske službe; obavlja
usklađivanje propisa i općih akata iz područja ustroja i organizacije
veterinarske službe s odgovarajućim propisima Europske unije.
Odjel priprema izradu sustava označavanja životinja, propise u svezi s tim,
prati i analizira njegovu provedbu, priprema sustav kontrole prometa životinja,
prati i analizira stanje u tom području te priprema prijedloge za unaprjeđenje
postojećeg stanja. Priprema propise kojima se reguliraju
veterinarsko-zdravstveni i zoohigijenski uvjeti objekata za uzgoj i držanje
kopitara, papkara, peradi, kunića, farmi za uzgoj divljači i krznaša,
uzgajališta puževa, pčela, ribnjaka, drugih objekata akvakulture, zooloških
vrtova, te vodi upisnik navedenih odobrenih objekata. Utvrđuje uvjete i vodi
registar pravnih i fizičkih osoba za obavljanje poslova dezinfekcije,
dezinsekcije i deratizacije; obavlja poslove edukacije za primjenu propisa iz
područja označavanja i registracije životinja, te farmskog držanja životinja;
obavlja usklađivanje propisa i općih akata iz područja identifikacije i
registracije životinja te veterinarsko-zdravstvenih i zoohigijenskih uvjeta za
držanje životinja s odgovarajućim propisima Europske unije.
Za obavljanje poslova iz djelokruga Odjela ustrojavaju se sljedeći odsjeci:
9.3.2.1. Odsjek za organizaciju veterinarske službe,
9.3.2.2. Odsjek za financiranje,
9.3.2.3. Odsjek za označavanje i registraciju životinja.

*9.3.2.1. Odsjek za organizaciju veterinarske službe*

Članak 94.

Odsjek za organizaciju veterinarske službe određuje i prati ustroj i
funkcioniranje veterinarske prakse; priprema propise za uvjete kojima moraju
udovoljavati pravne i fizičke osobe u sustavu provedbe veterinarske djelatnosti;
utvrđuje uvjete te vodi upisnik pravnih i fizičkih osoba u sustavu provedbe
veterinarske djelatnosti; provodi postupak dodjele i oduzimanja ovlasti
veterinarskim organizacijama; provodi postupke imenovanja i razrješenja
ovlaštenih veterinara te vodi registar ovlaštenih veterinara; sudjeluje u izradi
prijedloga jedinstvene nomenklature veterinarskih usluga te izradi propisanih
obrazaca obvezne dokumentacije i izvješća o obavljanju veterinarske djelatnosti;
izrađuje stručne informacije, izvješća, tumači propise, daje stručna mišljenja i
odgovara na upite, te obavlja poslove edukacije za primjenu propisa iz područja
organizacije veterinarske službe; obavlja usklađivanje propisa i općih akata iz
područja ustroja i organizacije veterinarske službe s odgovarajućim propisima
Europske unije.

*9.3.2.2. Odsjek za financiranje*

Članak 95.

Odsjek za financiranje sudjeluje u izradi programa financiranja mjera zaštite
zdravlja životinja, obavlja obradu i daje prijedlog isplate po računima
ovlaštenih veterinarskih organizacija za provođenje mjera kontrole i suzbijanja
zaraznih i nametničkih bolesti; prati provedbu financiranja mjera zaštite
zdravlja životinja, uz praćenje provedbe financiranja mjera koje se plaćaju iz
državnog proračuna; izdaje rješenja za isplate šteta vlasnicima u slučajevima
provođenja mjera suzbijanja zaraznih i nametničkih bolesti životinja i zoonoza;
izrađuje prijedlog plana proračuna Uprave za veterinarstvo; prati dostavljanje
izvješća o obavljenim veterinarsko-zdravstvenim pregledima i kontrolama
veterinarskih inspektora i ovlaštenih veterinarskih organizacija i uplatu dijela
naknada za obavljene propisane veterinarsko-zdravstvene preglede i kontrole;
prati dostavu izvješća o izdanim svjedodžbama o zdravstvenom stanju i uplatu
dijela naknade za izdane svjedodžbe o zdravstvenom stanju; sudjeluje u izradi
programa kontrole zdravstvene ispravnosti proizvoda životinjskog podrijetla i
prati njihovo financijsko provođenje; sudjeluje u izradi prijedloga troškova
laboratorijske dijagnostike i analitike; priprema i predlaže sadržaj ugovora s
ovlaštenim veterinarskim laboratorijima za obavljanje analiza i dijagnostičkih
postupaka te prati provedbu ugovora; obavlja obradu računa i pripremu za isplatu
sredstava za laboratorijsku dijagnostiku i analitiku; temeljem dostavljenih
izvješća priprema i ispostavlja račune za propisane veterinarsko-zdravstvene
preglede i kontrole koje obavljaju veterinarski inspektori i ovlašteni
veterinari; priprema obračune za isplatu dijela naknade ovlaštenim veterinarskim
organizacijama za poslove koje su obavili ovlašteni veterinari.

*9.3.2.3. Odsjek za označavanje i registraciju životinja*

Članak 96.

Odsjek za označavanje i registraciju životinja priprema izradu sustava
označavanja životinja, propise u svezi s tim, prati i analizira njegovu
provedbu, priprema sustav kontrole prometa životinja, prati i analizira stanje u
tom području te priprema prijedloge za unaprjeđenje postojećeg stanja. Priprema
propise kojima se reguliraju veterinarsko-zdravstveni i zoohigijenski uvjeti
objekata za uzgoj i držanje kopitara, papkara, peradi, kunića, farmi za uzgoj
divljači i krznaša, uzgajališta puževa, pčela, ribnjaka, drugih objekata
akvakulture, zooloških vrtova, te vodi upisnik navedenih odobrenih objekata.
Utvrđuje uvjete i vodi registar pravnih i fizičkih osoba za obavljanje poslova
dezinfekcije, dezinsekcije i deratizacije; izrađuje stručne informacije,
izvješća, objašnjava propise, daje stručna mišljenja i odgovara na upite, te
obavlja poslove edukacije za primjenu propisa iz područja označavanja i
registracije životinja; obavlja usklađivanje propisa i općih akata iz područja
identifikacije i registracije životinja te veterinarsko-zdravstvenih i
zoohigijenskih uvjeta za držanje životinja s odgovarajućim propisima Europske
unije.

**9.3.3. Odjel za dobrobit životinja**

Članak 97.

Odjel za dobrobit životinja obavlja poslove osiguranja dobrobiti životinja;
priprema propise kojima se reguliraju veterinarsko-zdravstveni i zoohigijenski
uvjeti po pitanju zaštite dobrobiti životinja pri držanju, uzgoju i gospodarskom
uzgoju, te pri uzgoju radi daljnje prodaje, zaštite životinja pri obavljanju
zdravstvene zaštite i zootehničkih zahvata, zaštite životinja pri usmrćivanju,
klanju, prijevozu, zaštite životinja u zoološkim vrtovima, cirkusima i na
izložbama, zaštite životinja za pokuse i druga istraživanja, zaštite životinja
za društvo, napuštenih i izgubljenih životinja te divljih životinja u prirodi;
vodi upisnik navedenih odobrenih objekata; provodi upravni i stručni nadzor u
području zaštite dobrobiti životinja; surađuje s udrugama za zaštitu životinja i
sličnim nevladinim udrugama; prikuplja podatke s terena i od udruga za zaštitu
životinja o vrsti i intenzitetu problema u području zaštite dobrobiti životinja
te o načinu, opsegu i intenzitetu primjene zakonskih i podzakonskih akata iz
područja dobrobiti životinja; izrađuje stručne informacije, izvješća, objašnjava
propise, daje stručna mišljenja i odgovara na upite, te obavlja poslove
edukacije za primjenu propisa iz područja zaštite dobrobiti životinja; obavlja
izradu i usklađivanje propisa i općih akata iz područja zaštite dobrobiti
životinja s pravnom stečevinom Europske unije; obavlja druge poslove određene
zakonom koji se odnose na zaštitu dobrobiti životinja.

9.4. SEKTOR VETERINARSKOG JAVNOG ZDRAVSTVA

Članak 98.

Sektor veterinarskog javnog zdravstva priprema propise kojima se reguliraju
veterinarsko-zdravstveni uvjeti kojima moraju udovoljavati objekti za klanje
životinja, obradu, preradu i uskladištenje proizvoda životinjskog podrijetla, za
skladišta životinjske hrane, mješaonice i tvornice stočne hrane; utvrđuje uvjete
za rad navedenih objekata, te vodi njihov upisnik; priprema propise kojima se
određuje način obavljanja veterinarsko-sanitarnog pregleda životinja prije
klanja i proizvoda životinjskog podrijetla; propisuje način postupanja s
lešinama, nusproizvodima životinjskog podrijetla, konfiskatima i životinjskim
proizvodima namijenjenim utilizaciji i neškodljivom uklanjanju; priprema program
sustavnog praćenja rezidua i drugih za ljudsko zdravlje štetnih onečišćivača u
proizvodima životinjskog podrijetla koji su namijenjeni prehrani ljudi i hrani
za životinje; prati ostvarivanje plana monitoringa rezidua i izrade izvješća o
provedbi plana; priprema programe praćenja i kontrole alimentarnih infekcija i
intoksikacija, te antimikrobne rezistencije; priprema Plan praćenja kvalitete
mora i školjkaša na područjima uzgoja, izlova i ponovnog polaganja, te prikuplja
i analizira dostavljena izvješća; priprema propise kojima se određuje
proizvodnja, promet i uporaba veterinarskih lijekova, veterinarsko-medicinskih
proizvoda i stočne hrane; provodi postupak registracije veterinarskih lijekova i
veterinarsko-medicinskih proizvoda, vodi očevidnik (popis) o odobrenim i
registriranim lijekovima, izdaje suglasnost i dozvole za stavljanje lijekova u
promet, uvoz i kontrolu uvezenih lijekova; priprema propise i bilateralne
konvencije u okviru prometa lijekova; obavlja upravni i stručni nadzor u
području higijene proizvoda životinjskog podrijetla i stočne hrane i
veterinarskog javnog zdravstva, sudjeluje u stalnom usklađivanju propisa i općih
akata iz područja higijene proizvoda životinjskog podrijetla i veterinarskog
javnog zdravstva; surađuje sa znanstveno-istraživačkim institucijama u okviru
nadležnosti rada; obavlja i druge upravne i stručne poslove određene zakonom
koji se odnose na higijenu proizvoda životinjskog podrijetla, životinjsku hranu
i veterinarsko-javno zdravstvo.
Za obavljanje poslova iz djelokruga Sektora ustrojavaju se sljedeći odjeli:
9.4.1. Odjel za higijenu proizvoda životinjskog podrijetla,
9.4.2. Odjel za veterinarske lijekove i hranu za životinje.

**9.4.1. Odjel za higijenu proizvoda životinjskog podrijetla**

Članak 99.

Odjel za higijenu proizvoda životinjskog podrijetla priprema propise kojima se
reguliraju veterinarsko-zdravstveni uvjeti kojima moraju udovoljavati objekti za
klanje životinja (papkara, kopitara, peradi, kunića, farmski uzgojene divljači),
obradu, preradu i uskladištenje proizvoda životinjskog podrijetla; izrađuje
prijedloge propisa kojima se određuje način obavljanja veterinarsko-sanitarnog
pregleda životinja prije klanja i proizvoda životinjskog podrijetla; izrađuje
prijedloge propisa kojima se reguliraju veterinarsko-sanitarni uvjeti kojima
moraju udovoljavati objekti za uzgoj, obradu, preradu i uskladištenje riba,
rakova i školjkaša, te proizvoda od istih; izrađuje prijedloge propisa kojima se
reguliraju veterinarsko-sanitarni uvjeti kojima moraju udovoljavati objekti za
prihvat, obradu, preradu i uskladištenje mlijeka i mliječnih proizvoda; priprema
propise kojima se reguliraju veterinarsko-zdravstveni uvjeti kojima moraju
udovoljavati objekti za utilizaciju, sabirališta životinjskog otpada, objekti za
preradu i uskladištenje nusproizvoda životinjskog podrijetla; utvrđuje uvjete za
rad objekata iz djelokruga nadležnosti i izrađuje propise kojima se određuje
način obavljanja veterinarsko-sanitarnog pregleda i kontrole proizvoda
životinjskog podrijetla; obavlja stručne i upravne poslove u području higijene
proizvoda životinjskog podrijetla i veterinarskog javnog zdravstva; prati i
analizira međunarodne propise iz područja higijene i zdravstvene ispravnosti
proizvoda životinjskog podrijetla; sudjeluje u provedbi projekata prilagodbe
nacionalnih propisa sa propisima EU; priprema i koordinira programe sustavnog
praćenja i kontrole higijenske i zdravstvene ispravnosti proizvoda životinjskog
podrijetla; sudjeluje u unapređenju veterinarske inspekcije. Organizira seminare
i stručne skupove; surađuje s znanstveno-istraživačkim institucijama u okviru
djelokruga rada; vodi upisnik odobrenih objekata; utvrđuje
veterinarsko-sanitarne uvjete u novoizgrađenim i postojećim objektima;
kontrolira rad laboratorija za kontrolu proizvoda životinjskog podrijetla;
donosi propise iz područja veterinarske zaštite okoliša te obavlja nadzor nad
provođenjem propisa iz tog područja; donosi propise i vrši nadzor nad
postupanjem s otpadom životinjskog podrijetla te njihovim uništavanjem.
Za obavljanje poslova iz djelokruga Odjela ustrojavaju se sljedeći odsjeci:
9.4.1.1. Odsjek za meso kopitara i papkara,
9.4.1.2. Odsjek za meso peradi i kunića,
9.4.1.3. Odsjek za mlijeko,
9.4.1.4. Odsjek za ribe i školjkaše,
9.4.1.5. Odsjek za zbrinjavanje otpada životinjskog podrijetla.

*9.4.1.1. Odsjek za meso kopitara i papkara*

Članak 100.

Odsjek za meso kopitara i papkara priprema propise kojima se reguliraju
veterinarsko-zdravstveni uvjeti kojima moraju udovoljavati objekti za klanje
životinja (papkara, kopitara, farmski uzgojene divljači), obradu, preradu i
uskladištenje proizvoda životinjskog podrijetla; izrađuje prijedloge propisa
kojima se određuje način obavljanja veterinarsko-sanitarnog pregleda životinja
prije klanja i proizvoda životinjskog podrijetla; utvrđuje uvjete za rad
objekata iz djelokruga nadležnosti i izrađuje propise kojima se određuje način
obavljanja veterinarsko-sanitarnog pregleda i kontrole proizvoda životinjskog
podrijetla; obavlja stručne i upravne poslove u području higijene proizvoda
životinjskog podrijetla i veterinarskog javnog zdravstva; izrađuje izvješća,
naputke i daje stručna mišljenja vezana uz provedbu propisa iz djelokruga rada;
surađuje s znanstveno-istraživačkim institucijama iz okvira rada nadležnosti;
prati i analizira međunarodne propise iz područja higijene i zdravstvene
ispravnosti proizvoda životinjskog podrijetla. Sudjeluje u provedbi projekata
prilagodbe nacionalnih propisa sa propisima EU. Obavlja i druge upravne i
stručne poslove određene zakonom koji se odnose na higijenu proizvoda
životinjskog podrijetla i veterinarsko javno zdravstvo.

*9.4.1.2. Odsjek za meso peradi i kunića*

Članak 101.

Odsjek za meso peradi i kunića priprema propise kojima se reguliraju
veterinarsko-zdravstveni uvjeti kojima moraju udovoljavati objekti za klanje
životinja (peradi, kunića), obradu, preradu i uskladištenje proizvoda mesa
peradi i kunića; izrađuje prijedloge propisa kojima se određuje način obavljanja
veterinarsko-sanitarnog pregleda životinja prije klanja i proizvoda životinjskog
podrijetla; utvrđuje uvjete za rad objekata iz djelokruga nadležnosti i izrađuje
propise kojima se određuje način obavljanja veterinarsko-sanitarnog pregleda i
kontrole proizvoda životinjskog podrijetla; obavlja stručne i upravne poslove u
području higijene proizvoda mesa peradi i kunića i veterinarskog javnog
zdravstva; izrađuje izvješća, naputke i daje stručna mišljenja vezana uz
provedbu propisa iz djelokruga rada; surađuje sa znanstveno-istraživačkim
institucijama iz okvira rada nadležnosti. Prati i analizira međunarodne propise
iz područja higijene i zdravstvene ispravnosti proizvoda životinjskog
podrijetla. Sudjeluje u provedbi projekata prilagodbe nacionalnih propisa sa
propisima EU. Obavlja i druge upravne i stručne poslove određene zakonom koji se
odnose na higijenu proizvoda životinjskog podrijetla i veterinarsko javno
zdravstvo.

*9.4.1.3. Odsjek za mlijeko*

Članak 102.

Odsjek za mlijeko izrađuje prijedloge propisa kojima se reguliraju
veterinarsko-sanitarni uvjeti kojima moraju udovoljavati objekti za prihvat,
obradu, preradu i uskladištenje mlijeka i mliječnih proizvoda. Prati i analizira
međunarodne propise. Izrađuje izvješća, naputke i daje stručna mišljenja vezana
uz provedbu propisa iz djelokruga rada. Sudjeluje u unapređenju veterinarske
inspekcije. Organizira seminare i stručne skupove. Surađuje s
znanstveno-istraživačkim institucijama iz djelokruga nadležnosti. Sudjeluje u
provedbi projekata prilagodbe nacionalnih propisa sa propisima EU. Obavlja i
druge upravne i stručne poslove određene zakonom koji se odnose na higijenu
proizvoda životinjskog podrijetla i veterinarsko javno zdravstvo.

9.4.1.4. Odsjek za ribe i školjkaše

Članak 103.

Odsjek za ribe i školjkaše izrađuje prijedloge propisa kojima se reguliraju
veterinarsko-sanitarni uvjeti kojima moraju udovoljavati objekti za uzgoj,
obradu, preradu i uskladištenje riba, rakova i školjkaša, te proizvoda od istih;
sudjeluje u provedbi projekata prilagodbe nacionalnih propisa sa propisima EU;
izrađuje izvješća, naputke i daje stručna mišljenja vezana uz provedbu propisa
iz djelokruga rada; surađuje s znanstveno-istraživačkim institucijama iz okvira
rada nadležnosti. Obavlja i druge upravne i stručne poslove određene zakonom
koji se odnose na higijenu proizvoda životinjskog podrijetla i veterinarsko
javno zdravstvo.

*9.4.1.5. Odsjek za zbrinjavanje otpada životinjskog podrijetla*

Članak 104.

Odsjek za zbrinjavanje otpada životinjskog podrijetla donosi propise iz područja
veterinarske zaštite okoliša te obavlja nadzor nad provođenjem propisa iz tog
područja; donosi propise i vrši nadzor nad postupanjem s otpadom životinjskog
podrijetla te njihovim uništavanjem. Odobrava projektnu dokumentacije za
sabirališta, objekte za utilizaciju i neškodljivo uklanjanje, propisuje uvjete
koje moraju ispunjavati prijevozna sredstva koja se koriste u obavljanju, vodi
propisanu evidenciju. Surađuje sa znanstveno-istraživačkim institucijama iz
okvira nadležnosti rada, surađuje s Ministarstvom zdravstva i socijalne skrbi i
s Ministarstvom zaštite okoliša, prostornog uređenja i graditeljstva. Sudjeluje
u provedbi projekata prilagodbe nacionalnih propisa sa propisima EU. Obavlja i
druge upravne i stručne poslove određene zakonom koji se odnose na higijenu
proizvoda životinjskog podrijetla i veterinarsko javno zdravstvo.

**9.4.2. Odjel za veterinarske lijekove i hranu za životinje**

Članak 105.

Odjel za veterinarske lijekove i hranu za životinje obavlja zadatke i poslove po
propisima o proizvodnji i prometu lijekova, donosi rješenja o stavljanju u
promet lijekova u veterini; radi na izdavanju suglasnosti i dozvola za
stavljanje lijekova u promet, kontrolu uvezenih lijekova, obavlja stručne
poslove koji se odnose na rješenja za povjerenstvo, pregled, registraciju,
otklanjanje nedostataka i brisanje iz popisa registriranih lijekova. Vodi
očevidnik (registar) o odobrenim i registriranim lijekovima; pruža stručnu pomoć
veterinarskim inspektorima, priprema propise i bilateralne konvencije u području
prometa lijekova; prati propise drugih država, obavlja stalno usklađivanje
nacionalnih propisa i općih akata u području veterinarskih lijekova i izrađuje
naputke; prati, vodi, evidentira, izrađuje izvješća iz područja proizvodnje,
prometa i uporabe veterinarskih lijekova i otrova; radi na zadacima i poslovima
o pitanju higijene stočne hrane, proizvodnje i prometa stočne hrane i dodacima
stočnoj hrani; prati propise drugih država, obavlja stalno usklađivanje
nacionalnih propisa i općih akata u području hrane za životinje s propisima EU.
Priprema propise kojima se reguliraju veterinarsko-zdravstveni uvjeti kojima
moraju udovoljavati objekti za skladištenje, mješaonice i tvornice stočne hrane,
te vodi registar o tome; obavlja nadzor nad proizvodnjom, pohranom i prometom
stočne hrane te nad objektima, uređajima i opremom za proizvodnju i skladištenje
stočne hrane i dodataka stočnoj hrani. Nadzire proizvodnju, promet i uporabu
ljekovite hrane za životinje. Kontrolira rad dijagnostičkih i analitičkih
laboratorija. Uzima uzorke stočne hrane i dodataka stočnoj hrani radi
ispitivanja njihove veterinarsko-zdravstvene ispravnosti; provodi mjere zaštite
okoliša od negativnih utjecaja štetnih tvari i otpada kod proizvodnje stočne
hrane i dodataka stočnoj hrani.
Izrađuje Državni program kontrole rezidua za tekuću godinu i Plana praćenja
kvalitete mora i školjaka na područjima uzgoja, izlova i ponovnog polaganja;
obavlja stručne i upravne poslove iz područja provedbe državnog programa
kontrole rezidua; prati ostvarivanje plana monitoringa rezidua i Plana praćenja
kvalitete mora i školjaka na područjima uzgoja, izlova i ponovnog polaganja, te
izrađuje izvješća o provedbi tih planova; prati i analizira međunarodne propise
i standarde za rezidue i ostatke tvari s farmakološkim djelovanjem te ostatke
njihovih metabolita i drugih tvari koje se prenose na životinjske proizvode i
mogu biti škodljive za ljudsko zdravlje; izrađuje prijedloge propisa za područje
kontrole rezidua i prati usklađenost s propisima EU; svake godine priprema
izvješće za EU komisiju i SAD o provedenom Državnom monitoringu rezidua;
kontrolira rad dijagnostičkih i analitičkih laboratorija; priprema i sudjeluje u
provedbi projekata prilagodbe nacionalnih propisa s propisima EU i unapređenja
rada veterinarske inspekcije. Organizira seminare za njihovo stručno
osposobljavanje i usavršavanje; izrađuje izvješća, naputke i daje stručna
mišljenja vezana uz provedbu propisa iz djelokruga rada; surađuje sa
znanstveno-istraživačkim institucijama iz djelokruga nadležnosti Odjela; obavlja
i druge upravne i stručne poslove određene zakonom koji se odnose na higijenu
proizvoda životinjskog podrijetla i veterinarsko javno zdravstvo.
Za obavljanje poslova iz djelokruga Odjela ustrojavaju se sljedeći odsjeci:
9.4.2.1 Odsjek za veterinarske lijekove,
9.4.2.2. Odsjek za monitoring rezidua,
9.4.2.3. Odsjek za hranu za životinje.

*9.4.2.1. Odsjek za veterinarske lijekove*

Članak 106.

Odsjek za veterinarske lijekove obavlja zadatke i poslove po propisima o
proizvodnji i prometu lijekova te donosi rješenja o stavljanju u promet lijekova
u veterini; izdaje rješenja o odobrenju uvoza lijekova radi stavljanja u promet,
kontrolu odobrenih domaćih i uvezenih veterinarsko medicinskih proizvoda,
sudjeluje u radu državnog povjerenstva za registraciju lijekova, radi na
poslovima pregleda, registracije, otklanjanja nedostataka i brisanje iz popisa
registriranih lijekova. Vodi očevidnik (registar) o odobrenim i registriranim
lijekovima; pruža stručnu pomoć veterinarskim inspektorima, priprema propise i
bilateralne konvencije u području prometa lijekova; prati propise drugih država,
obavlja stalno usklađivanje nacionalnih propisa i općih akata u području
veterinarskih lijekova i izrađuje naputke; izrađuje izvješća iz područja
proizvodnje, prometa i uporabe veterinarskih lijekova. Obavlja i druge upravne i
stručne poslove određene zakonom koji se odnose na proizvodnju, promet i uporabu
veterinarskih lijekova i veterinarsko-medicinskih proizvoda.

*9.4.2.2. Odsjek za monitoring rezidua*

Članak 107.

Odsjek za monitoring rezidua izrađuje Državni program kontrole rezidua za tekuću
godinu i Plan praćenja kvalitete mora i školjaka na područjima uzgoja, izlova i
ponovnog polaganja; obavlja stručne i upravne poslove iz područja provedbe
državnog programa kontrole rezidua; prati ostvarivanje plana monitoringa rezidua
i Plana praćenja kvalitete mora i školjaka na područjima uzgoja, izlova i
ponovnog polaganja, te izrađuje izvješća o provedbi tih planova; prati i
analizira međunarodne propise i standarde za rezidue i ostatke tvari s
farmakološkim djelovanjem te ostatke njihovih metabolita i drugih tvari koje se
prenose na životinjske proizvode i mogu biti škodljive za ljudsko zdravlje;
izrađuje prijedloge propisa za područje kontrole rezidua i prati usklađenost s
propisima EU; svake godine priprema izvješće za EU komisiju i SAD o provedenom
Državnom monitoringu rezidua; priprema i koordinira programe sustavnog praćenja
i kontrole higijenske i zdravstvene ispravnosti namijenjenih prehrani ljudi te
koordinira i prati njihovo ostvarivanje Priprema i sudjeluje u provedbi
projekata prilagodbe nacionalnih propisa s propisima EU i unapređenja rada
veterinarske inspekcije. Organizira seminare za njihovo stručno osposobljavanje
i usavršavanje; izrađuje izvješća, naputke i daje stručna mišljenja vezana uz
provedbu propisa iz djelokruga rada; surađuje sa znanstveno-istraživačkim
institucijama iz djelokruga nadležnosti Odjela; obavlja i druge upravne i
stručne poslove određene zakonom koji se odnose na uporabu veterinarskih
lijekova i veterinarsko medicinskih proizvoda.

*9.4.2.3. Odsjek za hranu za životinje*

Članak 108.

Odsjek za hranu za životinje radi na zadacima i poslovima o pitanju higijene
stočne hrane, proizvodnje i prometa stočne hrane i dodacima stočnoj hrani; prati
propise drugih država. Priprema propise kojima se reguliraju
veterinarsko-zdravstveni uvjeti kojima moraju udovoljavati objekti i subjekti u
poslovanju s hranom za životinje, te vodi registar o tome; obavlja nadzor nad
proizvodnjom, pohranom i prometom hrane za životinje te nad objektima, uređajima
i opremom za proizvodnju i skladištenje stočne hrane i dodataka stočnoj hrani.
Kontrolira rad dijagnostičkih i analitičkih laboratorija na području hrane za
životinje. Uzima uzorke stočne hrane i uzorke dodataka stočnoj hrani radi
ispitivanja njihove veterinarsko-zdravstvene ispravnosti; vodi evidencije i
izrađuje izvješća o obavljenim uzorkovanjima i dostavljenim rezultatima
obavljenih analiza, te određuje mjere. Provodi mjere zaštite okoliša od
negativnih utjecaja štetnih tvari i otpada kod proizvodnje stočne hrane i
dodataka stočnoj hrani, kao i zaštitu stočne hrane od negativnih utjecaja
okoliša i GMO. Nadzire proizvodnju, promet i korištenje ljekovite hrane za
životinje. Sudjeluje u provedbi projekata prilagodbe nacionalnih propisa sa
propisima EU u području hrane za životinje. Surađuje s znanstveno-istraživačkim
institucijama iz djelokruga nadležnosti Odjela; obavlja i druge upravne i
stručne poslove određene zakonom koji se odnose na proizvodnju, promet i uporabu
hrane za životinje.

9.5. SEKTOR VETERINARSKE INSPEKCIJE

Članak 109.

Sektor veterinarske inspekcije obavlja inspekcijski nadzor prema odredbama
Zakona o veterinarstvu (»Narodne novine«, br. 70/97 i 105/2001 i 172/2003),
Zakona o veterinarskim lijekovima i veterinarsko-medicinskim proizvodima
(»Narodne novine«, broj 79/98) i Zakona o dobrobiti životinja (»Narodne novine«,
broj 19/99).
Inspekcijski nadzor u prvom stupnju obavljaju županijski i gradski veterinarski
inspektori, a u drugom stupnju državni veterinarski inspektori. Nadzor
podrazumijeva veterinarsko-inspekcijski, odnosno veterinarsko-zdravstveni nadzor
koji se provodi nad životinjama i životinjskim proizvodima i otpadnom tvari
životinjskoga podrijetla; nad objektima, opremom, sredstvima; nad uvjetima za
držanje, uzgoj i proizvodnju životinja i životinjskih proizvoda; nad provođenjem
mjera sprječavanja pojave, suzbijanja i iskorjenjivanja zaraznih i nametničkih
bolesti životinja i zoonoza; nad sredstvima za prijevoz i uvjetima prijevoza
životinja i proizvoda životinjskog podrijetla; nad objektima, opremom, uvjetima
i načinom rada veterinarskih organizacija u obavljanju zdravstvene zaštite
životinja; nad dobivanjem, proizvodnjom, pohranom i prometom sjemena za U.O. i
oplođenih jajnih stanica; nad proizvodnjom, prometom i uporabom veterinarskih
lijekova i veterinarsko-medicinskih proizvoda; nad zdravstvenom ispravnošću
životinjske hrane i vode; nad provođenjem mjera zaštite dobrobiti životinja, te
na svim drugim objektima, sredstvima, predmetima i opremi, gdje se mogu pojaviti
prijenosnici zaraznih bolesti životinja.
Sektor uz navedene obavlja i veterinarsko-zdravstvene preglede i kontrole u
odnosu na kontrolu zdravlja životinja, kontrolu prometa životinja, te obavlja
veterinarsko-zdravstvene preglede i kontrole životinja prije klanja i proizvoda
životinjskog podrijetla; predlaže imenovanje ovlaštenih veterinara ovlaštenih
veterinarskih organizacija; priprema godišnji plan aktivnosti veterinarske
inspekcije i prati njegovu provedbu; nadzire rad ovlaštenih veterinara
ovlaštenih veterinarskih organizacija, te predlaže oduzimanje javnih ovlasti,
ako se isti ne obavljaju u skladu sa zakonom, odnosno sklopljenim ugovorom;
obavlja i druge poslove propisane zakonom.
Za obavljanje poslova iz djelokruga Sektora ustrojavaju se sljedeći odjeli:
9.5.1. Odjel državne veterinarske inspekcije,
9.5.2. Odjel županijske i gradske veterinarske inspekcije.

**9.5.1. Odjel državne veterinarske inspekcije**

Članak 110.

Odjel državne veterinarske inspekcije obavlja inspekcijski nadzor u drugom
stupnju, te obavlja i druge inspekcijske poslova u nadležnosti državnih
veterinarskih inspektora.

**9.5.2. Odjel županijske i gradske veterinarske inspekcije**

Članak 111.

Odjel županijske i gradske veterinarske inspekcije ustrojava se za obavljanje
inspekcijskog nadzora u 1. stupnju i za obavljanje propisanih
veterinarsko-zdravstvenih pregleda i kontrola životinja i životinjskih proizvoda
koji su temeljem Zakona u nadležnosti županijskih i gradskih veterinarskih
inspektora.
Za obavljanje poslova iz djelokruga Odjela županijske i gradske veterinarske
inspekcije, Područne jedinice ministarstva – Veterinarski uredi županija i
Veterinarski ured Grada Zagreba ustrojavaju se kao odsjeci, i to:
1. Odsjek – Veterinarski ured Zagrebačke županije, sa sjedištem u Dugom Selu
Ispostava Dugo Selo
Ispostava Sveti Ivan Zelina
Ispostava Vrbovec
Ispostava Samobor
Ispostava Velika Gorica
Ispostava Zaprešić
Ispostava Ivanić Grad
2. Odsjek – Veterinarski ured Krapinsko-zagorske županije, sa sjedištem u Donjoj
Stubici
Ispostava Donja Stubica
Ispostava Zlatar
Ispostava Krapina
3. Odsjek – Veterinarski ured Sisačko-moslavačke županije, sa sjedištem u Sisku
Ispostava Sisak
Ispostava Petrinja
Ispostava Kutina
Ispostava Novska
Ispostava Glina
Ispostava Kostajnica
4. Odsjek – Veterinarski ured Karlovačke županije, sa sjedištem u Karlovcu
Ispostava Karlovac
Ispostava Ogulin
Ispostava Duga Resa
5. Odsjek – Veterinarski ured Varaždinske županije, sa sjedištem u Varaždinu
Ispostava Varaždin
6. Odsjek – Veterinarski ured Koprivničko-križevačke županije, sa sjedištem u
Križevcima
Ispostava Križevci
Ispostava Koprivnica
Ispostava Đurđevac
7. Odsjek – Veterinarski ured Bjelovarsko-bilogorske županije, sa sjedištem u
Bjelovaru
Ispostava Bjelovar
Ispostava Garešnica
Ispostava Grubišno Polje
Ispostava Daruvar
Ispostava Čazma
8. Odsjek – Veterinarski ured Primorsko-goranske županije, sa sjedištem u Rijeci
Ispostava Rijeka
Ispostava Delnice
9. Odsjek – Veterinarski ured Ličko-senjske županije, sa sjedištem u Gospiću
Ispostava Gospić
10. Odsjek – Veterinarski ured Virovitičko-podravske županije, sa sjedištem u
Slatini
Ispostava Virovitica
Ispostava Slatina
Ispostava Orahovica
11. Odsjek – Veterinarski ured Požeško-slavonske županije, sa sjedištem u Požegi
Ispostava Požega
Ispostava Pakrac
12. Odsjek – Veterinarski ured Brodsko-posavske županije, sa sjedištem u
Slavonskom Brodu
Ispostava Slavonski Brod
Ispostava Nova Gradiška
13. Odsjek – Veterinarski ured Zadarske županije, sa sjedištem u Zadru
Ispostava Zadar
Ispostava Biograd na Moru
Ispostava Pag
14. Odsjek – Veterinarski ured Osječko-baranjske županije, sa sjedištem u
Osijeku
Ispostava Osijek
Ispostava Donji Miholjac
Ispostava Đakovo
Ispostava Našice
Ispostava Valpovo
15. Odsjek – Veterinarski ured Šibensko-kninske županije, sa sjedištem u
Šibeniku
Ispostava Šibenik
Ispostava Drniš
16. Odsjek – Veterinarski ured Vukovarsko-srijemske županije, sa sjedištem u
Vinkovcima
Ispostava Vinkovci
Ispostava Borovo Naselje
Ispostava Županja
17. Odsjek – Veterinarski ured Splitsko-dalmatinske županije, sa sjedištem u
Sinju
Ispostava Split
Ispostava Sinj
Ispostava Imotski
18. Odsjek – Veterinarski ured Istarske županije, sa sjedištem u Puli
Ispostava Rovinj
Ispostava Pula
Ispostava Labin
Ispostava Pazin
Ispostava Poreč
19. Odsjek – Veterinarski ured Dubrovačko-neretvanske županije, sa sjedištem u
Dubrovniku
Ispostava Metković
Ispostava Dubrovnik
Ispostava Korčula
20. Odsjek – Veterinarski ured Međimurske županije, sa sjedištem u Čakovcu
Ispostava Čakovec
21. Odsjek – Veterinarski ured Grada Zagreba, sa sjedištem u Zagrebu.

9.6. SEKTOR GRANIČNE VETERINARSKE INSPEKCIJE I MEĐUNARODNOG PROMETA

Članak 112.

Sektor granične veterinarske inspekcije i međunarodnog prometa obavlja poslove
analize zdravstvenog stanja pošiljaka životinja i proizvoda životinjskog
podrijetla u uvozu i provozu; obavlja analizu rizika u svezi s međunarodnim
prometom živih životinja i proizvoda životinjskog podrijetla, te otpadne
animalne tvari; izrađuje propise koji se odnose na kontrolu životinja i
proizvoda životinjskog podrijetla iz uvoza, obavlja druge stručne i upravne
poslove iz područja unutrašnjeg i međunarodnog prometa životinja i proizvoda
životinjskog podrijetla; izrada bilateralnih sporazuma za promet životinja i
drugih pošiljaka; prati uvjete izdavanja svjedodžbi o zdravstvenom stanju u
međunarodnom prometu i radi na pripremi adekvatnih certifikata; određuje
veterinarsko-zdravstvene uvjete za uvoz i provoz životinja i proizvoda
životinjskog podrijetla, te u tom smislu izdaje rješenja o nepostojanju
veterinarsko-zdravstvenih smetnji.
Za obavljanje poslova iz djelokruga Sektora ustrojavaju se sljedeći Odjeli:
9.6.1. Odjel granične veterinarske inspekcije
9.6.2. Odjel za međunarodni promet i analizu rizika

**9.6.1. Odjel granične veterinarske inspekcije**

Članak 113.

Odjel granične veterinarske inspekcije obavlja poslove i zadatke
veterinarsko-zdravstvenog pregleda i kontrole pošiljaka životinja, proizvoda
životinjskog podrijetla, otpadne animalne tvari, sjemena za umjetno
osjemenjivanje, embrija i drugih predmeta kojima se može prenositi zarazna
bolest; obavlja pregled prateće veterinarske dokumentacije u prometu preko
državne granice u uvozu, izvozu i provozu; provjerava uvjete transporta,
zdravstveno stanje životinja, pakiranje proizvoda i veterinarsko-zdravstvenu
ispravnost proizvoda; obavlja uzimanje uzoraka proizvoda životinjskog
podrijetla, stočne hrane i otpadne animalne tvari radi ispitivanja njihove
zdravstvene ispravnosti; vodi evidenciju o izvršenim poslovima i podnosi
izvješća o radu; nadgleda carinska i druga skladišta na graničnim prijelazima,
provođenje dezinfekcije, dezinsekcije i deratizacije u navedenim objektima;
izdaje uvozna i provozna rješenja za pošiljke na graničnom prijelazu; obavlja
naplatu naknade za veterinarsko-zdravstvene preglede u graničnom prometu.
Za obavljanje poslova iz djelokruga Odjela ustrojavaju se sljedeći odsjeci:
9.6.1.1. Odsjek Zagreb,
9.6.1.2. Odsjek Goričan,
9.6.1.3. Odsjek Rijeka,
9.6.1.4. Odsjek Split,
9.6.1.5. Odsjek Osijek.

**9.6.2. Odjel za međunarodni promet i analizu rizika**

Članak 114.

Odjel za međunarodni promet i analizu rizika obavlja zadatke i poslove upravnog
nadzora i rješavanja žalbi na prvostupanjska rješenja; razmatra zahtjeve pravnih
i fizičkih osoba za propisivanje veterinarsko-sanitarnih uvjeta za uvoz i provoz
pošiljaka životinja, proizvoda životinjskog podrijetla i otpadne animalne tvari
na temelju kojih se donose rješenja, zahtjeve suglasnosti za provoz pošiljaka po
valjanim rješenjima od graničnih država sa Republikom Hrvatskom za koje je to
neophodno prema njihovim propisima; određuje vrstu i način dijagnostičkih
pretraživanja pri uvozu životinja, proizvoda životinjskog podrijetla; izrađuje
stručne informacije, izvješća, objašnjava propise, daje stručna mišljenja i
odgovore na upite; sudjeluje u izradi i izvršavanju propisa koji se odnose na
problematiku uvoza, izvoza i provoza pošiljki, te izradi bilateralnih sporazuma
za promet životinja i drugih pošiljaka; prati međunarodne propise, određuje
uvjete za uvoz živih životinja i proizvoda životinjskog podrijetla, izrađuje
modele i obrasce certifikata za izvoz i uvoz živih životinja i proizvoda
životinjskog podrijetla, sudjeluje u izradi propisa koji se odnose na kontrolu
životinja i proizvoda životinjskog podrijetla iz uvoza, obavlja druge stručne i
upravne poslove iz područja unutrašnjeg i međunarodnog prometa životinja i
proizvoda životinjskog podrijetla.
Za obavljanje poslova iz djelokruga Odjela ustrojavaju se sljedeći odsjeci:
9.6.2.1. Odsjek za međunarodni promet,
9.6.2.2. Odsjek za analizu rizika u međunarodnom prometu.

*9.6.2.1. Odsjek za međunarodni promet*

Članak 115.

Odsjek za međunarodni promet obavlja zadatke i poslove upravnog nadzora i
rješava žalbe na prvostupanjska rješenja; razmatra zahtjeve pravnih i fizičkih
osoba za propisivanje veterinarsko-sanitarnih uvjeta za uvoz i provoz pošiljaka
životinja, proizvoda životinjskog podrijetla i otpadne animalne tvari i donosi
rješenja; zahtjeva tranzitne suglasnosti za pošiljke po izdanim rješenjima od
graničnih država sa Republikom Hrvatskom za koje je to neophodno prema njihovim
propisima; određuje mjesto i vrijeme trajanja karantene, vrstu i način
dijagnostičkih pretraživanja pri uvozu životinja, proizvoda životinjskog
podrijetla; izrađuje stručne informacije, izvješća, tumači propise, daje stručna
mišljenja i odgovara na upite; sudjeluje u izradi i izvršavanju propisa koji se
odnose na problematiku uvoza, izvoza i provoza pošiljki i izradi bilateralnih
sporazuma za promet životinja i drugih pošiljaka; prati stanje zdravlja
životinja u državama izvoznicama, a osobito pojavu opasnih zaraznih bolesti koje
nanose veliku ekonomsku štetu, prati međunarodne propise, određuje uvjete za
uvoz živih životinja i proizvoda životinjskog podrijetla, izrađuje modele i
obrasce certifikata za izvoz i uvoz živih životinja i proizvoda životinjskog
podrijetla, sudjeluje u izradi propisa koji se odnose na kontrolu životinja i
proizvoda životinjskog podrijetla iz uvoza; obavlja stalno usklađivanje
nacionalnih propisa i općih akata propisima EU; obavlja druge stručne i upravne
poslove iz područja prometa i međunarodnog prometa životinja i proizvoda
životinjskog podrijetla.

*9.6.2.2. Odsjek za analizu rizika u međunarodnom prometu*

Članak 116.

Odsjek za analizu rizika u međunarodnom prometu prati stanje zdravlja životinja
u državama izvoznicama, a osobito pojava opasnih zaraznih bolesti koje nanose
veliku ekonomsku štetu; prati stanje sigurnosti proizvoda životinjskoga
podrijetla iz uvoza; monitoring uzoraka; definira potencijalne opasnosti, kao
što su npr. mikroorganizmi ili drugi biološki agensi koji mogu biti uvezeni
životinjama i proizvodima životinjskoga podrijetla; sudjeluje u procjeni
vjerojatnosti da nepoželjni mikroorganizami ili drugi štetni agensi bude uneseni
živim životinjama ili proizvodima životinjskoga podrijetla iz uvoza; sudjeluje u
procjeni posljedica (za zdravlje ljudi i životinja, ekonomske štete) od unošenja
nepoželjnih mikroorganizama i/ili drugih štetnih tvari; sudjeluje u izradi
modela procjene rizika; koordinira radom stručnjaka (Veterinarskoga fakulteta,
Medicinskoga fakulteta, Prehrambeno-biotehnološkoga fakulteta, Hrvatskoga
veterinarskoga Instituta, Hrvatskoga zavoda za javno zdravstvo, Agencije za
hranu, statističara, međunarodnih stručnjaka, itd.) uključenih u određenu
procjenu rizika; sudjeluje u izradi propisa koji se odnose na kontrolu životinja
i proizvoda životinjskoga podrijetla iz uvoza.

10. UPRAVA ZA ODRŽIVI RAZVITAK SEOSKOG PROSTORA, UPRAVNA DIREKCIJA SAPARD
PROGRAMA

Članak 117.

Uprava za održivi razvitak seoskog prostora, Upravna direkcija SAPARD programa,
provodi mjere strukturne politike koje obuhvaćaju vođenje postupka provedbe
projekata i administracije drugih oblika potpora koje se odnose na poticanje
dopunskih aktivnosti i unaprjeđenje strukture na obiteljskim gospodarstvima;
unaprjeđenje fizičke i socijalne infrastrukture; zaštitu okoliša od onečišćenja
od poljoprivrede; očuvanje prirodne i kulturne baštine, školovanje i obuku
ruralnog stanovništva; promicanje autohtonih proizvoda i preradu poljoprivrednih
proizvoda; prati rad tijela lokalne i područne (regionalne) samouprave u
provedbi mjera strukturne politike; potiče prilagodbu politike ruralnog razvitka
u skladu s načelima Europske zajednice; priprema, koordinira i provodi programe
za korištenje pretpristupnih fondova Europske zajednice; nadzire i prati
ispunjavanje preuzetih obveza i provedbu programa koji se financiraju iz
pretpristupnih fondova; koordinira i izvješćuje o praćenju i evaluaciji Posebnog
pretpristupnog programa za poljoprivredu i ruralni razvitak – SAPARD program u
Republici Hrvatskoj (u daljnjem tekstu: SAPARD); uspostavlja sustav sakupljanja
financijskih i statističkih informacija o napretku Programa te podatke
prosljeđuje Odboru za praćenje, predlaže prilagodbe Programa Europskoj komisiji,
sastavlja godišnji izvještaj o provedbi i prosljeđuje ga Europskoj komisiji,
konzultira i informira Europsku komisiju o aktivnostima s ciljem informiranja
javnosti o ulozi koju Europska zajednica ima u Programu i postignutim
rezultatima; provodi mjere i projekte za potporu proizvodnom i interesnom
udruživanju poljoprivrednih proizvođača; prati stanje u području ekološke
proizvodnje i prerade poljoprivrednih i prehrambenih proizvoda, vodi upisnike
proizvođača u ekološkoj proizvodnji, upisnik uvoznika, upisnik ovlaštenih
nadzornih stanica i upisnik laboratorija, rješava u upravnim stvarima, sudjeluje
u izradi stručnih podloga za izradu zakona i podzakonskih propisa; predlaže
rješavanje pojedinih pitanja u okviru svog djelokruga; sudjeluje u pripremi
propisa i drugih općih akata; sudjeluje u pripremi i izradi prijedloga državnog
proračuna, provodi upravni nadzor i druge upravne i stručne poslove iz područja
nadležnosti.
Za obavljanje poslova iz djelokruga Uprave ustrojavaju se sljedeći sektori:
10.1. Sektor za održivi razvitak seoskog prostora,
10.2. Sektor za programiranje i upravljanje programima EU.

10.1. SEKTOR ZA ODRŽIVI RAZVITAK SEOSKOG PROSTORA

Članak 118.

Sektor za održivi razvitak seoskog prostora provodi mjere strukturne politike
koje obuhvaćaju vođenje postupka provedbe projekata i administracije drugih
oblika potpora koje se odnose na poticanje dopunskih aktivnosti i unaprjeđenje
strukture na obiteljskim gospodarstvima; unaprjeđenje fizičke i socijalne
infrastrukture; zaštitu okoliša od onečišćenja od poljoprivrede; očuvanje
prirodne i kulturne baštine, školovanje i obuku ruralnog stanovništva;
promicanje autohtonih proizvoda i preradu poljoprivrednih proizvoda; prati rad
tijela lokalne i područne (regionalne) samouprave u provedbi mjera strukturne
politike; potiče prilagodbu politike ruralnog razvitka u skladu s načelima
Europske zajednice; provodi mjere i projekte za potporu proizvodnom i interesnom
udruživanju poljoprivrednih proizvođača; prati stanje u području ekološke
proizvodnje i prerade poljoprivrednih i prehrambenih proizvoda, vodi upisnike
proizvođača u ekološkoj proizvodnji, upisnik uvoznika, upisnik ovlaštenih
nadzornih stanica i upisnik laboratorija, rješava u upravnim stvarima, sudjeluje
u izradi stručnih podloga za izradu zakona i podzakonskih propisa; predlaže
rješavanje pojedinih pitanja u okviru svog djelokruga; sudjeluje u pripremi
propisa i drugih općih akata; sudjeluje u pripremi i izradi prijedloga državnog
proračuna, provodi upravni nadzor i druge upravne i stručne poslove iz područja
nadležnosti.
Za obavljanje poslova iz djelokruga Sektora ustrojavaju se sljedeći odjeli:
10.1.1. Odjel za održivi razvitak seoskog prostora,
10.1.2. Odjel za ekološku i održivu poljoprivredu,
10.1.3. Odjel za zadrugarstvo i udruge,
10.1.4. Odjel za koordinaciju programa i mjera.

**10.1.1. Odjel za održivi razvitak seoskog prostora**

Članak 119.

Odjel za održivi razvitak seoskog prostora provodi mjere strukturne politike
koje obuhvaćaju vođenje postupka provedbe projekata i administracije drugih
oblika potpora koje se odnose na poticanje dopunskih aktivnosti i unaprjeđenje
strukture na obiteljskim gospodarstvima, unaprjeđenje fizičke i socijalne
infrastrukture, očuvanje prirodne i kulturne baštine, školovanje i obuku
ruralnog stanovništva, promicanje autohtonih proizvoda i preradu poljoprivrednih
proizvoda, marketinšku pripremu poljoprivrednih i prehrambenih proizvoda za
tržište i ostalo; prati rad tijela lokalne i područne (regionalne) samouprave u
provedbi mjera strukturne politike; pomaže tijelima lokalne i područne
(regionalne) samouprave u definiranju regionalnih i lokalnih ciljeva razvitka
sela, sukladno nacionalnoj strategiji ruralnog razvitka i programima; surađuje s
ostalim tijelima državne uprave u programima regionalnog razvitka, a posebice
područja od posebne državne skrbi, brdsko-planinskih područja i otoka; surađuje
s domaćim i međunarodnim institucijama u provedbi projekata za razvitak sela i
obiteljskih gospodarstava; pokreću inicijativu za unaprjeđenje mjera strukturne
politike; prati učinke mjera strukturne politike i sastavlja izvješća o
rezultatima provedenih projekata.

**10.1.2. Odjel za ekološku i održivu poljoprivredu**

Članak 120.

Odjel za ekološku i održivu poljoprivredu provodi mjere strukturne politike koje
obuhvaćaju vođenje postupka provedbe projekata i administracije potpora koje se
odnose na održivu i ekološku poljoprivredu, te na zaštitu okoliša od onečišćenja
od poljoprivrede; promiče i provodi poljoprivredno okolišne mjere za očuvanje
okoliša, prirode i krajobraza u ruralnim područjima; izvršava zakone, te propise
i druge opće akte u okviru svoje nadležnosti; prati stanje u području ekološke
proizvodnje i prerade poljoprivrednih i prehrambenih proizvoda, vodi upisnike
proizvođača u ekološkoj proizvodnji, upisnik uvoznika, upisnik ovlaštenih
nadzornih stanica i upisnik laboratorija, rješava u upravnim stvarima, sudjeluje
u izradi stručnih podloga za izradu zakona i podzakonskih propisa; predlaže
rješavanje pojedinih pitanja u okviru svog djelokruga; sudjeluje u pripremi
propisa i drugih općih akata; sudjeluje u pripremi i izradi prijedloga državnog
proračuna, provodi upravni nadzor i druge upravne i stručne poslove iz područja
nadležnosti.

**10.1.3. Odjel za zadrugarstvo i udruge**

Članak 121.

Odjel za zadrugarstvo i udruge provodi mjere za potporu proizvodnom i interesnom
udruživanju poljoprivrednih proizvođača; artikulira probleme s terena i predlaže
mjere za njihovo rješavanje; neposredno surađuje s poljoprivrednim
proizvođačima, njihovim udrugama, poljoprivrednim zadrugama; izvršava zakone i
propise i druge opće akte u okviru svoje nadležnosti; sudjeluje u pripremi
propisa i drugih općih akata; definira i promiče proizvodno i interesno
udruživanje poljoprivrednih proizvođača; surađuje s međunarodnim institucijama u
provedbi projekata promicanja proizvodnog i interesnog udruživanja
poljoprivrednih proizvođača; prati učinke mjera potpore proizvodnom i interesnom
udruživanju poljoprivrednih proizvođača i sastavlja izvješća o rezultatima
provedenih mjera.

**10.1.4. Odjel za koordinaciju programa i mjera**

Članak 122.

Odjel za koordinaciju programa i mjera koordinira programe, aktivnosti i mjere
vezane za ruralni razvitak s drugim tijelima državne uprave, s jedinicama
lokalne i područne (regionalne) samouprave; pomaže tijelima lokalne i područne
(regionalne) samouprave u definiranju regionalnih i lokalnih ciljeva razvitka
sela, sukladno nacionalnoj strategiji ruralnog razvitka i programima; surađuje u
izradi regionalnih operativnih programa jedinica regionalne uprave; surađuje s
ostalim tijelima državne uprave u programima regionalnog razvitka, a posebice za
područja od posebne državne skrbi, brdsko-planinska područja i otoke; usklađuje
programe, aktivnosti i mjere drugih tijela državne uprave u djelokrugu ruralnog
razvitka.

10.2. SEKTOR ZA PROGRAMIRANJE I UPRAVLJANJE PROGRAMIMA EU

Članak 123.

Sektor za programiranje i upravljanje programima EU potiče prilagodbu politike
ruralnog razvitka u skladu s načelima Europske zajednice; priprema, koordinira i
provodi programe za korištenje pretpristupnih fondova Europske zajednice;
nadzire i prati ispunjavanje preuzetih obveza i provedbu programa koji se
financiraju iz pretpristupnih fondova; koordinira i izvješćuje o praćenju i
evaluaciji SAPARD programa u Republici Hrvatskoj; uspostavlja sustav sakupljanja
financijskih i statističkih informacija o napretku Programa, te podatke
prosljeđuje Odboru za praćenje, predlaže prilagodbe Programa Europskoj komisiji,
sastavlja godišnji izvještaj o provedbi i prosljeđuje ga Europskoj komisiji,
konzultira i informira Europsku komisiju o aktivnostima s ciljem informiranja
javnosti o ulozi koju Europska zajednica ima u Programu i postignutim
rezultatima; sudjeluje u izradi stručnih podloga za izradu zakona i podzakonskih
propisa; predlaže rješavanje pojedinih pitanja u okviru svog djelokruga;
sudjeluje u pripremi propisa i drugih općih akata; sudjeluje u pripremi i izradi
prijedloga državnog proračuna, provodi upravni nadzor i druge upravne i stručne
poslove iz područja nadležnosti.
Za obavljanje poslova iz djelokruga Sektora ustrojavaju se sljedeće ustrojstvene
jedinice:
10.2.1. Odjel za pretpristupne programe i promotivne aktivnosti,
10.2.2. Upravna direkcija SAPARD programa, Tajništvo odbora za praćenje SAPARD
programa.

**10.2.1. Odjel za pretpristupne programe i promotivne aktivnosti**

Članak 124.

Odjel za pretpristupne programe i promotivne aktivnosti vodi i koordinira
programe i mjere vezane uz pretpristupne fondove u djelokrugu poljoprivrede i
ruralnog razvitka; predlaže i provodi programe za korištenje pretpristupnih
fondova, sudjeluje u izradi zakona i propisa potrebnih za provedbu programa
financiranih iz pretpristupnih fondova; prati događanja u području ruralnog
razvitka u EU i zemljama kandidatima za članstvo u EU; organizira i provodi
promotivne aktivnosti potrebne za provedbu programa i mjera pretpristupnih
fondova; organizira javne rasprave, predavanja i radionice, te edukacijski
materijal za popularizaciju mjera, odnosno za njihovo donošenje; usklađuje svoje
aktivnosti sa zahtjevima i procedurama Europske zajednice za donošenje mjera
ruralnog razvitka.

**10.2.2. Upravna direkcija SAPARD programa, Tajništvo odbora za praćenje SAPARD
programa**

Članak 125.

Upravna direkcija SAPARD programa, Tajništvo odbora za praćenje SAPARD programa
nadzire i prati ispunjavanje preuzetih obveza i provedbu programa koji se
financira iz SAPARD programa; predlaže i sudjeluje u izradi zakona i propisa
potrebnih za provedbu programa financiranih iz pretpristupnih fondova,
uspostavlja sustav sakupljanja financijskih i statističkih informacija o
napretku Programa i podatke dostavlja Odboru za praćenje, u skladu sa
sporazumima dogovorenima između Republike Hrvatske i Europske komisije; predlaže
prilagodbe Programa Europskoj komisiji nakon konzultacija sa Ravnateljstvom za
tržišnu i strukturnu potporu u poljoprivredi (u daljnjem tekstu: Ravnateljstvo),
sljedeći dogovore Odbora za praćenje; sastavlja, prema konzultacijama sa
Ravnateljstvom, a nakon dobivanja odobrenja od Odbora za praćenje, godišnji
izvještaj o provedbi i dostavlja Europskoj komisiji; odgovorno osigurava da su
relevantna tijela informirana o potrebi da se poduzmu odgovarajuće
administrativne promjene, ako je takve promjene tražila Europska komisija u
Odluci o izmjeni i dopuni Programa; svake godine konzultira i informira Europsku
komisiju, uvažavajući pri tome savjet Odbora za praćenje, o inicijativama koje
su poduzeli ili namjeravaju poduzeti s ciljem informiranja javnosti o ulozi koju
Europska zajednica ima u Programu i postignutim rezultatima, priprema sjednice,
dostavlja materijale, objedinjuje dostavljene prijedloge i obavlja druge poslove
tajništva Odbora za praćenje.

11. RAVNATELJSTVO ZA TRŽIŠNU I STRUKTURNU POTPORU U POLJOPRIVREDI

Članak 126.

Ravnateljstvo za tržišnu i strukturnu potporu u poljoprivredi prati i provodi
sve zakonske i ostale akte iz područja tržišno-cjenovne i strukturne politike u
poljoprivredi u okviru svoje nadležnosti u skladu s nacionalnim zakonodavstvom;
u sklopu mjera tržišno-cjenovne politike provodi mjere propisanih cijena, mjere
novčanih poticaja i naknada, intervencija na domaćem tržištu, poticanja prodaje
i potrošnje, uravnoteženja ponude i trgovinske mjere; u sklopu mjera
stabilizacije tržišta poljoprivrednih proizvoda provodi intervencijsku kupovinu
i prodaju, povlačenje poljoprivrednih proizvoda s domaćeg tržišta i potporu
skladištenju poljoprivrednih proizvoda; u sklopu poticanja prodaje i potrošnje
poljoprivrednih proizvoda provodi mjere promicanja utrživanja i poboljšanja
kakvoće, potpore pripremi proizvoda za tržište i potpore potrošnji; u sklopu
mjera strukturne politike provodi potpore područjima s težim uvjetima
gospodarenja u poljoprivredi, razvitku poljoprivrede koja skrbi o prirodnom
okolišu i očuvanju biološke raznovrsnosti, investicijama u poljoprivredna
gospodarstva, stručnom osposobljavanju za rad u poljoprivredi, ulasku mladih u
poljoprivredu i ranijem umirovljenju poljoprivrednika, regionalnom razvitku
poljoprivrede i dopunskim aktivnostima na poljoprivrednim gospodarstvima;
provodi mjere kroz cjelokupni SAPARD, provodi, koordinira i kontrolira provedbu
kontrole na terenu na području mjera SAPARD programa, organizira financijske,
računovodstvene i izvještajne funkcije kako za plaćanja za nacionalne mjere
tržišno-cjenovne politike tako i za plaćanja pomoći iz programa SAPARD; obavlja
i druge poslove sukladno posebnim propisima.
Za obavljanje poslova iz djelokruga Ravnateljstva, ustrojavaju se sljedeće
ustrojstvene jedinice:
11.1. Odjel za unutarnju reviziju,
11.2. Odjel za informiranje i EU odnose,
11.3. Sektor za tržišnu potporu,
11.4. Sektor za strukturnu potporu,
11.5. Sektor za financije,
11.6. Sektor za informacijsko upravljanje,
11.7. Odjel općih poslova,
11.8. Odjel za kontrolu mjera SAPARD programa,
11.9. Odjel pravnih poslova, javnih nabava i ugovaranja u SAPARD programu.

11.1. ODJEL ZA UNUTARNJU REVIZIJU

Članak 127.

Odjel za unutarnju reviziju obavlja unutarnje revizije korištenja sredstava
Europske unije u skladu s međunarodno prihvaćenim revizijskim standardima i
kodeksom strukovne etike unutarnjih revizora; daje stručno mišljenje i ima
savjetodavnu funkciju u cilju poboljšanja poslovanja Ravnateljstva, a na temelju
obavljenih revizija poslovnih funkcija Ravnateljstva; donosi strateški i
godišnji plan unutarnje revizije na kojem se temelji obavljanje budućih
unutarnjih revizija iz djelokruga rada Ravnateljstva; identificira sustave i
procese te na temelju procjene rizika utvrđuje i procjenjuje funkcioniranje
unutarnjih kontrola Ravnateljstva; procjenjuje točnost i pouzdanost financijskih
transakcija vezanih za korištenje financijskih sredstava EU fondova; utvrđuje
razinu usuglašenosti s važećim zakonima i propisima u zemlji te procedurama koje
zahtjeva Europska unija; po obavljenim revizijama izrađuje izvješća koja podnosi
čelniku, a potom prati provedbu preporuka danih u izvješću; izrađuje periodična
i godišnja izvješća u skladu s važećim propisima i prema zahtjevima Europske
unije; surađuje sa Samostalnim odjelom za unutarnju reviziju Ministarstva te
Upravom za harmonizaciju unutarnje revizije i financijske kontrole Ministarstva
financija, a što uključuje dostavu strateških i godišnjih planova te godišnja
izvješća ovoj Upravi.

11.2. ODJEL ZA INFORMIRANJE I EU ODNOSE

Članak 128.

Odjel za informiranje i EU odnose informira javnost i komunicira između
Ravnateljstva i institucija EU na području izvođenja mjera zajedničke
poljoprivredne politike.
Za obavljanje poslova iz djelokruga Odjela ustrojavaju se sljedeći odsjeci:
11.2.1. Odsjek za informiranje,
11.2.2. Odsjek za EU odnose.

**11.2.1. Odsjek za informiranje**

Članak 129.

Odsjek za informiranje informira medije i korisnike, uređuje internetske
stranice Ravnateljstva, vodi informacijsku pisarnicu, priprema tiskanice,
organizira promocijske djelatnosti (sajmove, posjete, prezentacije).

**11.2.2. Odsjek za EU odnose**

Članak 130.

Odsjek za EU odnose koordinira suradnju između Ravnateljstva i institucija EU,
vodi protokole, ima ulogu tijela za usklađivanje pri izradi izvješća za EU i
vodi aktivnosti na usklađivanju s postojećim izvješćima (osim financijskih),
komunicira s drugim tijelima državne uprave, organizira, vodi i koordinira
međunarodnu strukovnu razmjenu (twining light programi, bilateralna strukovna
pomoć, tehnička pomoć), organizira međudržavne posjete, prevodi i tumači za
potrebe Ravnateljstva.

11.3. SEKTOR ZA TRŽIŠNU POTPORU

Članak 131.

Sektor za tržišnu potporu provodi postupke direktnih plaćanja utvrđenih temeljem
propisa o nacionalnim mjerama tržišno-cjenovne politike koje čine sljedeće
mjere: propisane cijene, novčani poticaji i naknade, intervencije na tržištu,
mjere poticanja prodaje i potrošnje, mjere uravnoteženja ponude i trgovinske
mjere; osigurava informacijsku opremljenost pouzdanim računalnim programima,
koji omogućavaju pouzdanu obradu svih zahtjeva, provedbu administrativne
kontrole podataka iz zahtjeva, te daje mogućnost praćenja promjene podataka i
priprema izvješća.
Za obavljanje poslova iz djelokruga Sektora ustrojavaju se sljedeći odjeli:
11.3.1. Odjel za trgovinske mjere,
11.3.2. Odjel za direktnu potporu,
11.3.3. Odjel za intervencije na tržištu.

**11.3.1. Odjel za trgovinske mjere**

Članak 132.

Odjel za trgovinske mjere zadužen je za provedbu Uredbe o načinu raspodjele
količine roba u okviru carinskih kvota u odnosu na odredbe sporazuma o trgovini
i drugih međunarodnih sporazuma koje je Republika Hrvatska sklopila s državama
članicama Svjetske trgovinske organizacije, kao i s drugim pojedinim državama;
sudjeluje u raspodjeli carinskih kvota koju za pojedine poljoprivredne proizvode
provodi međuresorno povjerenstvo, te sudjeluje u usklađivanju legislative sa
zahtjevima Europske unije glede provedbe međunarodnih trgovinskih sporazuma;
provodi mjere poticanja prodaje i potrošnje koje obuhvaćaju promicanje
utrživanja i poboljšanja kakvoće, potporu pripremi proizvoda za tržište i
potporu potrošnji; priprema javne natječaje; postupke i upute za izvođenje mjera
tržišno-cjenovne politike s područja trgovinskih mjera sukladno s nacionalnim
zakonodavstvom; u skladu s preuzetim obvezama odjel se priprema za izvođenje
zakonodavstva EU s područja svog rada i priprema izvedbene postupke, upute za
rad kao i upute, te detaljnije informacije za korisnike; obrađuje i odobrava
zahtjeve, rješava žalbe u I. stupnju, izvještava Ministarstvo i institucije EU,
surađuje s nacionalnim i međunarodnim organizacijama.

**11.3.2. Odjel za direktnu potporu**

Članak 133.

Odjel za direktnu potporu provodi postupke direktnih plaćanja novčanih poticaja
(i naknada) i priprema se za provođenje postupaka po uredbama koje donosi
Komisija EU; obrađuje i odobrava zahtjeve za direktna plaćanja novčanih poticaja
po proizvodnoj površini, po grlu životinje, litri mlijeka, u ribarstvu, u
lovstvu i dr.; u sklopu direktnih plaćanja Odjel obrađuje i odobrava veće iznose
novčanih poticaja u ekološkoj poljoprivredi i područjima s težim uvjetima
gospodarenja; priprema obrasce i upute za korisnike, priprema prijedloge uredbi,
informira savjetodavnu službu i korisnike, priprema metodologije zaprimanja i
obrade podataka, testira rad aplikacija, izvodi administrativnu kontrolu, unosi
i obrađuje podatke, provjerava obračunate zahtjeve, u suradnji s pravnom službom
rješava žalbe u II. stupnju, izvještava Ministarstvo i institucije EU, surađuje
s nacionalnim i međunarodnim organizacijama.

**11.3.3. Odjel za intervencije na tržištu**

Članak 134.

Odjel za intervencije na tržištu provodi intervencijske mjere koje uključuju
intervencijsku kupovinu i prodaju, povlačenje poljoprivrednih proizvoda s
domaćeg tržišta i potporu skladištenju poljoprivrednih proizvoda; provodi mjere
uravnoteženja ponude; priprema obrasce i upute za korisnike, informira
korisnike, priprema metodologiju zaprimanja i obrade podataka, zaprima, obrađuje
i odobrava zahtjeve, unosi i obrađuje podatke, u suradnji s pravnom službom
rješava žalbe u I. stupnju; priprema izvješća za Ministarstvo i institucije EU,
surađuje s nacionalnim i međunarodnim organizacijama.

11.4. SEKTOR ZA STRUKTURNU POTPORU

Članak 135.

Sektor za strukturnu potporu provodi mjere strukturne politike koje obuhvaćaju
potpore područjima s težim uvjetima gospodarenja u poljoprivredi, razvitku
poljoprivrede koja skrbi o prirodnom okolišu i očuvanju biološke raznovrsnosti,
investicijama u poljoprivredna gospodarstva, stručnom osposobljavanju za rad u
poljoprivredi, ulasku mladih u poljoprivredu i ranijem umirovljenju
poljoprivrednika, regionalnom razvitku poljoprivrede i dopunskim aktivnostima na
poljoprivrednim gospodarstvima.
Za obavljanje poslova iz djelokruga Sektora ustrojavaju se sljedeći odjeli:
11.4.1. Odjel za nacionalnu strukturnu potporu,
11.4.2. Odjel za odobrenje projekata u SAPARD programu,
11.4.3. Odjel za odobrenje isplata u SAPARD programu.

**11.4.1. Odjel za nacionalnu strukturnu potporu**

Članak 136.

Odjel za nacionalnu strukturnu potporu, sukladno s važećim propisima, provjerava
opravdanost zahtjeva iz modela potpore dohotku, modela kapitalnih ulaganja,
modela ruralnog razvitka i potpore osiguranju od mogućih šteta u proizvodnji.
Prati i provodi mjere kojima se potiče gospodarska učinkovitost poljoprivredne
proizvodnje radi osiguranja stabilnog dohotka i primjerenog životnog standarda
poljoprivrednika na seoskom području, te skladan razvitak poljoprivrednih regija
i seoskih područja. Prati programe kreditiranja u poljoprivredi. U okviru Odjela
pripremaju se natječaji i obrađuju zahtjevi za provedbu mjera razvitka seoskog
prostora i marketinšku pripremu poljoprivredno-prehrambenih proizvoda. Odjel
kontrolira rad, rješava žalbe u drugom stupnju i provodi upravni nadzor rada
prvostupanjskih tijela uprave kod provedbe mjera u okviru svoje nadležnosti.

**11.4.2. Odjel za odobrenje projekata u SAPARD programu**

Članak 137.

Odjel za odobravanje projekata u SAPARD programu provodi mjere SAPARD programa
potpore poljoprivrede i ruralnog razvitka; zaprima, obrađuje i obavlja
administrativnu kontrolu projekata; odobrava projekte, pri obradi projekata
uzima u obzir nalaze Odjela za kontrolu mjera SAPARD programa, daje podloge u
pripremi izvješća za Ministarstvo i EU; surađuje s nacionalnim i međunarodnim
organizacijama.

**11.4.3. Odjel za odobrenje isplata u SAPARD programu**

Članak 138.

Odjel za odobrenje isplata u SAPARD programu provodi mjere SAPARD programa
potpore poljoprivrede i ruralnog razvitka; zaprima, obrađuje i obavlja
administrativnu kontrolu zahtjeva; odobrava zahtjeve za isplatu, pri obradi
zahtjeva uzima u obzir nalaze odjela za kontrolu mjera SAPARD programa, daje
podloge u pripremi izvješća za Ministarstvo i EU; surađuje s nacionalnim i
međunarodnim organizacijama.

11.5. SEKTOR ZA FINANCIJE

Članak 139.

Sektor za financije organizira financijske, računovodstvene i izvještajne
funkcije kako za plaćanja za nacionalne mjere tržišno-cjenovne politike tako i
za plaćanja pomoći iz programa SAPARD; priprema izvješća nacionalnim i EU
institucijama.
Za obavljanje poslova iz djelokruga Sektora ustrojavaju se sljedeći odjeli:
11.5.1.Odjel za financijske poslove,
11.5.2.Odjel za računovodstvo,
11.5.3.Odjel za izvještavanje.

**11.5.1. Odjel za financijske poslove**

Članak 140.

Odjel za financijske poslove izrađuje prijedlog Plana proračuna Ravnateljstva,
prati njegovo izvršavanje; izrađuje financijske planove i kontrolira namjensko
trošenje novčanih sredstava u skladu s planiranim aktivnostima i projektima;
obavlja poslove Državne riznice za nacionalna plaćanja; dostavlja zahtjeve
Ministarstvu financija i kontrolira trošenje transferiranih sredstava kod
njihovih korisnika; izvršava najvećim dijelom plaćanja za nacionalne mjere
tržišno-cjenovne politike; evidentira investicije i troškove Ravnateljstva;
pored nacionalnih plaćanja Odjel izvršava plaćanja sredstava na osnovi programa
SAPARD; te obavlja i druge poslove sukladno posebnim propisima.

**11.5.2. Odjel za računovodstvo**

Članak 141.

Odjel za računovodstvo prati i izučava zakone i druge propise vezane za
financijsko i računovodstveno poslovanje, izrađuje periodične, polugodišnje i
godišnje završne račune po pojedinim žiro-računima, te ih onda konsolidira za
izvještajna razdoblja; sudjeluje u izradi financijskog plana i vodi računa o
namjenskom trošenju sredstava u skladu s planiranim aktivnostima i projektima,
obavlja poslove evidencije financijskih promjena u Glavnoj knjizi i pomoćnim
knjigama, odnosno analitičke evidencije, vodi knjige ulaznih i knjige izlaznih
faktura, knjigu nefinancijske imovine, vrši financijsku i računovodstvenu
kontrolu, likvidaciju računa, izrađuje statistička i financijska izvješća i
obavlja druge poslove sukladno posebnim propisima.

**11.5.3. Odjel za izvještavanje**

Članak 142.

Odjel za izvještavanje izrađuje izvješća Europskoj komisiji za program SAPARD;
izdaje obavijesti korisnicima o isplaćenim sredstvima iz nacionalnog proračuna.

11.6. SEKTOR ZA INFORMACIJSKO UPRAVLJANJE

Članak 143.

Sektor za informacijsko upravljanje priprema informacijsku potporu za rad
Ravnateljstva te vrši pripreme za prilagodbu informacijskog sustava
Ravnateljstva, tako da odgovara strogim uredbama EU na području informatike za
provedbu nacionalnih potpora, te SAPARD programa.
Za obavljanje poslova iz djelokruga Sektora ustrojavaju se sljedeći odjeli:
11.6.1. Odjel za informacijsko upravljanje,
11.6.2. Odjel za tehničku pomoć.

**11.6.1. Odjel za informacijsko upravljanje**

Članak 144.

Odjel za informacijsko upravljanje utvrđuje razvoj namjenske informatičke opreme
za provedbu svih poslova Ravnateljstva koji osigurava visoke sigurnosne
zahtjeve, preglednost i dosljednost u skladu s europskim standardima i metodama;
provodi analize sustava; izrađuje metodološke i tehnološke podloge za provedbu
razvoja; održava informatički sustav; vodi izgradnju i osuvremenjivanje
informacijske infrastrukture, brine za održavanje i sigurnost informacijskog
sustava, organizira i brine za sustav arhiviranja programskih i podatkovnih
baza, te njihovo održavanje.

**11.6.2. Odjel za tehničku pomoć**

Članak 145.

Odjel za tehničku pomoć utemeljen je s namjerom neometanog rada Ravnateljstva;
priprema dokumentaciju o dostupu do podataka, priprema potrebne obrasce,
omogućuje tehničku potporu krajnjim korisnicima i organizira obrazovanje
korisnika informacijske infrastrukture, te obavlja druge poslove koje odredi
ravnatelj.

11.7. ODJEL OPĆIH POSLOVA

Članak 146.

Odjel općih poslova priprema opće uvjete za rad Ravnateljstva, brine o
unutarnjoj organizaciji i kadrovima, osigurava potrebne uvjete za rad
službenika, obavlja izobrazbu i osposobljavanju djelatnika; izrađuje izvješća o
ostvarivanju plana rada, te o drugim pitanjima u svezi s radom i ustrojstvom; po
nalogu ravnatelja provodi mjere za osiguravanje učinkovitosti u radu, skrbi o
urednom i pravilnom korištenju imovine i sredstava za rad, brine o voznom parku
i korištenju vozila, načinu održavanja sredstava i opreme; sudjeluje u izradi
plana nabave i provodi nabave za potrebe Ravnateljstva, obavlja poslove
zaprimanja pošte koja se odnosi na zahtjeve za državnom potporom i zahtjeva za
korištenje mjera u sklopu SAPARD programa; vodi arhivu riješenih predmeta;
obavlja i druge administrativno-tehničke poslove, sukladno posebnim propisima.

11.8. ODJEL ZA KONTROLU MJERA SAPARD PROGRAMA

Članak 147.

Odjel za kontrolu mjera SAPARD programa provodi, koordinira i kontrolira
provedbu kontrole na terenu, na području mjera SAPARD programa; nadzire i
koordinira rad i daje upute nadležnim tijelima na koja je po ovlaštenju
ravnatelja prenesena funkcija obavljanja kontrole na terenu; ocjenjuje rezultate
kontrole na terenu; priprema izvješća i analize; izrađuje i izvodi analizu
rizika na području provedbe SAPARD programa, provodi kontrolu na terenu na
osnovi analize rizika; prije i poslije odobrenja projekata, prije isplate
zahtjeva, te 5 godina nakon završetka investicije; odjel koordinira, kontrolira
provedbe kontrole na terenu na osnovi uvida na inspekcije zapisnike; priprema
izvješća za Ministarstvo i EU; kontrolori odjela kontrole i kontrolori nadležnih
tijela na koje je po ovlaštenju ravnatelja prenesena funkcija obavljanja
kontrole na terenu imaju pravo uvida uz svu vezanu dokumentaciju i poslovne
knjige korisnika potpore te pravnih i fizičkih osoba povezanih s korisnikom u
provedbi pojedinog odobrenog projekta.

11.9. ODJEL PRAVNIH POSLOVA, JAVNIH NABAVA I UGOVARANJA U SAPARD PROGRAMU

Članak 148.

Odjel pravnih poslova, javnih nabava i ugovaranja u SAPARD programu izrađuje
nacrte natječaja, prati provedbu natječaja, sukladno pravilima definiranim u
Priručniku Europske Komisije pod nazivom »Pravila i procedure za ugovore o
uslugama, nabavi i radovima financiranim iz općeg Proračuna Europskih Zajednica
u okviru suradnje s trećim državama«; koordinira i provodi poslove javnih nabava
i ograničenih prikupljanja ponuda; priprema nacrte i prati aktivnosti sklapanja
ugovora u provedbi SAPARD programa; rješava žalbe, priprema odgovore na tužbe i
druga pravna pitanja u okviru aktivnosti SAPARD programa, obavlja i druge
poslove sukladno posebnim propisima.

12. UPRAVA RIBARSTVA

Članak 149.

Uprava ribarstva prati izvršavanje zakona, propisa i drugih općih akata u okviru
nadležnosti; obavlja poslove u svezi s provođenjem zakona i drugih propisa iz
područja morskog i slatkovodnog ribarstva; daje stručne podloge za donošenje
zakona i drugih propisa; provodi upravni nadzor i rješava u upravnim stvarima;
prati razvoj gospodarske djelatnosti u ribarstvu; priprema i izrađuje izvješća,
analize, prijedloge mjera i rješenja u ribarstvu; analizira dostavljene podatke
o ribolovu i uzgoju, ribolovnim alatima, plovilima i opremi za ribolov;
analizira prikupljene podatke o ekonomici ribarstva, te priprema stručne podloge
i predlaže potrebne državne mjere u ribarstvu; predlaže način praćenja stanja
biološkog bogatstva mora i voda, u svrhu racionalnog gospodarenja ribama i
drugim morskim i vodenim organizmima, kao i način njihove zaštite; predlaže
mjere unaprjeđenja ribarstva, očuvanja prirodnih resursa, ekološke ravnoteže i
biološke raznolikosti; izdaje povlastice za gospodarske djelatnosti ribarstva,
te odobrenja za mali ribolov i dozvole za rekreacijsko-športski ribolov; obavlja
operativne poslove u svezi s naplatom naknade za obavljanje gospodarskog, malog
i rekreacijsko-športskog ribolova; organizira i provodi ispite za provjeru
stručne osposobljenosti ribara, ribiča i uzgajivača riba i drugih morskih i
vodenih organizama; priprema stručne podloge za sudjelovanje u radu međunarodnih
organizacija iz ribarstva; surađuje u izradi prijedloga međunarodnih sporazuma i
ugovora, te prati njihovu primjenu; brine o prilagodbi propisa i općih akata iz
nadležnosti sa smjernicama i zakonima Europske unije; provodi inspekcijski
nadzor u okviru nadležnosti; planira, organizira i izvršava zakonito i svrhovito
obavljanje poslova ribarske inspekcije morskog i slatkovodnog ribarstva.
Za obavljanje poslova iz djelokruga Uprave ustrojavaju se sljedeći odjeli:
12.1. Odjel morskog ribarstva,
12.2. Odjel slatkovodnog ribarstva,
12.3. Odjel ribarske politike i međunarodnih projekata,
12.4. Odjel ribarske inspekcije.

12.1. ODJEL MORSKOG RIBARSTVA

Članak 150.

Odjel morskog ribarstva prati stanje u okviru nadležnosti, te provodi upravni
nadzor u morskom ribarstvu; prikuplja podatke o ribolovu i marikulturi te
priprema i izrađuje izvješća, analize, prijedloge mjera i rješenja u morskom
ribarstvu; prati razvoj gospodarske djelatnosti iz morskog ribarstva; analizira
prikupljene podatke o ekonomici morskog ribarstva, te priprema stručne podloge i
predlaže potrebne državne mjere u morskom ribarstvu; predlaže način racionalnog
gospodarenja ribama i drugim morskim organizmima, kao i način njihove zaštite,
te predlaže mjere unaprjeđenja morskog ribarstva.
Za obavljanje poslova iz djelokruga Odjela ustrojavaju se sljedeći odsjeci:
12.1.1. Odsjek marikulture,
12.1.2. Odsjek za biostatistiku i ekonomiku u ribarstvu,
12.1.3. Odsjek ribolova.

*12.1.1. Odsjek marikulture*

Članak 151.

Odsjek marikulture obavlja upravne i druge stručne poslove, koji se odnose na
proizvodnju riblje mlađi, uzgoj riba i drugih morskih organizama, prikuplja i
analizira podatke o uzgoju, predlaže normativna rješenja za poticanje uzgoja,
prometa i prerade uzgojene ribe i drugih morskih organizama, vodi brigu o
prilagodbi propisa i općih akata iz marikulture; vodi upisnike o izdanim
povlasticama za uzgoj ribe i drugih morskih organizama; daje inicijativu za
rješavanje pojedinih pitanja razvoja; obavlja i ostale poslove iz svoje
nadležnosti.

*12.1.2 Odsjek za biostatistiku i ekonomiku u ribarstvu*

Članak 152.

Odsjek za biostatistiku i ekonomiku u ribarstvu prikuplja, obrađuje i analizira
podatke o svim kategorijama ribolova, uzgoja riba i drugih morskih organizama,
vodi evidenciju o ograničenjima ulova i predlaže zabranu daljnjeg ribolova u
slučaju njihova prekoračenja, sudjeluje u izradi kvota i praćenju izlova istih,
izrađuje ekonomske analize obavljanja ribolova na temelju prikupljenih i
obrađenih podataka, predlaže način praćenja stanja bioloških bogatstava, obavlja
kontrolu zahtjeva za isplatu poticaja u morskom ribarstvu, surađuje s Državnim
zavodom za statistiku i s drugim stručnim i znanstvenim institucijama, priprema
stručne podloge za donošenje zakona i drugih propisa iz morskog ribarstva.

*12.1.3. Odsjek ribolova*

Članak 153.

Odsjek ribolova analizira prikupljene podatke o morskom ribolovu; predlaže mjere
za racionalno, odgovorno i održivo gospodarenje ribolovnim područjima; predlaže
način praćenja stanja bioloških bogatstava (monitoring); priprema stručne
podloge za donošenje zakona i drugih propisa iz područja ribolova na moru; vodi
upisnik ribolovnih područja i ribolovnih zona; vodi upisnike o izdanim
povlasticama za gospodarski ribolov, odobrenjima za mali ribolov i dozvolama za
rekreacijsko-športski ribolov; vodi postupak u svezi s tiskanjem i raspodjelom
dozvola za rekreacijsko-športski ribolov.
Za obavljanje upravnih i drugih poslova iz područja morskog ribarstva u
županijama na Jadranskoj obali osnivaju se područne jedinice, i to za:
1. Istarsku županiju, sa sjedištem u Puli,
2. Primorsko-goransku županiju, sa sjedištem u Rijeci,
3. Ličko-senjsku županiju, sa sjedištem u Senju,
4. Zadarsku županiju, sa sjedištem u Zadru,
5. Šibensko-kninsku županiju, sa sjedištem u Šibeniku,
6. Splitsko-dalmatinsku županiju, sa sjedištem u Splitu,
7. Dubrovačko-neretvansku županiju, sa sjedištem u Dubrovniku.
U područnim jedinicama iz stavka 2. ovoga članka, predviđaju se samostalni
izvršitelji.
Područne jedinice izdaju povlastice za gospodarski ribolov, odobrenja za mali
ribolov i dozvole za rekreacijsko-športski ribolov; vode registar o izdanim
povlasticama za uzgoj; obavljaju naplatu za obavljanje gospodarskog, malog i
rekreacijsko-športskog ribolova; prikupljaju podatke o ribolovu i uzgoju na
moru, ribolovnim alatima, plovilima i opremi za ribolov; analiziraju prikupljene
podatke o stanju ribarstva na svom području djelovanja, te predlažu mjere
odgovornog i održivog gospodarenja živim bogatstvima mora.

12.2. ODJEL SLATKOVODNOG RIBARSTVA

Članak 154.

Odjel slatkovodnog ribarstva prati stanje u okviru nadležnosti, te provodi
upravni nadzor u slatkovodnom ribarstvu; prikuplja podatke o ribolovu i
akvakulturi, te priprema i izrađuje izvješća, analize, prijedloge mjera i
rješenja u slatkovodnom ribarstvu; prikuplja i analizira podatke o ekonomici
slatkovodnog ribarstva, te priprema stručne podloge i predlaže potrebne državne
mjere u slatkovodnom ribarstvu; provodi postupak za dodjelu, odnosno oduzimanje
ribolovnog prava u rekreacijsko-športskom ribolovu; organizira i održava ispite
za stručno osposobljavanje za obavljanje gospodarskog ribolova i akvakulture, te
vodi odgovarajuću evidenciju; predlaže način racionalnog gospodarenja ribama i
drugim vodenim organizmima, kao i način njihove zaštite, te predlaže mjere
unaprjeđenja slatkovodnog ribarstva.
Za obavljanje poslova iz djelokruga Odjela ustrojavaju se sljedeći odsjeci:
12.2.1. Odsjek akvakulture,
12.2.2. Odsjek ribolova.

**12.2.1. Odsjek akvakulture**

Članak 155.

Odsjek akvakulture obavlja upravne i druge stručne poslove, koji se odnose na
proizvodnju riblje mlađi, uzgoj riba i drugih vodenih organizama, prikuplja i
analizira podatke o uzgoju, predlaže normativna rješenja za poticanje uzgoja,
prometa i prerade uzgojene ribe i drugih vodenih organizama, vodi brigu o
prilagodbi propisa i općih akata iz akvakulture; vodi upisnik o izdanim
povlasticama za akvakulturu; daje inicijativu za rješavanje pojedinih pitanja
razvoja akvakulture; obavlja i ostale poslove iz svoje nadležnosti.

**12.2.2. Odsjek ribolova**

Članak 156.

Odsjek ribolova analizira prikupljene podatke o gospodarskom i
rekreacijsko-športskom ribolovu na slatkim vodama; predlaže mjere za racionalno,
odgovorno i održivo gospodarenje ribolovnim područjima i ribolovnim zonama;
predlaže način praćenja stanja bioloških bogatstava (monitoring); priprema
stručne podloge za donošenje zakona i drugih propisa iz područja gospodarskog i
rekreacijsko-športskog ribolova na slatkim vodama; vodi upisnik ribolovnih
područja i ribolovnih zona, te upisnik ovlaštenika ribolovnog prava; vodi
upisnike o izdanim povlasticama za gospodarski ribolov i uvjerenjima o položenim
ribarskim ispitima; vodi postupak u svezi s tiskanjem i raspodjelom dozvola za
rekreacijsko-športski ribolov.

12.3. ODJEL RIBARSKE POLITIKE I MEĐUNARODNIH PROJEKATA

Članak 157.

Odjel ribarske politike i međunarodnih projekata u okviru svoje nadležnosti
pruža stručnu podršku implementaciji Zajedničke ribarske politike Europske unije
za Mediteran, te provodi harmonizaciju ribarstvenog zakonodavstva s
odgovarajućim segmentom pravne stečevine EU (acquis communautaire). Odjel
priprema podloge za međunarodne susrete ministra i drugih dužnosnika
ministarstva na temu ribarstva, a po potrebi izrađuje stručne podloge iz
područja ribarstva za potrebe Vlade Republike Hrvatske. Odjel potiče, priprema i
koordinira provedbu projekata iz područja ribarstva s međunarodnim financijskim
institucijama, iz donacija ili tehničke pomoći. U suradnji s drugim
ustrojstvenim jedinicama u Ministarstvu, priprema podloge za učlanjivanje
Republike Hrvatske u međunarodne ribarstvene organizacije (FAO, Međunarodna
komisija za zaštitu atlantske tune-ICCAT, Opća ribarska komisija za Mediteran-GFCM,
EUROFISH), koordinira suradnju s njima, provodi relevantne odredbe istih i
aktivno surađuje u radu stručnih tijela i godišnjih skupova ovih organizacija s
ciljem donošenja relevantnih odredbi za odgovorno gospodarenje živim bogatstvima
mora i slatkih voda. Odjel također koordinira i izravno sudjeluje u aktivnostima
regionalnih organizacija koje se bave problematikom ribarstva; brine o
provođenju bilateralne i multilateralne suradnje s drugim zemljama po pitanju
ribarstva; prati provođenje međunarodnih sporazuma o ribolovu na graničnim
vodama; potiče administrativnu i stručnu suradnju na području ribarstva s
ministarstvima i institucijama drugih zemalja; sudjeluje u pripremi međunarodnih
sporazuma i protokola o suradnji na području ribarstva, te vrši njihovo
provođenje; sudjeluje u radu mješovitih međudržavnih odbora u sektoru ribarstva.

12.4. ODJEL RIBARSKE INSPEKCIJE

Članak 158.

Odjel ribarske inspekcije planira, organizira i izvršava zakonito i svrhovito
obavljanje poslova ribarske inspekcije iz djelokruga morskog i slatkovodnog
ribarstva; koordinira rad ribarskih inspektora i državnih službenika ovlaštenih
za obavljanje poslova inspekcijskog nadzora u ribarstvu; izrađuje godišnje
planove i izvješća; obavlja stručno osposobljavanje ribarskih inspektora i
državnih službenika ovlaštenih za obavljanje poslova inspekcijskog nadzora u
ribarstvu.
Za obavljanje poslova iz djelokruga Odjela ustrojavaju se sljedeći odsjeci:
12.4.1. Odsjek inspekcije u slatkovodnom ribarstvu,
12.4.2. Odsjek inspekcije u morskom ribarstvu (u sklopu jedinstvenog zapovjednog
državnog tijela zaduženog za nadzor na moru).

**12.4.1. Odsjek inspekcije u slatkovodnom ribarstvu**

Članak 159.

Odsjek inspekcije u slatkovodnom ribarstvu vrši inspekcijski nadzor nad
provedbom odredaba Zakona o slatkovodnom ribarstvu i propisa donesenih na
temelju njega; vrši kontrolu isprava i poslovnih spisa pravnih i fizičkih osoba
koje obavljaju slatkovodni ribolov, akvakulturu i promet riba i drugih vodenih
organizama, te nadzire obavljanje ribolova, akvakulture i prometa ribe i drugih
vodenih organizama; nadzire rad ovlaštenika ribolovnog prava, te zakonom
ovlaštenog distributera dozvola za rekreacijsko-športski ribolov; nadzire
provođenje mjera propisanih ribolovno gospodarskim osnovama; obavlja i sve druge
poslove iz nadležnosti ribarske inspekcije u slatkovodnom ribarstvu.

**12.4.2. Odsjek inspekcije u morskom ribarstvu (u sklopu jedinstvenog zapovjednog
državnog tijela zaduženog za nadzor na moru)**

Članak 160.

Odsjek inspekcije u morskom ribarstvu vrši inspekcijski nadzor nad provedbom
odredaba Zakona o morskom ribarstvu i zakona koji regulira rad zajedničkog
koordinativnog tijela za nadzor na moru, te propisa donesenih na temelju njih;
vrši kontrolu isprava i poslovnih spisa pravnih i fizičkih osoba koje obavljaju
morski ribolov, marikulturu i promet riba i drugih morskih organizama, te
nadzire obavljanje ribolova, marikulture i prometa ribe i drugih morskih
organizama; nadzire pravne i fizičke osobe ovlaštene za distribuciju i prodaju
dozvola za rekreacijsko-športski ribolov na moru; obavlja i sve druge poslove iz
nadležnosti ribarske inspekcije u morskom ribarstvu.

13. UPRAVA ŠUMARSTVA

Članak 161.

Uprava šumarstva brine o izvršavanju zakona, propisa i drugih općih akata u
okviru nadležnosti; prati stanje u okviru nadležnosti i inicira rješavanje
pojedinih pitanja, te je odgovorna za stanje u okviru nadležnosti; predlaže i
izrađuje zakonske i podzakonske akte, kao i druge potrebne dokumente; daje
stručna mišljenja, tumačenja i upute iz svog djelokruga rada; provodi
međunarodnu suradnju, prati provedbu ugovora, konvencija i projekata; prati rad
i djelovanje tijela državne uprave u županijama i Gradu Zagrebu; prati
poslovanje društva Hrvatske šume d.o.o.; vodi evidenciju šuma i ostale propisane
upisnike; surađuje i sudjeluje u radu povjerenstava u sklopu Ministarstva, kao i
drugih tijela državne uprave; prati stanje te pruža stručnu pomoć i savjete
privatnim šumoposjednicima; obavlja inspekcijski nadzor; surađuje s drugim
institucijama i ministarstvima; podnosi potrebna izvješća Vladi Republike
Hrvatske i Hrvatskome saboru, kao i drugim institucijama; obavlja i druge
upravne i stručne poslove iz svoje nadležnosti.
Za obavljanje poslova iz djelokruga Uprave ustrojavaju se sljedeći odjeli:
13.1. Odjel za gospodarenje šumama,
13.2. Odjel za zaštitu šuma i provedbu međunarodnih obveza u šumarstvu,
13.3. Odjel za privatne šume,
13.4. Odjel šumarske inspekcije.

13.1. ODJEL ZA GOSPODARENJE ŠUMAMA

Članak 162.

Odjel za gospodarenje šumama prati izvršavanje zakona, propisa i drugih općih
akata u okviru svoje nadležnosti; radi na izradbi nacrta provedbenih propisa iz
djelokruga potrajnog gospodarenja šumama (uređivanja šuma) i šumarske ekologije,
te na prilagodbi propisa i općih akata iz svoje nadležnosti; prati provedbu
međunarodnih konvencija, direktiva EU i ugovora, te stanje u djelokrugu
planiranja šumarstva; sudjeluje u radu međunarodnih institucija i ministarstava
u okviru svog djelokruga, te procesu ulaska u europske integracije; nadzire
upravne i stručne poslove u svezi s provedbom propisa šumskogospodarske osnove
područja, osnova gospodarenja, programa za gospodarenje i godišnjih planova;
prati stanje u djelokrugu šumarske ekologije, stanje šuma i šumskog zemljišta,
kao i njihove općekorisne funkcije, poduzima mjere za unaprjeđenje stanja, te
inicira rješavanje pojedinih pitanja iz navedenih područja; izdaje uvjete i
suglasnosti za izradu tehničke dokumentacije za zahvate u prostoru, te sudjeluje
u odobravanju studija utjecaja na okoliš; daje stručna mišljenja i objašnjenja o
načinu provedbe zakona.
Za obavljanje poslova iz djelokruga Odjela ustrojavaju se sljedeći odsjeci:
13.1.1. Odsjek za uređivanje i inventarizaciju šuma,
13.1.2. Odsjek za održivi planski razvoj na šumi i šumskom zemljištu.

**13.1.1. Odsjek za uređivanje i inventarizaciju šuma**

Članak 163.

Odsjek za uređivanje i inventarizaciju šuma prati izvršavanje zakona, propisa i
drugih općih akata u okviru svoje nadležnosti; radi na izradbi nacrta
provedbenih propisa iz djelokruga planiranja u šumarstvu (uređivanja šuma), te
na prilagodbi propisa i općih akata iz svoje nadležnosti; prati provedbu
međunarodnih konvencija, direktiva EU i ugovora, te stanje u djelokrugu
planiranja šumarstva; nadzire upravne i stručne poslove u svezi s provedbom
propisa šumskogospodarske osnove područja, osnova gospodarenja, programa za
gospodarenje i godišnjih planova; poduzima mjere za unaprjeđenje stanja, te
inicira rješavanje pojedinih pitanja iz navedenih područja; daje stručna
mišljenja i objašnjenja o načinu provedbe zakona.
Prijedlog nacionalne inventure šumskih resursa Hrvatske je koncipiran kao
monitoring stanja i promjena šumskog krajolika pomoću satelitske detekcije
(granice i površine šuma) i periodičnih snimanja na permanentnim primjernim
plohama na terenu (kvantitativni i kvalitativni pokazatelji).
Glavni korisnici CRONFI-a će biti nacionalne i internacionalne institucije,
političke strukture, drvna industrija, lokalna uprava, institucije sa zadaćom
zaštite okoliša, istraživačke institucije i nacionalne (internacionalne)
agencije. Korisnost ovakve jedinstvene baze podataka očituje se npr. u
raspoloživosti podataka o površini i prostornoj raspodjeli specifičnih vrsta
šuma, podacima o kvaliteti i kvantiteti, mogućnosti uvida u vrijedne informacije
za industriju (u proizvodnji, marketingu i proizvodnom razvoju).
Sve rezultate obrade podataka koji su dobiveni analizom satelitskih snimaka i
terenskim snimanjima treba pohraniti u GIS informacijski sustav koji će
objedinjavati do sada postojeće podatke prvenstveno one koji se nalaze u
vlasništvu Hrvatskih šuma, Šumarskog fakulteta, te Šumarskog instituta
Jastrebarsko.
Za razliku od parcijalnih i specijaliziranih baza podataka ili njihovih dijelova
koji se sada nalaze po navedenim institucijama, ovakva cjelovita baza podataka
bila bi pod direktnim nadzorom Ministarstva te bi dostup do podataka imale
institucije kojima je primarna djelatnost šumarstvo i sve ostale institucije
civilnog društva.
Jedan od važnijih zadataka Odsjeka je pohranjivanje i ažuriranje podataka, te
distribucija istih prema domaćim i međunarodnim institucijama, jer podaci koje
prikupljamo i distribuiramo dolaze iz različitih izvora i u velikom broju
slučajeva su nekoordinirani i netočni. Poslovi Odsjeka uključuju i raspisivanje
javnih natječaja za radove na samoj nacionalnoj inventarizaciji šuma (terenska
izmjera te formiranje baza podataka na osnovu te izmjere koju bi radili vanjski
izvoditelji), kao i kontrolu svih radova a posebno terenskih.

**13.1.2. Odsjek za održivi planski razvoj na šumi i šumskom zemljištu**

Članak 164.

Odsjek za održivi planski razvoj na šumi i šumskom zemljištu daje mišljenje na
prostorno plansku dokumentaciju u cilju očuvanja šumskog ekosustava, izdaje
posebne uvjete i suglasnosti za zahvate u prostoru, prati stanje i poduzima
mjere u djelokrugu šumarske ekologije kao i općekorisne funkcije šuma, sudjeluje
u postupku prijenosa prava i ograničenih prava u okviru svoje nadležnosti,
zakona, propisa i drugih općih akata, radi na izradi nacrta zakona, provedbenih
propisa iz djelokruga održivog gospodarenja šumama i šumarske ekologije, te na
prilagodbi propisa i općih akata iz svoje nadležnosti; prati provedbu
međunarodnih konvencija, direktiva EU i ugovora, sudjeluje u radu međunarodnih
institucija i ministarstava u okviru svog djelokruga, te procesu ulaska u
europske integracije, inicira rješavanje pojedinih pitanja iz navedenih
područja, te sudjeluje u postupku procjene utjecaja na okoliš i drugim radnim
tijelima po posebnim propisima, daje stručna mišljenja i objašnjenja o načinu
provedbe zakona.

13.2. ODJEL ZA ZAŠTITU ŠUMA I PROVEDBU MEĐUNARODNIH OBVEZA U ŠUMARSTVU

Članak 165.

Odjel za zaštitu šuma i provedbu međunarodnih obveza u šumarstvu izvršava
zakone, propise i druge akte u području zaštite šuma i šumskog reprodukcijskog
materijala, a koji se odnose na zaštitu bilja u šumarstvu od štetnih organizama,
biljnih bolesti, požara, drugih elementarnih nepogoda i antropogenih utjecaja,
te očuvanje šumskih genetskih izvora, sadni i sjemenski materijal i biljne
dijelove; sudjeluje u pripremi propisa i drugih općih akata iz područja biljnog
zdravstva u šumarstvu, zaštite šuma od požara i šumskog reprodukcijskog
materijala; usklađuje propise sa zakonodavstvom Europske unije i ostalim
usvojenim međunarodnim propisima iz područja zaštite šuma i šumskog
reprodukcijskog materijala; prati i analizira, te koordinira rad organizacija i
stručnih institucija kojima su povjereni izvještajno-prognozni poslovi, poslovi
zaštite šuma od požara i stručnog nadzora nad proizvodnjom šumskog
reprodukcijskog materijala; sudjeluje u radu međunarodnih institucija iz
djelokruga šumarstva i zaštite bilja, te surađuje u izradi i donošenju
međunarodnih dokumenata; koordinira i prati provedbu usvojenih međunarodnih
propisa (rezolucija, konvencija) iz područja šumarstva, osobito zaštite šuma i
šumskog reprodukcijskog materijala; potiče šumarsku međunarodnu suradnju, te
koordinira provedbu projekata iz područja zaštite šuma, te šumskog
reprodukcijskog materijala; prema nadležnosti koordinira izradu izvješća
sukladno međunarodnim standardima te ih dostavlja nadležnim međunarodnim
institucijama i tijelima; prati, te provodi analizu i ocjenu zdravstvenog stanja
šumskih ekosustava i predlaže mjere zaštite i očuvanja istih; surađuje te
razmjenjuje informacije iz područja zaštite šuma i šumskog reprodukcijskog
materijala sa stručnim, znanstvenim i znanstveno-nastavnim institucijama, te
ostalim upravnim tijelima i drugim institucijama nadležnim za poslove zaštite
šuma, biljnog zdravstva i šumskog reprodukcijskog materijala; osniva i sudjeluje
u radu stručnih tijela vezanih uz područje zaštite šuma i šumskog
reprodukcijskog materijala; sudjeluje u izradi programa i dokumenata vezanih uz
zaštitu šuma; vodi propisane upisnike, registre i evidencije iz područja šumskog
reprodukcijskog materijala, šumskih požara i oštećenosti šuma uslijed
atmosferskih onečišćenja i drugih čimbenika; uspostavlja i vodi informacijski
sustav na području zaštite šuma i šumskog reprodukcijskog materijala; izdaje
odobrenja za uvoz šumskog reprodukcijskog materijala; izdaje suglasnosti na
programe gospodarenja sjemenskim objektima; izrađuje stručne naputke, mišljenja
i odgovore; daje tumačenja, te objašnjenja o načinu provedbe zakonskih propisa;
podnosi tražena izvješća nadležnim državnim tijelima; obavlja druge upravne i
stručne poslove iz svoje nadležnosti.
Za obavljanje poslova iz djelokruga Odjela ustrojavaju se sljedeći odsjeci:
13.2.1. Odsjek za zaštitu šuma i šumski reprodukcijski materijal,
13.2.2. Odsjek za praćenje i provedbu međunarodnih obveza u šumarstvu.

**13.2.1. Odsjek za zaštitu šuma i šumski reprodukcijski materijal**

Članak 166.

Odsjek za zaštitu šuma i šumski reprodukcijski materijal izvršava zakonske
propise i druge opće akte iz područja zaštite šuma, odnosno biljnog zdravstva,
zaštite šuma od požara i šumskog reprodukcijskog materijala, te je izravno
nadležan za provođenje Zakona o šumama i Zakona o šumskom reprodukcijskom
materijalu, a po prenijetoj nadležnosti izvršava dio poslova po Zakonu o biljnom
zdravstvu, Zakonu o zaštiti prirode, Zakonu o zaštiti od požara, odnosno
Pravilniku o zaštiti šuma od požara; sudjeluje u pripremi propisa i drugih općih
akata iz područja zaštite šuma, odnosno biljnog zdravstva, zaštite šuma od
požara i šumskog reprodukcijskog materijala, te provodi usklađivanje propisa iz
nadležnosti sa smjernicama Europske unije i međunarodnim propisima iz područja
zaštite šuma i šumskog reprodukcijskog materijala; prati i koordinira rad
institucija kojima su povjereni izvještajno-prognozni poslovi, poslovi zaštite
šuma od požara, te stručnog nadzora nad proizvodnjom šumskog reprodukcijskog
materijala; prati i analizira stanje u djelokrugu zaštite šuma i šumskog
reprodukcijskog materijala, te predlaže mjere zaštite, unapređenja i očuvanja
šumskih ekosustava; sudjeluje u radu međunarodnih institucija i tijela iz
djelokruga zaštite šuma, biljnog zdravstva i šumskog reprodukcijskog materijala,
te surađuje pri izradi i donošenju međunarodnih dokumenata; sudjeluje u izradi
izvješća za potrebe međunarodnih institucija, sukladno međunarodnim standardima;
sudjeluje u pripremi i provedbi projekata iz područja zaštite šuma i šumskog
reprodukcijskog materijala; sudjeluje u provedbi odrednica međunarodnih ugovora
iz područja zaštite šuma i šumskog reprodukcijskog materijala; u provođenju
mjera zaštite šuma i očuvanju genetskih izvora šumskog drveća surađuje i
razmjenjuje informacije sa stručnim i znanstvenim institucijama, te ostalim
upravnim tijelima i drugim institucijama nadležnim za poslove zaštite šuma i
reprodukcijski materijal; osniva i sudjeluje u radu stručnih tijela iz područja
zaštite šuma i šumskog reprodukcijskog materijala, te u izradi programa i
dokumenata vezanih uz zaštitu šuma; izdaje odobrenja za uvoz šumskog
reprodukcijskog materijala; izdaje suglasnosti na programe gospodarenja
sjemenskim objektima; vodi propisane registre i evidencije iz područja zaštite
šuma, šumskih požara i oštećenosti šuma, upisnike dobavljača, registre objekata
i evidencije o proizvodnji, prometu i uvozu šumskog reprodukcijskog materijala,
te proizvodnji božićnih drvaca; uspostavlja i vodi informacijski sustav na
području proizvodnje i prometa šumskim reprodukcijskim materijalom i božićnim
drvcima; izrađuje stručne naputke, mišljenja i odgovore iz svog djelokruga; daje
tumačenja zakonskih propisa iz svog djelokruga; podnosi tražena izvješća
nadležnim državnim tijelima; obavlja druge upravne i stručne poslove iz svog
djelokruga.

**13.2.2. Odsjek za praćenje i provedbu međunarodnih obveza u šumarstvu**

Članak 167.

Odsjek za praćenje i provedbu međunarodnih obveza u šumarstvu potiče međunarodnu
suradnju u području šumarstva; vodi evidenciju o usvojenim međunarodnim
propisima iz područja šumarstva i preuzetim obvezama; koordinira, prati i
nadzire provedbu preuzetih međunarodnih obveza (konvencija, rezolucija, ugovora)
iz područja šumarstva, koje su mu stavljene u nadležnost; prati i ostale
međunarodne propise koji se odnose na šume (Konvencija o biološkoj raznolikosti,
Konvencija o dalekosežnom prekograničnom onečišćenju zraka, Konvencija o
suzbijanju dezertifikacije, Konvencija o zaštiti bilja, Okvirna konvencija UN o
promjeni klime, pripadajuće protokole i dr.) i predlaže aktivnosti, te
koordinira rad na njihovu provođenju; sudjeluje u radu međunarodnih institucija
i tijela iz područja šumarstva (Europska ekonomska komisija UN-a – UNECE, FAO,
Ministarska konferencija zaštite šuma u Europi-MCPFE, Forum za šume UN-a – UNFF,
Međunarodna konvencija o zaštiti bilja-IPPC, Konvencija o biološkoj
raznolikosti-CBD, Okvirna konvencija o promjeni klime UN-a – UNFCCC, Međudržavni
sporazum o europskoj suradnji u području znanstvenog i tehničkog istraživanja-COST,
Međunarodna zajednica šumarskih istraživačkih organizacija-IUFRO), te surađuje
pri izradi i donošenju međunarodnih dokumenata; koordinira izradu izvješća
sukladno međunarodnim standardima, te ih dostavlja međunarodnim institucijama;
koordinira pripremu godišnjih i višegodišnjih planova projekata iz područja
šumarstva; prati mogućnosti i uvjete financiranja projekata u šumarstvu iz
međunarodnih izvora; surađuje s međunarodnim institucijama na provedbi
projekata; koordinira i prati izradu izvješća o provedbi projekata; osigurava
koordinaciju aktivnosti s drugim tijelima uprave i relevantnim institucijama;
predlaže relevantne izmjene nacionalne legislative radi provedbe međunarodnih
obveza; osigurava promociju certificiranja odgovornog i održivog gospodarenje
šuma te obavlja i druge stručne i upravne poslove koji mu se stave u nadležnost.

13.3. ODJEL ZA PRIVATNE ŠUME

Članak 168.

Odjel za privatne šume brine o izvršavanju zakona, propisa i drugih općih akata
u okviru nadležnosti; prati stanje i inicira rješavanje pojedinih pitanja, te je
odgovoran za stanje u okviru nadležnosti; predlaže i izrađuje zakonske i
podzakonske akte; provodi postupak odobravanja programa za gospodarenje šumama
šumoposjednika; odobrava opseg nužne doznake stabala u šumama šumoposjednika;
vodi evidencije i prati stanje privatnih šuma; vodi Upisnik šumoposjednika i
Upisnik proizvođača božićnih drvaca; predlaže mjere za poboljšanje stanja u
privatnim šumama; inicira osnivanje udruga privatnih šumovlasnika; prati i
usklađuje rad i djelovanje Šumarske savjetodavne službe i tijela državne uprave
u županijama i Gradu Zagrebu; surađuje s tijelima lokalne uprave i samouprave,
te udrugama privatnih šumovlasnika u okvirima svoje nadležnosti; rješava u
upravnim stvarima i pruža stručnu pomoć i savjete privatnim šumoposjednicima i
njihovim udrugama; surađuje sa međunarodnim institucijama i tijelima vezanim za
šume u privatnom vlasništvu; podnosi tražena izvješća nadležnim tijelima;
obavlja druge upravne i stručne poslove iz svoje nadležnosti.

13.4. ODJEL ŠUMARSKE INSPEKCIJE

Članak 169.

Odjel šumarske inspekcije obavlja inspekcijske poslove i nadzire primjenu
propisa iz djelokruga rada Uprave šumarstva; daje stručna mišljenja i naputke
inspektorima; planira, prati, analizira i nadzire rad inspektora; surađuje sa
pravosudnim, policijskim i drugim tijelima državne uprave; rješava o žalbama
protiv prvostupanjskih rješenje inspektora; vodi propisane evidencije, te
obavlja druge poslove inspekcije.
Za obavljanje inspekcijskog nadzora u prvom stupnju i obavljanje drugih
inspekcijskih poslova u nadležnosti šumarskih inspektora ustrojavaju se Odsjeci
– Područne jedinice šumarske inspekcije. Obavljanje inspekcijskog nadzora u
drugom stupnju povjerava se državnim šumarskim inspektorima.
Odsjeci – Područne jedinice u prvom stupnju su:
13.4.1. Odsjek – Područna jedinica sa sjedištem u Rijeci
Ispostava Rijeka
Ispostava Delnice
Ispostava Pazin
Ispostava Gospić
13.4.2. Odsjek – Područna jedinica sa sjedištem u Splitu
Ispostava Split
Ispostava Dubrovnik
Ispostava Zadar
Ispostava Šibenik
13.4.3. Odsjek – Područna jedinica sa sjedištem u Osijeku
Ispostava Osijek
Ispostava Našice
Ispostava Vinkovci
Ispostava Županja
Ispostava Slavonski Brod
Ispostava Požega
Ispostava Virovitica
13.4.4. Odsjek – Područna jedinica sa sjedištem u Varaždinu
Ispostava Varaždin
Ispostava Čakovec
Ispostava Krapina
Ispostava Križevci
Ispostava Koprivnica
13.4.5. Odsjek – Područna jedinica sa sjedištem u Zagrebu
Ispostava Zagreb
Ispostava Karlovac
Ispostava Ogulin
Ispostava Bjelovar
Ispostava Daruvar
Ispostava Sisak
Ispostava Novska.

14. UPRAVA ZA LOVSTVO

Članak 170.

Uprava za lovstvo izrađuje nacrte podzakonskih akata iz djelokruga lovstva;
prati provedbu međunarodnih konvencija i ugovora, te stanje u djelokrugu
planiranja lovstva; nadzire upravne i stručne poslove u svezi s provedbom
propisa lovnogospodarskih osnova, programa uzgoja divljači i programa zaštite
divljači; brine o prirodnom odnosu između vrsta, zaštiti divljači i očuvanju
njenih prirodnih staništa, te poduzima odgovarajuće mjere; prati stanje u
djelokrugu lovstva koji se odnosi na lovišta i uzgajališta divljači, te inicira
rješavanje pojedinih pitanja iz ovih područja; brine o provedbi zakona, propisa
i drugih općih akata u dijelu koji se odnosi na koncesiju prava lova, zakup
lovišta i izvršavanje prava lova; pomaže pri provođenju javnih natječaja;
sastavlja ugovore o gospodarenju lovištima i prati njihovo provođenje; radi na
pripremi i izradi dokumenata, smjernica i stručnih podloga vezanih uz razvoj
lovstva; daje stručna mišljenja i objašnjenja o načinu provedbe zakona.
Za obavljanje poslova iz djelokruga Uprave ustrojavaju se sljedeći odjeli:
14.1. Odjel gospodarenja lovištima,
14.2. Odjel lovne inspekcije.

14.1. ODJEL GOSPODARENJA LOVIŠTIMA

Članak 171.

Odjel gospodarenja lovištima prati izvršenje zakona, propisa i drugih općih
akata u okviru nadležnosti; radi na izradi nacrta provedbenih propisa iz
djelokruga lovstva; nadzire i provodi upravne i stručne poslove u svezi s
provedbom propisa lovnogospodarskih osnova i programa; koordinira rad tijela
državne uprave i tijela lokalne samouprave i uprave u djelatnosti lovstva;
obavlja poslove u svezi s davanjem koncesija i zakupa prava lova, te prati
ostvarivanje prava lova; provodi postupak odobravanja lovnogospodarskih osnova,
programa uzgoja divljači i programa zaštite divljači i njihovih revizija; vodi
evidencije i izrađuje iskaze o brojnosti divljači, površinama lovišta, stanju
zakupljenosti lovišta u Republici Hrvatskoj i dostavlja ih nadležnim tijelima;
prati ugovore o zakupu i koncesijama u državnim lovištima; raspoređuje
lovozakupnine za državna lovišta; izrađuje prijedlog za raskid ugovora o zakupu
ili koncesiji prava lova na državnim lovištima, izrađuje izvješća i dostavlja ih
nadležnim tijelima; priprema natječaje i sudjeluje u provedbi davanje lovišta na
gospodarenje; inicira rješavanje pojedinih pitanja iz područja lovstva i
priprema dokumente vezane za razvoj lovstva; prati provedbu međunarodnih
ugovora, konvencija i ograničenja EU, te usklađuje propise i ugovore vezane uz
razvoj lovstva; surađuje sa domaćim i stranim institucijama oko pripreme i
provedbe mjera za razvoj lovstva; daje stručne upute i pruža pomoć
odgovarajućim, pravnim i fizičkim osobama; obavlja druge poslove koji mu se
stave u nadležnost.

14.2. ODJEL LOVNE INSPEKCIJE

Članak 172.

Odjel lovne inspekcije obavlja inspekcijske poslove i nadzire primjenu propisa
iz djelokruga rada Uprave za lovstvo; daje stručna mišljenja i naputke
inspektorima; planira, prati, analizira i nadzire rad inspektora; surađuje s
pravosudnim, policijskim i drugim tijelima državne uprave; rješava o žalbama
protiv prvostupanjskih rješenje inspektora; vodi propisane evidencije, te
obavlja druge poslove inspekcije.
Za obavljanje inspekcijskog nadzora u prvom stupnju i obavljanje drugih
inspekcijskih poslova u nadležnosti lovnih inspektora ustrojavaju se Odsjeci –
Područne jedinice lovne inspekcije. Obavljanje inspekcijskog nadzora u drugom
stupnju povjerava se državnim lovnim inspektorima.
Odsjeci – Područne jedinice u prvom stupnju su:
14.2.1. Odsjek – Područna jedinica sa sjedištem u Rijeci
Ispostava Rijeka
Ispostava Delnice
Ispostava Pazin
Ispostava Gospić
14.2.2. Odsjek – Područna jedinica sa sjedištem u Splitu
Ispostava Split
Ispostava Dubrovnik
Ispostava Zadar
Ispostava Šibenik
14.2.3. Odsjek – Područna jedinica sa sjedištem u Osijeku
Ispostava Osijek
Ispostava Našice
Ispostava Vinkovci
Ispostava Županja
Ispostava Slavonski Brod
Ispostava Požega
Ispostava Virovitica
14.2.4. Odsjek – Područna jedinica sa sjedištem u Varaždinu
Ispostava Varaždin
Ispostava Čakovec
Ispostava Krapina
Ispostava Križevci
Ispostava Koprivnica
14.2.5. Odsjek – Područna jedinica sa sjedištem u Zagrebu
Ispostava Zagreb
Ispostava Karlovac
Ispostava Ogulin
Ispostava Bjelovar
Ispostava Daruvar
Ispostava Sisak
Ispostava Novska.

15. UPRAVA VODNE POLITIKE I MEĐUNARODNIH PROJEKATA

Članak 173.

Uprava vodne politike i međunarodnih projekata obavlja poslove u svezi
definiranja nacionalne politike u upravljanju vodama i koordiniranje ove
politike s politikama drugih sektora, odnosno politikom gospodarskog razvoja
Republike Hrvatske; koordinira izradu planskih osnova upravljanja vodama;
odgovorna je za provedbu planskih osnova upravljanja vodama i sektorskih
planskih dokumenata i za izvješćivanje o provedbi; organizira i provodi
usklađivanje nacionalne legislative s pravnom stečevinom EU na području
upravljanja; koordinira proces približavanja Europskoj uniji na području vodnoga
gospodarstva; organizira i provodi stručno usavršavanje u upravljanju vodama i
za proces približavanja Europskoj uniji; osigurava sklapanje i provedbu
međudržavnih ugovora i sporazuma i drugih međunarodnih akata iz područja vodnoga
gospodarstva; priprema i koordinira provedbu projekata iz pretpristupnih
programa Europske unije; izrađuje izvješća o provedbi ovih programa u dijelu
upravljanja vodama; potiče, priprema i koordinira provedbu ostalih projekata u
području međunarodne suradnje s međunarodnim financijskim institucijama, drugim
izvorima financiranja te međunarodnim donacijama i tehničkom pomoći; obavlja
poslove vezane za pripremu i provedbu projekata financiranih/sufinanciranih iz
međunarodnih izvora, odnosno pretpristupnih programa Europske unije; obavlja
programiranje i koordinira aktivnosti uz privlačenje sredstava iz Europske unije
i međunarodnih financijskih institucija, odnosno organizira sudjelovanje u
pripremi projekata kojih su nositelji druga ministarstva, odnosno institucije;
obavlja poslove vezane uz pripremu i prijavu projekata; daje savjete vezano uz
pripremu projekata; provodi obrazovanje krajnjih korisnika o pripremi projekata;
organizira i provodi pripremu natječajne dokumentacije potrebne za ugovaranje
poslova i daje savjete vezano uz pripremu natječajne dokumentacije; nadležan je
za sva pravna pitanja vezana uz proces ugovaranja i provedbe projekta;
organizira, provodi i prati provedbu projekata; obavlja nadzor nad provedbom
projekata; izrađuje izvješća o provedbi pojedinačnih projekata, programa i
strategija; organizira čuvanje, arhiviranje dokumentacije vezano uz provedbu
projekata; obavlja kontrolu i ovjeravanje/suovjeravanje računa pristiglih po
provedbi projekata u ime Ministarstva i plaćanje istih; izrađuje godišnje
planove rada, stručne naputke i izvješća te obavlja i druge poslove koji mu se
stave u nadležnost.
Za obavljanje poslova iz djelokruga Uprave ustrojavaju se sljedeći sektori:
15.1. Sektor vodne politike,
15.2. Sektor međunarodnih projekata.

15.1. SEKTOR VODNE POLITIKE

Članak 174.

Sektor vodne politike obavlja poslove u svezi definiranja nacionalne politike u
upravljanju vodama i koordiniranje ove politike s politikama drugih sektora,
odnosno politikom gospodarskog razvoja Republike Hrvatske; koordinira izradu
planskih osnova upravljanja vodama, te sudjeluje u izradi i drugih planskih
dokumenata relevantnih za upravljanje vodama; odgovoran je za provedbu planskih
osnova upravljanja vodama i sektorskih planskih dokumenata i za izvješćivanje o
provedbi; organizira i provodi postupke sudjelovanja javnosti u upravljanju
vodama; organizira i provodi komunikacijsku strategiju; organizira i provodi
usklađivanje nacionalne legislative s pravnom stečevinom EU na području
upravljanja; koordinira proces približavanja Europskoj uniji na području vodnoga
gospodarstva; priprema podloge za pregovore, odnosno podloge u području
europskih pitanja; provodi aktivnosti vezane uz edukaciju za europska pitanja;
osigurava provedbu međudržavnih ugovora i sporazuma i drugih međunarodnih akata
iz područja vodnoga gospodarstva; izrađuje godišnje planove rada, stručne
naputke i izvješća, te obavlja i druge poslove koje mu se stave u nadležnost.
Za obavljanje poslova iz djelokruga Sektora ustrojavaju se sljedeći odjeli:
15.1.1. Odjel vodne politike,
15.1.2. Odjel međunarodne suradnje.

**15.1.1. Odjel vodne politike**

Članak 175.

Odjel vodne politike obavlja koordinaciju izrade planskih osnova upravljanja
vodama, odnosno ostalih sektorskih planskih dokumenata u upravljanju vodama;
izrađuje relevantne podzakonske akte kojima se osigurava izrada planskih osnova
za upravljanje vodama, odnosno izrada ostalih sektorskih planskih dokumenata u
upravljanju vodama; odgovoran je za provedbu planskih osnova upravljanja vodama
i sektorskih planskih dokumenata i za izvješćivanje o provedbi; organizira i
provodi postupke sudjelovanja javnosti u upravljanju vodama; obavlja nadzor nad
vođenjem vodne dokumentacije i davanjem podataka i informacija iz iste;
organizira i provodi komunikacijsku strategiju; organizira i provodi
usklađivanje nacionalne legislative s pravnom stečevinom EU na području
upravljanja; sudjeluje u izradi strateških dokumenata vezano uz pretpristupne
financijske programe; izrađuje očitovanja na prijedloge zakona i podzakonskih
akata ostalih tijela uprave; koordinira proces približavanja Europskoj uniji na
području vodnoga gospodarstva; priprema podloge za pregovore, odnosno podloge u
području europskih pitanja; provedba aktivnosti vezanih uz edukaciju za europska
pitanja; izrađuje godišnje planove rada, stručne naputke i izvješća, te obavlja
i druge poslove koje mu se stave u nadležnost.
Za obavljanje poslova iz djelokruga Odjela ustrojavaju se sljedeći odsjeci:
15.1.1.1. Odsjek za planske dokumente upravljanja vodama i usklađivanje
zakonodavstva,
15.1.1.2. Odsjek za potporu pregovorima i europska pitanja.

*15.1.1.1. Odsjek za planske dokumente upravljanja vodama i usklađivanje
zakonodavstva*

Članak 176.

Odsjek za planske dokumente upravljanja vodama i usklađivanje zakonodavstva
koordinira izradu planskih osnova upravljanja vodama, odnosno odobrava planske
osnove i ostale sektorske planske dokumente u upravljanju vodama; koordinira
izradu Strategije upravljanja vodama, odnosno Planova upravljanja vodnim
područjima, odnosno odobrava Plan upravljanja vodama koji izrađuju Hrvatske
vode, te sudjeluje u izradi i drugih planskih dokumenata relevantnih za
upravljanje vodama; izrađuje relevantne podzakonske akte kojima se osigurava
izrada planskih osnova za upravljanje vodama, odnosno izrada ostalih sektorskih
planskih dokumenata u upravljanju vodama; odgovoran je za provedbu planskih
osnova upravljanja vodama i sektorskih planskih dokumenata i za izvješćivanje o
provedbi; organizira i provodi postupke sudjelovanja javnosti u upravljanju
vodama; obavlja nadzor nad vođenjem vodne dokumentacije i davanjem podataka i
informacija iz iste; organizira i provodi komunikacijsku strategiju; organizira
i provodi preuzimanje pravne stečevine EU na području upravljanja vodama,
odnosno izradu relevantnih zakona i podzakonskih akata u upravljanju vodama;
izrađuje strategije i akcijske planove provedbe usklađene nacionalne
legislative, odnosno izrađuje analize utjecaja provedbe usklađene nacionalne
legislative; planira organizaciju provedbe i definira provedbene mehanizme;
indicira potrebe za projektima; sudjeluje u izradi strateških dokumenata vezano
uz pretpristupne financijske programe; izrađuje očitovanja na prijedloge zakona
i podzakonskih akata ostalih tijela uprave; izrađuje godišnje planove rada,
stručne naputke i izvješća, te obavlja i druge poslove koji se stave u
nadležnost.

*15.1.1.2. Odsjek za potporu pregovorima i europska pitanja*

Članak 177.

Odsjek za potporu pregovorima i europska pitanja koordinira proces približavanja
Europskoj uniji na području vodnoga gospodarstva unutar Ministarstva; s tim u
vezi provodi koordinaciju s drugim tijelima uprave i relevantnim institucijama;
potiče i koordinira suradnju s relevantnim tijelima Europske unije; priprema
podloge za pregovore, odnosno podloge u području europskih pitanja; osigurava
poznavanje relevantnog europskog prava, relevantnih akata i postupaka i obavlja
savjetovanje po ovim pitanjima; osigurava pregled rada radnih skupina Europske
komisije radi informiranja o aktivnostima na pripremi novih zakonskih akata
i/ili planskih dokumenata; osigurava prevođenje relevantnih dokumenata vezano uz
europska pitanja; sudjeluje u planiranju i provedbi programa administrativne
pomoći i izradi strateških dokumenata vezanih uz europska pitanja; izvješćuje o
provedbi obveza vezanih uz pretpristupni proces prema Vladi Republike Hrvatske i
Europskoj komisiji; provodi aktivnosti vezane uz edukaciju za europska pitanja;
sudjeluje u provedbi komunikacijske strategije; potiče prilagodbu hrvatske
nacionalne politike s politikom Europske unije vezanom uz upravljanje vodama;
izrađuje godišnje planove rada, stručne naputke i izvješća, te obavlja i druge
poslove koji mu se stave u nadležnost.

**15.1.2. Odjel međunarodne suradnje**

Članak 178.

Odjel međunarodne suradnje osigurava provedbu međudržavnih ugovora i sporazuma i
drugih međunarodnih akata iz područja vodnoga gospodarstva; priprema postupak za
sklapanje i potvrđivanje međunarodnih ugovora iz navedenog područja te prati
njihovu provedbu; priprema učlanjivanje Republike Hrvatske u međunarodne i
međudržavne organizacije; organizira i sudjeluje u radu međudržavnih i
međunarodnih komisija i tijela iz područja vodnoga gospodarstva; vodi evidenciju
o međunarodnim ugovorima i zapisnicima sa sastanaka i drugim dokumentima u svezi
s time; organizira sastanke s međunarodnim institucijama i organizacijama;
priprema zaključke o sudjelovanju osoba u međunarodnim komisijama i drugim
tijelima; osigurava koordinaciju aktivnosti na međunarodnoj suradnji s drugim
tijelima uprave i relevantnim institucijama; predlaže relevantne izmjene
nacionalne legislative o vodama radi provedbe međunarodnih obveza, izrađuje
godišnje planove rada, stručne naputke i izvješća te obavlja i druge poslove
koji mu se stave u nadležnost.
Za obavljanje poslova iz djelokruga Odjela ustrojavaju se sljedeći odsjeci:
15.1.2.1. Odsjek za bilateralu,
15.1.2.2. Odsjek za multilateralu.

*15.1.2.1. Odsjek za bilateralu*

Članak 179.

Odsjek za bilateralu osigurava provedbu/sklapanje međunarodnih ugovora o
bilateralnoj suradnji s Republikom Slovenijom, Mađarskom, Bosnom i Hercegovinom,
Srbijom i Crnom Gorom, odnosno Slobodnom Državom Bavarskom, Kraljevinom
Nizozemskom, Republikom Francuskom i ostalim zemljama; priprema postupak za
sklapanje i potvrđivanje međunarodnih ugovora o bilateralnoj suradnji u vodnome
gospodarstvu te prati njihovu provedbu; sudjeluje u radu međudržavnih komisija
iz oblasti vodnoga gospodarstva; vodi evidenciju o međunarodnim ugovorima i
zapisnicima sa sastanaka i drugim s time u svezi dokumenata; organizira sastanke
po bilateralnoj suradnji; priprema zaključke o sudjelovanju osoba u međudržavnim
komisijama; osigurava koordinaciju aktivnosti na bilateralnoj suradnji s drugim
tijelima uprave i relevantnim institucijama; predlaže relevantne izmjene
nacionalne legislative o vodama radi provedbe bilateralnih ugovora, izrađuje
godišnje planove rada, stručne naputke i izvješća te obavlja i druge polove koji
mu se stave u nadležnost.

*15.1.2.2. Odsjek za multilateralu*

Članak 180.

Odsjek za multilateralu osigurava provedbu/sklapanje međunarodnih ugovora u
upravljanju vodama: Konvencija o zaštiti i uporabi prekograničnih vodotoka i
međunarodnih jezera (»Narodne novine – Međunarodni ugovori«, broj 4/96),
Konvencija o suradnji na zaštiti i održivoj uporabi rijeke Dunav (»Narodne
novine – Međunarodni ugovori«, broj 2/96), Okvirni sporazum o slivu rijeke Save
(»Narodne novine – Međunarodni ugovori«, broj 14/2003) i ostali međunarodni
ugovori kojih su nositelji druga ministarstva, ali je potrebno osigurati
sudjelovanje predstavnika vodnoga gospodarstva; priprema postupak za sklapanje i
potvrđivanje međunarodnih ugovora iz područja te prati njihovu provedbu;
priprema učlanjivanje Republike Hrvatske u međunarodne i međudržavne
organizacije; organizira i sudjeluje u radu međudržavnih i međunarodnih komisija
i tijela iz oblasti vodnoga gospodarstva; vodi evidenciju o međunarodnim
ugovorima i zapisnicima sa sastanaka i drugim dokumentima s time u svezi;
organizira sastanke s međunarodnim institucijama i organizacijama; priprema
zaključke o sudjelovanju osoba u međunarodnim komisijama i drugim tijelima;
osigurava koordinaciju aktivnosti na međunarodnoj suradnji s drugim tijelima
uprave i relevantnim institucijama; predlaže relevantne izmjene nacionalne
legislative o vodama radi provedbe međunarodnih obveza, izrađuje godišnje
planove rada, stručne naputke i izvješća, te obavlja i druge poslove koji mu se
stave u nadležnost.

15.2. SEKTOR MEĐUNARODNIH PROJEKATA

Članak 181.

Sektor međunarodnih projekata obavlja poslove vezane uz pripremu i provedbu
projekata financiranih/sufinanciranih iz međunarodnih izvora, odnosno
pretpristupnih programa Europske unije; obavlja programiranje i koordinira
aktivnosti uz povlačenje sredstava iz Europske unije i međunarodnih financijskih
institucija, odnosno organizira sudjelovanje u pripremi projekata kojih su
nositelji druga ministarstva, odnosno institucije; obavlja poslove vezane uz
pripremu i prijavu projekata; daje savjete vezano uz pripremu projekata; provodi
obrazovanje krajnjih korisnika o pripremi projekata; organizira i provodi
pripremu natječajne dokumentacije potrebne za ugovaranje poslova; daje savjete
vezano uz pripremu natječajne dokumentacije; odgovoran je za sva pravna pitanja
vezana uz proces ugovaranja i provedbe projekta; organizira, provodi i prati
provedbu projekata; obavlja nadzor nad provedbom projekata; izrađuje izvješća o
provedbi pojedinačnih projekata, programa i strategija; organizira čuvanje,
arhiviranje dokumentacije vezano uz provedbu projekata; obavlja kontrolu i
ovjeravanje/suovjeravanje računa pristiglih po provedbi projekata u ime
Ministarstva i plaćanje istih; izrađuje godišnje planove rada, stručne naputke i
izvješća te obavlja i druge poslove koji mu se stave u nadležnost.
Za obavljanje poslova iz djelokruga Sektora ustrojavaju se sljedeći odjeli:
15.2.1. Odjel za pripremu projekata,
15.2.2. Odjel za provedbu projekata.

*15.2.1. Odjel za pripremu projekata*

Članak 182.

Odjel za pripremu projekata obavlja poslove vezane uz programiranje te
koordinira aktivnosti uz povlačenje sredstava iz Europske unije i međunarodnih
financijskih institucija; obavlja poslove vezane uz pripremu strategija i
programa investiranja i programa vezanih uz provedbu pojedinačnih direktiva,
odnosno sektorskih planova i programa; razmatra mogućnosti financiranja
projekata iz međunarodnih izvora; odnosno organizira sudjelovanje u pripremi
projekata kojih su nositelji druga ministarstva, odnosno institucije; obavlja
poslove vezane uz pripremu i prijavu projekata; daje savjete vezano uz pripremu
projekata; provodi obrazovanje krajnjih korisnika o pripremi projekata; obavlja
nadzor nad provedbom strategija i programa investiranja; organizira prihvaćanje
prijedloga projekata za koje se traži financiranje iz međunarodnih izvora ili
pretpristupnih programa; obavlja pregled dostavljenih projektnih prijedloga i
daje ocjenu o njima; obavlja administrativne poslove vezane uz prijavu projekata
i proceduru odobravanja projekata; poslove vezane uz osiguranje sredstava
potrebnih za financiranje i pripremu ugovora o financiranju projekata; izrađuje
godišnje planove rada, stručne naputke i izvješća, te obavlja i druge poslove
koji mu se stave u nadležnost.
Za obavljanje poslova iz djelokruga Odjela ustrojavaju se sljedeći odsjeci:
15.2.1.1. Odsjek za programiranje,
15.2.1.2. Odsjek za odobravanje projekata i financiranje.

*15.2.1.1. Odsjek za programiranje*

Članak 183.

Odsjek za programiranje obavlja poslove vezane uz pripremu strategija i programa
investiranja u skladu s planskim osnovama za upravljanje vodama, odnosno
organizira provedbu strategija i programa vezanih uz provedbu pojedinačnih
direktiva, odnosno sektorskih planova i programa; razmatra mogućnosti
financiranja projekata iz međunarodnih izvora, priprema i revidira liste
prioritetnih projekata; obavlja poslove vezane uz pripremu projekata, poslove
vezane uz prijavu projekata i pripremu dokumenata potrebnih uz prijavne obrasce,
daje savjete vezano uz pripremu projekata i mogućnostima za pripremu i prijavu
projekata, predlaže projekte tehničke pomoći vezane uz pripremu projekata,
organizira i provodi obrazovanje krajnjih korisnika o mogućnostima
sufinanciranja projekata iz međunarodnih izvora i pretpristupnih programa EU,
bilateralnih i drugih izvora; daje savjete vezano uz pripremu projekata; obavlja
nadzor nad provedbom strategija i programa investiranja; izrađuje godišnje
planove rada, stručne naputke i izvješća, te obavlja i druge poslove koji mu se
stave u nadležnost.

*15.2.1.2. Odsjek za odobravanje projekata i financiranje*

Članak 184.

Odsjek za odobravanje projekata i financiranje organizira prihvaćanje prijedloga
projekata za koje se traži financiranje iz međunarodnih izvora ili
pretpristupnih programa; obavlja pregled dostavljenih projektnih prijedloga i
daje ocjenu o njima u smislu njihove usklađenosti s planskim dokumentima
upravljanja vodama i strategijom i programima investiranja, odnosno o kvaliteti
projekata i njihovoj pogodnosti za sufinanciranje iz međunarodnih financijskih
izvora, organizaciji provedbe projekata; obavlja administrativne poslove vezane
uz prijavu projekata i proceduru odobravanja projekata; poslove vezane uz
osiguranje sredstava potrebnih za financiranje, sufinanciranje projekata i
pripremu ugovora o financiranju projekata; provedbu postupka potvrđivanja
ugovora o financiranju projekata; izrađuje godišnje planove rada, stručne
naputke i izvješća, te obavlja i druge poslove koji mu se stave u nadležnost.

**15.2.2. Odjel za provedbu projekata**

Članak 185.

Odjel za provedbu projekata organizira, provodi i nadzire provedbu projekata
koji su odobreni za financiranje, sufinanciranje iz međunarodnih izvora ili
pretpristupnih fondova EU-a; organizira i provodi pripremu natječajne
dokumentacije potrebne za ugovaranje poslova; daje savjete vezano uz pripremu
natječajne dokumentacije; organizira i provodi obrazovanje krajnjih korisnika o
izradi natječajne dokumentacije; odgovoran je za sva pravna pitanja vezana uz
proces ugovaranja i provedbe projekta; organizira, provodi i prati provedbu
projekata; obavlja nadzor nad provedbom projekata; izrađuje izvješća o provedbi
projekata, organizira čuvanje, arhiviranje dokumentacije vezano uz provedbu
projekata; obavlja kontrolu i ovjeravanje/suovjeravanje računa pristiglih po
provedbi projekata u ime Ministarstva i plaćanje istih; izrađuje godišnje
planove rada, stručne naputke i izvješća, te obavlja i druge poslove koji mu se
stave u nadležnost.
Za obavljanje poslova iz djelokruga Odjela ustrojavaju se sljedeći odsjeci:
15.2.2.1. Odsjek za javnu nabavu i pravna pitanja,
15.2.2.2. Odsjek za nadzor provedbe projekata i plaćanje.

*15.2.2.1. Odsjek za javnu nabavu i pravna pitanja*

Članak 186.

Odsjek za javnu nabavu i pravna pitanja organizira i provodi pripremu natječajne
dokumentacije potrebne za ugovaranje poslova po projektima odobrenim za
financiranje, sufinanciranje; obavlja provjeru natječajne dokumentacije za koju
je potrebna suglasnost od strane Ministarstva; daje savjete vezano uz pripremu
natječajne dokumentacije; organizira i provodi obrazovanje krajnjih korisnika o
izradi natječajne dokumentacije, obavlja poslove javne nabave ili sudjeluje u
postupcima javne nabave i ugovaranja; obavlja nadzor nad postupkom javne nabave;
odgovoran je za sva pravna pitanja vezana uz proces ugovaranja i provedbe
projekta; izrađuje godišnje planove rada, stručne naputke i izvješća te obavlja
i druge poslove koji mu se stave u nadležnost.

*15.2.2.2. Odsjek za nadzor provedbe projekata i plaćanje*

Članak 187.

Odsjek za nadzor provedbe projekata i plaćanje organizira, provodi i prati
provedbu projekata; obavlja nadzor nad provedbom projekata; izrađuje dokumente
potrebne za provedbu projekata; izrađuje izvješća o provedbi projekata,
organizira čuvanje, arhiviranje dokumentacije vezano uz provedbu projekata;
obavlja kontrolu i ovjeravanje/suovjeravanje računa pristiglih po provedbi
projekata u ime Ministarstva i plaćanje istih; izrađuje godišnje planove rada,
stručne naputke i izvješća, te obavlja i druge poslove koji mu se stave u
nadležnost.

16. UPRAVA GOSPODARENJA VODAMA

Članak 188.

Uprava gospodarenja vodama obavlja poslove koji se odnose na praćenje i analizu
stanja i prilagođavanje vodno-gospodarskog razvitka s potrebama gospodarskog
razvitka, izradu planskih osnova za upravljanje vodama, uređenje vodotoka i
drugih voda i zaštitu od štetnog djelovanja voda i leda, zaštitu od erozija i
bujica, hidromelioracijsku odvodnju i navodnjavanje zemljišta, upravljanje
vodnim dobrom i njegovim korištenjem, zaštitu voda i zaštitu mora od zagađivanja
i onečišćenja s kopna, osiguravanje zaliha voda u svrhu vodoopskrbe naselja
vodom za piće i gospodarstva industrijskom vodom, korištenje vodnih snaga,
planiranje i usklađivanje razvoja i izgradnje javnih vodoopskrbnih sustava i
javnih odvodnih sustava, dodjelu koncesija za korištenje voda i javnog vodnog
dobra, utvrđivanje granica vodnog dobra i sređivanje imovinsko-pravnih odnosa na
vodnom dobru, provedbu prvostupanjskog i drugostupanjskog upravnog postupka,
kontrolu vođenja propisanih evidencija, pripremu odgovora na zastupnička pitanja
i izradu izvješća za potrebe ministarstava i Vlade Republike Hrvatske i
Hrvatskoga sabora, uspostavljanje, praćenje i poboljšanje informacijskog sustava
voda i upravljanja dokumentima, provođenje upravnog i stručnog nadzora nad radom
Hrvatskih voda u obavljanju poslova osobito značajnih za upravljanje vodama i u
tijelima državne uprave u županijama, tijelima jedinica lokalne i područne
(regionalne) samouprave zaduženim za vodno gospodarstvo, provedbu inspekcijskog
nadzora nad obavljanjem djelatnosti koje imaju ili mogu imati utjecaja na vodni
režim, te nad stanjem vodnogospodarskih objekata i sustava za korištenje voda,
za zaštitu od štetnog djelovanja voda i zaštitu voda od onečišćenja i
zagađivanja, te druge poslove koje su joj stavljene u nadležnost posebnim
propisima.
Za obavljanje poslova iz djelokruga Uprave ustrojavaju se sljedeći sektori:
16.1. Sektor gospodarenja vodama,
16.2. Sektor državne vodopravne inspekcije i upravnog nadzora.

16.1. SEKTOR GOSPODARENJA VODAMA

Članak 189.

Sektor gospodarenja vodama obavlja poslove koji se odnose na praćenje i analizu
stanja i prilagođavanje vodno-gospodarskog razvitka s potrebama gospodarskog
razvitka, izradu planskih osnova za upravljanje vodama, uređenje vodotoka i
drugih voda i zaštitu od štetnog djelovanja voda i leda, zaštitu od erozija i
bujica, hidromelioracijsku odvodnju i navodnjavanje zemljišta, upravljanje
vodnim dobrom i njegovim korištenjem, zaštitu voda i zaštitu mora od zagađivanja
i onečišćenja s kopna, osiguravanje zaliha voda u svrhu vodoopskrbe naselja
vodom za piće i gospodarstva industrijskom vodom, korištenje vodnih snaga,
planiranje i usklađivanje razvoja i izgradnje javnih vodoopskrbnih sustava i
javnih odvodnih sustava, dodjelu koncesija za korištenje voda i javnog vodnog
dobra, utvrđivanje granica vodnog dobra i sređivanje imovinsko-pravnih odnosa na
vodnom dobru, provedbu prvostupanjskog i drugostupanjskog upravnog postupka,
pripremu odgovora na zastupnička pitanja i izradu izvješća za potrebe
ministarstava, Vlade Republike Hrvatske i Hrvatskoga sabora, uspostavljanje,
praćenje i poboljšanje informacijskog sustava voda i upravljanja dokumentima, te
druge poslove koje su mu stavljene u nadležnost posebnim propisima.
Za obavljanje poslova iz djelokruga Sektora ustrojavaju se sljedeći odjeli:
16.1.1. Odjel vodnog dobra i zaštite od štetnog djelovanja voda,
16.1.2. Odjel zaštite voda,
16.1.3. Odjel melioracijskog navodnjavanja,
16.1.4. Odjel korištenja voda.

**16.1.1. Odjel vodnog dobra i zaštite od štetnog djelovanja voda**

Članak 190.

Odjel vodnog dobra i zaštite od štetnog djelovanja voda osigurava izvršenje
zakona i drugih propisa iz područja uređenja vodotoka i drugih voda i vodnog
dobra, zaštite od štetnog djelovanja voda, prati stanje u području uređenja
vodotoka i drugih voda i vodnog dobra, zaštite od štetnog djelovanja voda i leda
i zaštite od erozija i bujica, nadzire upravljanje vodnim dobrom i njegovo
korištenje, priprema nacrte odluka o utvrđivanju granice vodnog dobra, provodi
postupke utvrđivanja statusa vodnog dobra, te njegova upisa u javne knjige,
sudjeluje u pripremama propisa i drugih općih akata iz svoje nadležnosti,
sudjeluje u postupku izrade dokumenata prostornog uređenja, u postupcima
donošenja planskih dokumenata koji se donose po posebnim propisima te u radu
povjerenstava drugih tijela državne uprave, sudjeluje u ocjeni godišnjih planova
upravljanja vodama iz svoje nadležnosti, analizira i predlaže mjere u svezi s
pripremom i provedbom obrane od poplava i leda, obavlja stručne poslove na
izradi rješenja o pripadnosti ili prestanku pripadanja zemljišnih čestica vodnom
dobru, obavlja stručne poslove vezane uz izvođenje regulacijskih radova i radova
održavanja vodotoka i zaštitnih vodnih građevina, provodi postupak za dodjelu
koncesije za vađenje mineralnih sirovina iz obnovljivih ležišta na području
značajnom za vodni režim, te izrađuje nacrt odluke i ugovora o dodjeli
koncesije, izrađuje godišnje planove rada, stručne naputke i izvješća, te
obavlja i druge poslove koji mu se stave u nadležnost.
Za obavljanje poslova iz djelokruga Odjela ustrojavaju se sljedeći odsjeci:
16.1.1.1. Odsjek za vodno dobro,
16.1.1.2. Odsjek za zaštitu od štetnog djelovanja voda.

*16.1.1.1. Odsjek za vodno dobro*

Članak 191.

Odsjek za vodno dobro nadzire upravljanje vodnim dobrom i njegovo korištenje,
priprema nacrte odluka o utvrđivanju granice vodnog dobra, provodi postupke
utvrđivanja statusa vodnog dobra te njegova upisa u javne knjige, sudjeluje u
pripremama propisa i drugih općih akata iz svoje nadležnosti, sudjeluje u
postupku izrade dokumenata prostornog uređenja, obavlja stručne poslove na
izradi rješenja o pripadnosti ili prestanku pripadanja zemljišnih čestica vodnom
dobru, izrađuje godišnje planove rada, stručne naputke i izvješća, te obavlja i
druge poslove koji mu se stave u nadležnost.

*16.1.1.2. Odsjek za zaštitu od štetnog djelovanja voda*

Članak 192.

Odsjek za zaštitu od štetnog djelovanja voda osigurava izvršenje zakona i drugih
propisa iz područja uređenja vodotoka i drugih voda i vodnog dobra, zaštite od
štetnog djelovanja voda, prati stanje u području uređenja vodotoka i drugih voda
i vodnog dobra, zaštite od štetnog djelovanja voda i leda i zaštite od erozija i
bujica, sudjeluje u pripremama propisa i drugih općih akata iz svoje
nadležnosti, sudjeluje u postupku izrade dokumenata prostornog uređenja, u
postupcima donošenja planskih dokumenata koji se donose po posebnim propisima te
u radu povjerenstava drugih tijela državne uprave, sudjeluje u ocjeni godišnjih
planova upravljanja vodama iz svoje nadležnosti, analizira i predlaže mjere u
svezi s pripremom i provedbom obrane od poplava i leda, obavlja stručne poslove
vezane uz izvođenje regulacijskih radova i radova održavanja vodotoka i
zaštitnih vodnih građevina, provodi postupak za dodjelu koncesije za vađenje
mineralnih sirovina iz obnovljivih ležišta na području značajnom za vodni režim,
te izrađuje nacrt odluke i ugovora o dodjeli koncesije, sudjeluje u ostvarenju
bilateralne suradnje sa susjednim zemljama s kojima su sklopljeni ugovori o
uređenju vodnogospodarskih pitanja, izrađuje godišnje planove rada, stručne
naputke i izvješća, te obavlja i druge poslove koji mu se stave u nadležnost.

**16.1.2. Odjel zaštite voda**

Članak 193.

Odjel zaštite voda osigurava izvršavanje zakona i drugih propisa i akata koji su
u svezi sa zaštitom voda od onečišćenja i zagađenja; sudjeluje u pripremi
propisa i drugih općih akata iz područja ili u svezi sa zaštitom voda; prati
stanje podzemnih voda, vodotoka i jezera i voda mora od onečišćenja s kopna, te
predlaže poduzimanje mjera; utvrđuje ispunjavanje uvjeta pravnih osoba za
obavljanje djelatnosti od osobitog značaja za upravljanje vodama i izrađuje
nacrt suglasnosti; sudjeluje u postupku izrade dokumenata prostornog uređenja, u
postupcima donošenja planskih dokumenata koji se donose po posebnim propisima,
te radu povjerenstava drugih tijela državne uprave; osigurava, prati i
koordinira rad ovlaštenih laboratorija za ispitivanje kakvoće voda te im s tim u
vezi izdaje ovlaštenja za rad; vodi evidenciju o ovlaštenim laboratorijima;
sudjeluje u izradi prijedloga odluka o zonama sanitarne zaštite izvorišta;
donosi rješenja i nadzire izradu evidencije o izdanim dozvolama za stavljanje u
promet kemijskih pripravaka koji nakon uporabe mogu dospjeti u vode; sudjeluje u
ocjeni predloženih godišnjih planova upravljanja vodama; surađuje s jedinicama
lokalne/regionalne uprave u okviru svojih nadležnosti; obavlja stručne poslove
na pripremi, provođenju i ocjeni monitoringa nad kakvoćom voda prema nacionalnom
ili međudržavnom programu u suradnji s Hrvatskim vodama, prati obračun i naplatu
naknade za zaštitu voda; izrađuje godišnje planove rada, stručne naputke i
izvješća, te obavlja i druge poslove koji mu se stave u nadležnost.
Za obavljanje poslova iz djelokruga Odjela ustrojavaju se sljedeći odsjeci:
16.1.2.1. Odsjek za kemijska sredstva i ovlaštene laboratorije,
16.1.2.2. Odsjek za stanje voda i sustave odvodnje.

*16.1.2.1. Odsjek za kemijska sredstva i ovlaštene laboratorije*

Članak 194.

Odsjek za kemijska sredstva i ovlaštene laboratorije obavlja najsloženije
upravne i stručne poslove koji se odnose na: zaštitu površinskih i podzemnih
voda od onečišćenja i zagađivanja; zaštitu mora i priobalnih voda od onečišćenja
s kopna; praćenje stanja kakvoće površinskih i podzemnih voda; sudjeluje u
izradi prijedloga odluka o zonama sanitarne zaštite izvorišta; sudjeluje u
izradi propisa iz oblasti zaštite voda; obavlja stručne poslove na provedbi
Okvirne direktive o vodama-WFD i ostalih direktiva; praćenje stavljanja u promet
kemijskih pripravaka koji nakon uporabe dospijevaju u vode izradu vodopravnih
dozvola za stavljanje u promet kemijskih pripravaka; praćenje rada referentnog
laboratorija, glavnog vodnogospodarskog i ostalih ovlaštenih laboratorija za
ispitivanje kakvoće voda; sudjeluje u radu međunarodnih tijela i stručnih
skupina; obavlja i druge poslove po određenju načelnika Odjela.

*16.1.2.2. Odsjek za stanje voda i sustave odvodnje*

Članak 195.

Odsjek za stanje voda i sustave odvodnje obavlja najsloženije upravne i stručne
poslove koji se odnose na: zaštitu površinskih i podzemnih voda od onečišćenja i
zagađivanja; zaštitu mora i priobalnih voda od onečišćenja s kopna; praćenje
stanja kakvoće površinskih i podzemnih voda: sudjeluje u izradi prijedloga
odluka o zonama sanitarne zaštite izvorišta; sudjeluje u izradi propisa iz
oblasti zaštite voda; obavlja stručne poslove na provedbi WFD i ostalih
direktiva; praćenja stavljanja u promet kemijskih pripravaka koji nakon uporabe
dospijevaju u vode; izradu vodopravnih dozvola za stavljanje u promet kemijskih
pripravaka; praćenje rada referentnog laboratorija, glavnog vodnogospodarskog i
ostalih ovlaštenih laboratorija za ispitivanje kakvoće voda; sudjeluje u radu
međunarodnih tijela i stručnih skupina; obavlja i druge poslove po određenju
načelnika Odjela.

**16.1.3. Odjel melioracijskog navodnjavanja**

Članak 196.

Odjel melioracijskog navodnjavanja obavlja poslove koji se odnose na pripremu i
izgradnju sustava za navodnjavanje te reguliranje prava i obveza korisnika tih
sustava. To obuhvaća poslove na izradi Nacionalnog programa navodnjavanja i
gospodarenja poljoprivrednim zemljištem i vodama – NAPNAV-a kao strateškog
dokumenta za planiranje, izgradnju, korištenje i održavanje sustava za
navodnjavanje u Republici Hrvatskoj, prilagodbi postojećih zakonskih propisa i
donošenju novih zakonskih akata koji reguliraju pitanja izgradnje i gospodarenja
sustavima za navodnjavanje, definiranju kriterija za ocjenu i rangiranje potreba
odnosno projekata za izgradnju sustava za navodnjavanje, definiranju slijeda
postupaka za dobivanje dozvola i suglasnosti za izgradnju sustava za
navodnjavanje, planiranju i osiguranju sredstava za sufinanciranje izrade
strateške i detaljne projektne dokumentacije, planiranju i osiguranju sredstava
za provođenje pilot projekata, sudjelovanju pri osnivanju Agencije za
navodnjavanje te nadzor nad njenim radom. Izrađuje godišnje planove rada,
stručne naputke i izvješća, te obavlja i druge poslove koji mu se stave u
nadležnost.

**16.1.4. Odjel korištenja voda**

Članak 197.

Odjel korištenja voda osigurava izvršavanje zakona i drugih propisa koji se
odnose ili su u svezi s korištenjem voda za različite namjene, te drugih akata u
okviru svoje nadležnosti; prati stanje u područjima korištenja voda i predlaže
poduzimanje mjera; sudjeluje u pripremi propisa i drugih općih akata iz područja
korištenja voda; predlaže koncepcijska rješenja za osiguravanje zaliha voda u
svrhu vodoopskrbe naselja vodom za piće i gospodarstva vodom; utvrđuje
ispunjavanje uvjeta pravnih osoba za obavljanje djelatnosti od osobitog značaja
za upravljanje vodama i izrađuje nacrt suglasnosti; sudjeluje u postupku izrade
dokumenata prostornog uređenja, te u postupcima donošenja planskih dokumenata
koji se donose po posebnim propisima, te radu povjerenstava drugih tijela
državne uprave, osigurava racionalno korištenje voda; obavlja stručne poslove u
svezi s planiranjem i usklađivanjem razvoja i izgradnje javnih vodoopskrbnih
sustava; sudjeluje u izradi prijedloga odluka o zonama sanitarne zaštite
izvorišta; sudjeluje u ocjeni predloženih godišnjih planova upravljanja vodama;
surađuje s jedinicama lokalne i područne (regionalne) samouprave u okviru svojih
nadležnosti; obavlja stručne poslove u svezi s postupcima natječaja, odnosno
neposredne dodjele koncesija za korištenje voda; priprema nacrte odluka i
ugovora o dodjeli koncesija za: zahvaćanje voda za javnu vodoopskrbu, prodaju
vode na tržištu, gospodarske potrebe, uzgoj riba u gospodarske svrhe i sl.,
pokreće postupak za raskid ugovora o koncesiji; izrađuje godišnje planove rada,
stručne naputke i izvješća; te obavlja i druge poslove koji mu se stave u
nadležnost.
Za obavljanje poslova iz djelokruga Odjela ustrojavaju se sljedeći odsjeci:
16.1.4.1. Odsjek za sliv Jadrana,
16.1.4.2. Odsjek za sliv Crnog mora.

*16.1.4.1. Odsjek za sliv Jadrana*

Članak 198.

Odsjek za sliv Jadrana obavlja sljedeće poslove na vodnom području
primorsko-istarskih i dalmatinskih slivova i to: izvršavanje zakona i drugih
propisa koji se odnose ili su u svezi s korištenjem voda za različite namjene,
te drugih akata u okviru svoje nadležnosti; prati stanje u područjima korištenja
voda i predlaže poduzimanje mjera; sudjeluje u pripremi propisa i drugih općih
akata iz oblasti korištenja voda; predlaže koncepcijska rješenja za osiguravanje
zaliha voda u svrhu vodoopskrbe naselja vodom za piće i gospodarstva vodom;
utvrđuje ispunjavanje uvjeta pravnih osoba za obavljanje djelatnosti od osobitog
značaja za upravljanje vodama i izrađuje nacrt suglasnosti; sudjeluje u postupku
izrade dokumenata prostornog uređenja, u postupcima donošenja planskih
dokumenata koji se donose po posebnim propisima, te radu povjerenstava drugih
tijela državne uprave; osigurava racionalno korištenje voda; obavlja stručne
poslove u svezi s planiranjem i usklađivanjem razvoja i izgradnje javnih
vodoopskrbnih sustava; sudjeluje u izradi prijedloga odluka o zonama sanitarne
zaštite izvorišta; sudjeluje u ocjeni predloženih godišnjih planova upravljanja
vodama; surađuje s jedinicama lokalne i područne (regionalne) samouprave u
okviru svojih nadležnosti; obavlja stručne poslove u svezi s postupcima
natječaja, odnosno neposredne dodjele koncesija za korištenje voda; priprema
nacrte odluka i ugovora o dodjeli koncesija za: zahvaćanje voda za javnu
vodoopskrbu, prodaju vode na tržištu, gospodarske potrebe, uzgoj riba u
gospodarske svrhe i sl.; pokreće postupak za raskid ugovora o koncesiji;
izrađuje godišnje planove rada, stručne naputke i izvješća, te obavlja i druge
poslove koji mu se stave u nadležnost.

*16.1.4.2. Odsjek za sliv Crnog mora*

Članak 199.

Odsjek za sliv Crnog mora obavlja sljedeće poslove na vodnom području sliva
Drave i Dunava, sliva Save i slivnog područja Grada Zagreba i to: izvršavanje
zakona i drugih propisa koji se odnose ili su u svezi s korištenjem voda za
različite namjene, te drugih akata u okviru svoje nadležnosti; prati stanje u
područjima korištenja voda i predlaže poduzimanje mjera; sudjeluje u pripremi
propisa i drugih općih akata iz oblasti korištenja voda; predlaže koncepcijska
rješenja za osiguravanje zaliha voda u svrhu vodoopskrbe naselja vodom za piće i
gospodarstva vodom; utvrđuje ispunjavanje uvjeta pravnih osoba za obavljanje
djelatnosti od osobitog značaja za upravljanje vodama i izrađuje nacrt
suglasnosti; sudjeluje u postupku izrade dokumenata prostornog uređenja, te u
postupcima donošenja planskih dokumenata koji se donose po posebnim propisima,
te radu povjerenstava drugih tijela državne uprave, osigurava racionalno
korištenje voda; obavlja stručne poslove u svezi s planiranjem i usklađivanjem
razvoja i izgradnje javnih vodoopskrbnih sustava; sudjeluje u izradi prijedloga
odluka o zonama sanitarne zaštite izvorišta; sudjeluje u ocjeni predloženih
godišnjih planova upravljanja vodama; surađuje s jedinicama lokalne i područne
(regionalne) samouprave u okviru svojih nadležnosti; obavlja stručne poslove u
svezi s postupcima natječaja, odnosno neposredne dodjele koncesija za korištenje
voda; priprema nacrte odluka i ugovora o dodjeli koncesija za: zahvaćanje voda
za javnu vodoopskrbu, prodaju vode na tržištu, gospodarske potrebe, uzgoj riba u
gospodarske svrhe i sl.; pokreće postupak za raskid ugovora o koncesiji;
izrađuje godišnje planove rada, stručne naputke i izvješća; te obavlja i druge
poslove koji mu se stave u nadležnost.

16.2. SEKTOR VODOPRAVNE INSPEKCIJE I UPRAVNOG NADZORA

Članak 200.

Sektor vodopravne inspekcije i upravnog nadzora obavlja poslove koji se odnose
na provođenje upravnog i stručnog nadzora nad radom Hrvatskih voda u obavljanju
poslova osobito značajnih za upravljanje vodama i u tijelima državne uprave u
županijama, tijelima jedinica lokalne i područne (regionalne) samouprave
zaduženim za vodno gospodarstvo te provedbu inspekcijskog nadzora nad
obavljanjem djelatnosti koje imaju ili mogu imati utjecaja na vodni režim, te
nad stanjem vodnogospodarskih objekata i sustava za korištenje voda, za zaštitu
od štetnog djelovanja voda i zaštitu voda od onečišćenja i zagađivanja, te druge
poslove koje su mu stavljene u nadležnost posebnim propisima.
Za obavljanje poslova iz djelokruga Sektora ustrojavaju se sljedeći odjeli:
16.2.1. Odjel upravnog nadzora,
16.2.2. Odjel državne vodopravne inspekcije.

**16.2.1. Odjel upravnog nadzora**

Članak 201.

Odjel upravnog nadzora prati i kontrolira naplatu svih zakonom propisanih
naknada: koncesijske naknade i vodnih naknada u suradnji sa Ministarstvom
financija i uredima za proračun jedinica lokalne i područne (regionalne)
samouprave, te sa Hrvatskim vodama, izrađuje izvješća o izvršenim naplatama,
predlaže poduzimanje mjera u cilju učinkovite naplate te druge poslove koje su
mu stavljene u nadležnost, obavlja opće, tehničke i pomoćne poslove te se brine
o pravilnom korištenju imovine i sredstava za rad, opremanju prostora, o voznom
parku i korištenju vozila, o načinu održavanja sredstava i opreme, te druge
poslove koje su mu stavljene u nadležnost, provodi žalbene postupke, koordinira
upravni postupak, provodi upravni nadzor u upravnim stvarima iz djelokruga
Uprave za gospodarenje vodama, prati i osigurava primjenu zakona i drugih
propisa.
Za obavljanje poslova iz djelokruga Odjela ustrojavaju se sljedeći odsjeci:
16.2.1.1. Odsjek za kontrolu naknada,
16.2.1.2. Odsjek za žalbeni postupak.

*16.2.1.1. Odsjek za kontrolu naknada*

Članak 202.

Odsjek za kontrolu naknada prati i kontrolira naplatu svih zakonom propisanih
naknada: koncesijske naknade i vodnih naknada u suradnji sa Ministarstvom
financija i uredima za proračun jedinica lokalne i područne (regionalne)
samouprave te sa Hrvatskim vodama, izrađuje izvješća o izvršenim naplatama,
predlaže poduzimanje mjera u cilju učinkovite naplate, te druge poslove koje su
mu stavljene u nadležnost.

*16.2.1.2. Odsjek za žalbeni postupak*

Članak 203.

Odsjek za žalbeni postupak rješava u drugostupanjskom postupku u upravnim
stvarima iz djelokruga rada Uprave za gospodarenje vodama, provodi upravni
nadzor, prati i osigurava primjenu zakona i drugih propisa.

**16.2.2. Odjel državne vodopravne inspekcije**

Članak 204.

Odjel državne vodopravne inspekcije provodi inspekcijski nadzor nad provođenjem
Zakona o vodama, Zakona o financiranju vodnoga gospodarstva, Državnog plana
obrane od poplave, Državnog plana za zaštitu voda i drugih propisa i općih akata
kojima je uređeno područje upravljanja vodama, korištenja voda za razne namjene,
zaštite od štetnog djelovanja voda i zaštite voda od onečišćenja i zagađivanja;
nadzire usklađenost obavljanja djelatnosti s vodopravnim aktima i ugovorima o
koncesiji za korištenje voda i vodnoga dobra; surađuje u izradi godišnjih
planova rada županijskih vodopravnih inspektora i vodopravnih inspektora Grada
Zagreba, prati njihovo izvršenje i daje smjernice za njihov rad; surađuje u
donošenju rješenja u drugostupanjskom postupku o žalbama izjavljenim protiv
prvostupanjskih rješenja vodopravnih inspektora; nadzire ispravnost izdanih
rješenja o plaćanju vodnih naknada, plaćanje istih i s time u svezi surađuje sa
nadležnim tijelima Ministarstva financija; provodi inspekcijski nadzor nad
trgovačkim društvima koja obavljaju poslove osobito značajne za upravljanje
vodama u smislu kadrovske i stručne osposobljenosti za obavljanje tih poslova;
daje stručna mišljenja, objašnjenja i upute u svezi s primjenom propisa u
oblasti inspekcijskog nadzora, priprema i izrađuje godišnje planove rada i
godišnja izvješća o radu; daje prijedloge i sudjeluje u pripremanju izmjena i
dopuna zakona i podzakonskih propisa iz svoje oblasti, te obavlja i druge
poslove koji mu se stave u nadležnost.
Za obavljanje poslova iz djelokruga Odjela ustrojavaju se sljedeći odsjeci:
16.2.2.1. Odsjek za sliv Crnog mora,
16.2.2.2. Odsjek za sliv Jadranskog mora.

*16.2.2.1. Odsjek za sliv Crnog mora*

Članak 205.

Odsjek za sliv Crnog mora provodi inspekcijski nadzor na vodnom području sliva
Drave i Dunava, sliva Save i slivnog područja Grada Zagreba, nad provođenjem
Zakona o vodama, Zakona o financiranju vodnoga gospodarstva, Državnog plana
obrane od poplave, Državnog plana za zaštitu voda i drugih propisa i općih akata
kojima je uređeno područje upravljanja vodama, korištenja voda za razne namjene,
zaštite od štetnog djelovanja voda i zaštite voda od onečišćenja i zagađivanja;
nadzire usklađenost obavljanja djelatnosti s vodopravnim aktima i ugovorima o
koncesiji za korištenje voda i vodnoga dobra; surađuje u izradi godišnjih
planova rada županijskih vodopravnih inspektora i vodopravnih inspektora Grada
Zagreba, prati njihovo izvršenje i daje smjernice za njihov rad; surađuje u
donošenju rješenja u drugostupanjskom postupku o žalbama izjavljenim protiv
prvostupanjskih rješenja vodopravnih inspektora; nadzire ispravnost izdanih
rješenja o plaćanju vodopravnih naknada, plaćanje istih i s time u svezi
surađuje s nadležnim tijelima Ministarstva financija; provodi inspekcijski
nadzor nad trgovačkim društvima koja obavljaju poslove osobito značajne za
upravljanje vodama u smislu kadrovske i stručne osposobljenosti za obavljanje
tih poslova; daje stručna mišljenja, objašnjenja i upute u svezi s primjenom
propisa u oblasti inspekcijskog nadzora, priprema i izrađuje godišnje planove
rada i godišnja izvješća o radu; daje prijedloge i sudjeluje u pripremanju
izmjena i dopuna zakona i podzakonskih propisa iz svoje oblasti, te obavlja i
druge poslove koji mu se stave u nadležnost.

*16.2.2.2. Odsjek za sliv Jadranskog mora*

Članak 206.

Odsjek za sliv Jadranskog mora provodi inspekcijski nadzor na vodnom području
primorsko-istarskih i dalmatinskih slivova, nad provođenjem Zakona o vodama,
Zakona o financiranju vodnoga gospodarstva, Državnog plana obrane od poplave,
Državnog plana za zaštitu voda i drugih propisa i općih akata kojima je uređeno
područje upravljanja vodama, korištenja voda za razne namjene, zaštite od
štetnog djelovanja voda i zaštite voda i obalnoga mora od onečišćenja i
zagađivanja; nadzire usklađenost obavljanja djelatnosti s vodopravnim aktima i
ugovorima o koncesiji za korištenje voda i vodnoga dobra; surađuje u izradi
godišnjih planova rada županijskih vodopravnih inspektora, prati njihovo
izvršenje i daje smjernice za njihov rad; donosi drugostupanjska rješenja u
upravnom postupku koji vode županijski vodopravni inspektori; nadzire ispravnost
izdanih rješenja o plaćanju vodopravnih naknada, plaćanje istih i s time u svezi
surađuje sa nadležnim tijelima Ministarstva financija; provodi inspekcijski
nadzor nad trgovačkim društvima koja obavljaju poslove osobito značajne za
upravljanje vodama u smislu kadrovske i stručne osposobljenosti za obavljanje
tih poslova; daje stručna mišljenja, objašnjenja i upute u svezi s primjenom
propisa u oblasti inspekcijskog nadzora, priprema i izrađuje godišnje planove
rada i godišnja izvješća radu; daje prijedloge i sudjeluje u pripremanju izmjena
i dopuna zakona i podzakonskih propisa iz svoje oblasti, te obavlja i druge
poslove koji mu se stave u nadležnost.

17. UPRAVA ZA DRVNU INDUSTRIJU

Članak 207.

Uprava za drvnu industriju prati izvršenje zakona, propisa i drugih općih akata
u okviru svoje nadležnosti; prati stanje u okviru nadležnosti i inicira
rješavanje pojedinih pitanja vezanih uz djelokrug rada, te je odgovorna za
stanje u svome djelokrugu; predlaže i izrađuje zakonske i podzakonske akte, kao
i druge potrebne dokumente; provodi međunarodnu suradnju; vodi evidenciju
kapaciteta drvne industrije; surađuje s domaćim i međunarodnim institucijama u
području drvne industrije; inicira i koordinira suradnju subjekata vezanih uz
drvnu industriju; prati i analizira tržište drvne industrije u svijetu i EU;
tumači i osigurava mjere makroekonomske politike u sektoru; utvrđuje projektne
zadatke i financiranje primijenjenih projekata za potrebe drvne industrije; daje
stručna mišljenja, tumačenja i upute iz svog djelokruga; surađuje sa drugim
institucijama i ministarstvima; podnosi potrebna izvješća Vladi Republike
Hrvatske, Hrvatskome saboru, kao i drugim nadležnim institucijama; obavlja i
druge stručne i upravne poslove iz svoje nadležnosti.
Za obavljanje poslova iz djelokruga Uprave ustrojavaju se sljedeći odjeli:
17.1. Odjel primarne i finalne prerade drva, papira i ambalaže,
17.2. Odjel za razvitak drvne industrije.

17.1. ODJEL PRIMARNE I FINALNE PRERADE DRVA, PAPIRA I AMBALAŽE

Članak 208.

Odjel primarne i finalne prerade drva, papira i ambalaže prati izvršenje zakona,
propisa i drugih općih akata u okviru svoje nadležnosti; vodi evidenciju
kapaciteta za primarnu i finalnu preradu drva; surađuje sa domaćim i
međunarodnim institucijama u području prerade drva, papira i ambalaže; predlaže
mjere i inicira rješavanje pojedinih pitanja vezanih uz djelatnost; daje stručna
mišljenja, tumačenja i upute iz svog djelokruga rada; inicira i koordinira
suradnju subjekata vezanih uz preradu drva, papira i ambalaže; potiče
međusektorsko partnersko povezivanje; prati i analizira tržište drva i proizvoda
od drva u svijetu i EU, te usmjerava domaće proizvođače; tumači i osigurava
mjere makroekonomske politike u sektoru; povezuje domaće gospodarske subjekte s
međunarodnim institucijama; prikuplja informacije o mogućnostima investiranja u
preradu drva i proizvodnju namještaja, papira i ambalaže; organizira međunarodne
stručne skupove, te upućuje stručnjake iz prerade drva, papira i ambalaže na
iste; utvrđuje projektne zadatke i financiranje primjenjenih projekata za
potrebe prerade drva i proizvodnje namještaja, papira i ambalaže; pruža stručnu
pomoć u privatizaciji poduzeća koja su još u pretežitom vlasništvu države;
surađuje s drugim institucijama i ministarstvima; obavlja i druge stručne i
upravne poslove iz svoje nadležnosti.

17.2. ODJEL ZA RAZVITAK DRVNE INDUSTRIJE

Članak 209.

Odjel za razvitak drvne industrije prati stanje domaće i strane
drvnoprerađivačke industrije; inicira rješenja za poboljšanje stanja domaće
drvne industrije; surađuje na izradi i provedbi nacionalne strategije drvne
industrije; surađuje s vladinim i nevladinim institucijama i tijelima vezanim uz
preradu drva; predlaže mjere za stabilizaciju stanja u sektoru; usklađuje odnose
na domaćem i stranom tržištu sirovine i finalnih proizvoda drvne industrije;
predlaže mjere za uvođenje novih tehnologija; inicira projekte vezane uz razvoj
i konkurentnost proizvoda na tržištu; predlaže i potiče mjere razvojne politike
drvoprerađivačke industrije; potiče i vrši prilagodbu i usklađivanje hrvatskih
standarda s relevantnim europskim i međunarodnim normama; potiče mjere i
instrumente za razvoj i izvoz finaliziranih proizvoda; potiče i koordinira
regionalni razvoj; podnosi potrebna izvješća Vladi Republike Hrvatske,
Hrvatskome saboru, kao i drugim nadležnim institucijama; obavlja i druge stručne
i upravne poslove iz svoje nadležnosti.

IV. UPRAVLJANJE UPRAVNIM ORGANIZACIJAMA U SASTAVU MINISTARSTVA I UNUTARNJIM
USTROJSTVENIM JEDINICAMA

Članak 210.

Ministar predstavlja Ministarstvo i upravlja njegovim radom.
U slučaju odsutnosti ili spriječenosti ministra zamjenjuje državni tajnik kojeg
odredi ministar.
Radom Tajništva Ministarstva upravlja tajnik Ministarstva.
Radom upravnih organizacija ustrojenih u sastavu Ministarstva upravlja pomoćnik
ministra.
Ukoliko nije imenovan pomoćnik ministra za pojedinu upravnu organizaciju, tom
upravnom organizacijom može upravljati državni tajnik kojeg odredi ministar.

Članak 211.

Na čelu Kabineta ministra je tajnik Kabineta.
Na čelu sektora (službe) je načelnik sektora (službe).
Na čelu odjela su načelnici odjela.
Na čelu odsjeka u odjelima su voditelji odsjeka.
Na čelu pododsjeka u odsjecima su voditelji pododsjeka, a u odjeljcima su
odgovorni voditelji odjeljka.

Članak 212.

Državni tajnik odgovoran je za svoj rad Vladi Republike Hrvatske i ministru.
Tajnik Ministarstva i pomoćnici ministra za svoj rad odgovaraju ministru.
Načelnici sektora u sastavu uprava odgovaraju za svoj rad pomoćniku ministra
odnosno državnom tajniku koji upravlja tom upravom i ministru.
Načelnici službi u sastavu Tajništva Ministarstva odgovaraju za svoj rad tajniku
Ministarstva i ministru.
Načelnici samostalnih odjela odgovaraju za svoj rad tajniku Ministarstva i
ministru.
Načelnici odjela u sastavu Tajništva Ministarstva odgovaraju za svoj rad
načelnicima službi, tajniku Ministarstva i ministru.
Načelnici odjela u sastavu uprava, odnosno Ravnateljstva odgovorni su za svoj
rad načelnicima sektora, pomoćniku ministra, odnosno državnom tajniku koji
upravlja tom upravom i ministru.
Voditelji odsjeka, pododsjeka i odjeljaka u sastavu odjela, odgovorni su za svoj
rad načelnicima, pomoćniku ministra koji upravlja tom upravom te ministru.
Samostalni izvršitelji odgovorni su za svoj rad voditelju odsjeka odnosno
načelniku odjela, u okviru kojeg su ustrojeni.

Članak 213.

Ovlasti i odgovornosti državnih službenika i namještenika pobliže će se utvrditi
Pravilnikom o unutarnjem redu Ministarstva.

V. SLUŽBENICI I NAMJEŠTENICI MINISTARSTVA

Članak 214.

Poslove i zadatke iz djelokruga Ministarstva, ovisno o vrsti, složenosti,
stručnoj spremi i drugim uvjetima, obavljaju državni službenici i namještenici,
raspoređeni na radna mjesta, u skladu s propisima.
Okvirni broj državnih službenika i namještenika, potrebnih za obavljanje poslova
iz djelokruga Ministarstva, prikazan je u tablici, koja je sastavni dio ove
Uredbe, a koja se ne objavljuje u »Narodnim novinama«.

VI. SURADNJA S DRUGIM TIJELIMA DRŽAVNE UPRAVE TE S PRAVNIM OSOBAMA KOJE IMAJU
JAVNE OVLASTI

Članak 215.

Ministarstvo surađuje s drugim tijelima državne uprave i s pravnim osobama koje
imaju javne ovlasti, u svezi s ostvarivanjem stručnih i upravnih poslova iz
djelokruga Ministarstva.
Ministarstvo surađuje i sa stručnim, znanstvenim i drugim ustanovama i
institucijama, radi rješavanja pojedinih stručnih i upravnih pitanja iz
djelokruga Ministarstva.

Članak 216.

Za raspravljanje o pojedinim pitanjima iz djelokruga Ministarstva, utvrđivanja
nacrta propisa, davanja stručnih mišljenja i prijedloga o značajnim pitanjima iz
djelokruga Ministarstva, ministar može osnivati stručne savjete, odnosno radne
grupe.
Aktom o osnivanju utvrđuje se djelokrug i način rada savjeta, odnosno radne
grupe.

VII. PRIJELAZNE I ZAVRŠNE ODREDBE

Članak 217.

Pitanja od značenja za rad Ministarstva koja nisu uređena Zakonom, Uredbom o
načelima za unutarnje ustrojstvo tijela državne uprave i ovom Uredbom, uredit će
se Pravilnikom o unutarnjem redu Ministarstva poljoprivrede, šumarstva i vodnoga
gospodarstva.
Pravilnikom iz stavka 1. ovoga članka utvrdit će se radna mjesta za državne
službenike i namještenike, s naznakom njihovih osnovnih poslova i zadaća,
stručnih uvjeta potrebnih za njihovo obavljanje, njihove ovlasti i odgovornosti,
te druga pitanja od značenja za rad Ministarstva.
Nakon stupanja na snagu ove Uredbe, ministar poljoprivrede, šumarstva i vodnoga
gospodarstva će, u roku 60 dana, donijeti Pravilnik o unutarnjem redu
Ministarstva, uz prethodnu suglasnost Središnjeg državnog ureda za upravu.

Članak 218.

Danom stupanja na snagu ove Uredbe prestaje važiti Uredba o unutarnjem
ustrojstvu Ministarstva poljoprivrede, šumarstva i vodnoga gospodarstva
(»Narodne novine«, br. 86/2005 i 131/2005).

Članak 219.

Ova Uredba stupa na snagu osmoga dana od dana objave u »Narodnim novinama«.

Klasa: 023-03/06-01/13
Urbroj: 5030122-06-1
Zagreb, 28. travnja 2006.

Potpredsjednica Vlade
i ministrica obitelji, branitelja
i međugeneracijske
solidarnosti
**Jadranka Kosor, dipl. iur**., v. r.

Uredba, NN 51/2006-1217
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)